SunOnline: Maamendhoo ge ehgai alifaan roave, noolhevey varah gellun vejje\nމާމެންދޫ ގެއެއްގައި އަލިފާން ރޯވެ، ނޫޅެވޭވަރަށް ގެއްލުން ވެއްޖެ\nފާޠިމަތު ނަޒީފާ އަޙްމަދު 10 May 2022, 12:32\nއަލިފާނުގެ ހާދިސާއަށްފަހު ގއ. މާމެންދޫ ލޯންގްލައިފް ގެ -- ފޮޓޯ/ އަޝްފާ\nގއ. މާމެންދޫގެ ގެއެއްގައި އަލިފާނުގެ ހާދިސާއެއް ހިނގައި، ގޭގައި ނޫޅެވޭ ވަރަށް ގެއްލުން ލިބިއްޖެއެވެ.\nރޭ ދަންވަރު ހިނގި މި ހާދިސާގެ މައުލޫމާތު 'ސަން'އާ ހިއްސާކުރައްވަމުން މާމެންދޫ ކައުންސިލްގެ ރައީސް އަޙުމަދު އަޒީޒު ވިދާޅުވީ، މާމެންދޫ 'ލޯންގް ލައިފް' ގޭގައި އަލިފާނުގެ ހާދިސާ ހިނގި އިރު، ގޭގައި އުޅުނީ ދެމަފިރިއަކާއި ތިން އަހަރުގެ ކުއްޖެއް ކަމަށެވެ.\nފަސް މީހުން ދިރިއުޅޭ އެ ގޭގައި، ބާކީތިބި މީހުން ވީ މާލޭގައި ކަމަށާއި، އެމީހުން ރަށަށް ދާން އޮތީ މިއަދު ކަމަށް އަޙުމަދު ވިދާޅުވިއެވެ.\n"ދެމަފިރިއަކު، އެމީހުންގެ ބައްޕަވީ މާލޭގަ، މަންމަޔާ،" ބޭސްފަރުވާއަށް މާލޭގައި ތިބި މީހުން އަދި އެނބުރި ނުދާކަމަށް އޭނާ ވިދާޅުވިއެވެ.\nއެ ހާދިސާއަށް ފަހު ދެމަފިރިންނާއި ދަރިފުޅުގެ ހާލު ރަނގަޅު ނަމަވެސް އެމީހުން ދިރިއުޅޭނެ ވަކި ތަނެއް އަދި ނެތް ކަމަށް އަޙުމަދު ވިދާޅުވިއެވެ.\n"އަޅުގަނޑުމެން މި ބަލަނީ، ޑިޒާސްޓާއާ ގުޅިގެން. އެމީހުން އެހެން ތަނަކަށް ބަދަލު ކުރުމުގެ މަސައްކަތް މިދަނީ ކުރަމުން،" އަޙުމަދު ވިދާޅުވިއެވެ.\nއަލިފާނުގެ ހާދިސާގައި އެ ގެ އެއްކޮށް އަނދާ އަޅިއަށްވެފަައިވާކަން ފާހަގަކުރައްވަމުން އަޙުމަދު ވިދާޅުވީ އެ ހާދިސާ ހިނގަން މެދުވެރިވި ސަބަބު އަދި ނޭނގޭކަމަށެވެ.\n"އެ އަޅުގަނޑުމެންނަކަށްވެސް ނޭނގެ [ރޯވި ސަބަބެއް].އެއް ކޮޓަރީގަ ރޯވެގެން އެ ދިޔަގޮތަށް ގޮސް ސީލިންގުގަ ރޯވެގެން، މަތިން ގޮސް އަނެއް ކޮޓަރީގަ [އަލިފާން] ހިފައިގެން، އެހެން ގޮސް މުޅި ގޭގަ ރޯވީ،" އަޙުމަދު ވިދާޅުވިއެވެ.\nއަޙުމަދު ވިދާޅުވީ، ހާދިސާ ހިނގީ ދަންވަރުގެ ވަގުތެއްގައި ކަމުން، އަވައްޓެރިންނާއި އެކި މީސްމީހުން ވެގެން، އެގޭގެ މީހުންނަށް އެހީތެރިކަން ފޯރުކޮށްދީ، ތަކެތި ގެންގޮސްދިންކަމަށެވެ.\nއަލިފާން ނިއްވާލުމުގެ އެއްވެސް ވަސީލަތެއް ނެތުމުން، އެވަރުގެ ބޮޑު ހާދިސާއެއް ހިނގުމުން ދަތިތަކެއް ކުރިމަތިވިކަން ވެސް އަޙުމަދު ފާހަގަކުރެއްވިއެވެ.\nއަލިފާން ރޯވި ގޭގައި އުޅެމުން ދިޔަ މީހަކު ސޯޝަލް މީޑިއާގައި ހިއްސާކުރި ޕޯސްޓެއްގައި ބުނެފައި ވަނީ، ގެ އަނދަމުން ދިޔައިރު، އަލިފާން ނިއްވުމަށް ހިމަ ފެންހޮޅިއާއި ބާލިދީތަކުން ފެންޖަހައި، އަލިފާން ނިއްވާލުމަށް މަސައްކަތް ކޮށްދިން އެންމެންނަށް ވަރަށް ބޮޑަށް ޝުކުރު އަދާކުރާ ކަމަށެވެ.\nއޭނާ 'ސަން' އަށް ބުނީ، އަލިފާން ނިވާލެވުނީ ހަތަރު ގަޑިއިރުން ކަމަށާއި، އަލިފާން ނިވާލެވުނީ އާއްމުންނާއި ފުލުހުންގެ އެހީއާއެކުގައި ކަމަށެވެ.\nމިކަމާ ގުޅިގެން މޯލްޑިވްސް ޕޮލިސް ސާވިސްއިން ބުނީ، އެފަދަ ހާދިސާއެއް ހިނގައިގެން ރޭ ދަންވަރު ރިޕޯޓް ކޮށްފައިވާ ކަމަށާއި، އެ މައްސަލަ ތަހުގީގު ކުރަމުންދާ ކަމަށެވެ.


Bandu hindhan beynun nama, faseyhain thahyaaru kohlevey mi buin boalaa! – Iru\nސިއްޙީ ޚިދުމަތް މެދުނުކެނޑި ދެވޭނެ ކަމުގެ ޔަގީންކަން އެބައޮތް: މިނިސްޓަރ\nއެސެޓް ރިކަވަރީ ކޮމިޝަން އުވާލާކަން އެނގިފައެއް ނެތް: ހޫދު\nބަނޑު ހިންދަން ބޭނުން ނަމަ، ފަސޭހައިން ތައްޔާރު ކޮށްލެވޭ މި ބުއިން ބޯލާ!\nލަހޫ· 1 އޮގަސްޓް 2020\nބަރުދަން ލުއިކޮށް ބަނޑު ހިންދުމަށްޓަކައި ކައިބޮއެ އުޅެންވީ އެއްޗެހީގެ ވާހަކަ ވަރަށް ގިނައިން އިންޓަނެޓުން ފެންނާނެ އެވެ. މިކަމަށްޓަކައި ކަސްރަތާ އެއްވަރަށް، ކެއުމުގެ ރަނގަޅު ވައްޓަފާޅިއެއް ވެސް މިކަމަށް ބޭނުންވާނެ އެވެ. ކިތަންމެ ވަރަކަށް ކަސްރަތު ކުރިޔަސް ކެއުންބުއިމަށް އެދެވޭ ހެޔޮ ބަދަލެއް ނުގެނެވޭ ނަމަ ބޭނުންވާ ނަތީޖާއެއް ނެރެން އުނދަގޫ ވާނެ އެވެ.\nތިރީގައި މިވާ ރެސިޕީ ހަމަގައިމުވެސް ބަނޑު ހިންދާލަދޭނެ ރެސިޕީއެކެވެ. . މިއީ ބަނޑު ހިންދާލުމަށް ގިނަ ބައެއްގެ ތެރޭގައި މަޝްހޫރު ބާވަތްތަކެއް ބޭނުންކޮށްގެން އުފައްދާ ޖޫހެކެވެ. ތިރީގައި މިވަނީ މިޖޫސް ތައްޔާރު ކުރާ ގޮތެވެ.\n1 އިންޗީގެ އިނގުރުކޮޅެއް\n5 ވަރަކަށް މިންޓް ފަތް\nއެއް ޖޯޑާ ބައި ފެން\nތައްޔާރުކުރާނެ ގޮތް: އެންމެ ފުރަތަމަ ކިއުކަމްބާ މަށާލާފައި ލުނބޯގެ ތޮށިގަނޑު ނައްޓާލާށެވެ. ބޮޑު ބޯތަށްޓަކަށް ފޮތިކުރި ކިއުކަމްބާ އަދި ލުނބޯ އެޅުމަށްފަހު ބޯތަށްޓަށް ދިޔަ ފެލާށެވެ. އެެއަށްފަހު އޭގެ ތެރެއަށް އިނގުރުކޮޅާއި މިންޓް ފަތް ކޮޅު ވެސް ކުދިކޮށް ކޮށާލާފައި އަޅާލާށެވެ. ދެން ބޯފެން އަޅައި ގިރާލާށެވެ.\nބުއިމުގެ ކުރިން 1 ގަޑިއިރު ވަންދެން ފްރިޖްގައި ބަހައްޓައި ފިނިކުރަން ވާނެއެވެ. އެންމެ ރަނގަޅު ގޮތަކީ ރޭގަނޑު ތައްޔާރު ކޮށްފައި މުޅި ރޭ ވަންދެން ފްރިޖުގައި ބެހެއްޓުމެވެ. ބޭނުން ނަމަ ފުރާނާލައިގެން ވެސް ނުވަތަ ހަމަ ހުރި ގޮތަށް ތައްޓަށް އަޅައިގެން ވެސް ބޮވިދާނެ އެވެ.\nއަޑިއަށް ދިޔަ ލޯންޗެއްގައި ތިބި އެންމެން ސަލާމަތްކޮށްފި\nމިއީ ބަރުދަން ލުއިކޮށްދޭ، ހަންގަނޑު އޮމާންކޮށްދިނުމަށާއި އަދި ގޭހުގެ އުނދަގުލުން ސަލާމަތްކޮށްދިނުމަށް ރަނގަޅު ޖޫހެކެވެ. ހަމައެހެންމެ މިއީ ހަށިގަނޑުގެ ދިފާޢީ ނިޒާމަށް ވަރަށް ރަނގަޅު ބުއިމެކެވެ.\nރަންގަޅު ގޮތަކީ 1ލީޓަރު ފެން\nމި ކޮން އިރަކަށް ބޯނޖެހެނީ


Siyaasee hamanjujehumaa hedhi Lanka ah touristun dhiy adhadhu madhu | Mihaaru\nލަންކާގެ ސިޔާސީ ހަމަނުޖެހުންތަކާ ގުޅިގެން ޓޫރިޒަމަށް އަސަރު ކުރި. --ފޮޓޯ:އޭއެފްޕީ\nސިޔާސީ ހަމަނުޖެހުމާ ހެދި ލަންކާ އަށް ޓޫރިސްޓުން ދިޔަ އަދަދު މަދު\n05 ޖެނުއަރީ 2019 - 16:372comments\nކޮލަމްބޯ (ޖެނުއަރީ 5) - ލަންކާގައި މިދިޔަ އަހަރު ފަހުކޮޅު އުފެދުނު ސިޔާސީ ހަމަނުޖެހުންގަނޑާ ގުޅިގެން ޓޫރިސްޓުން ގެނައުމުގެ ޓާގެޓް ހާސިލްވެފައި ނުވާ ކަމަށް ސްރީ ލަންކާ ޓޫރިޒަމް ޑިވެލޮޕްމަންޓް އޮތޯރިޓީ (އެސްއެލްޓީޑީއޭ) އިން ބުނެފި އެވެ.\nރަސްމީ ހިސާބުތައް ދައްކާ ގޮތުން މިދިޔަ އަހަރު ލަންކާ އަށް ދިޔައީ 2،333،796 ޓޫރިސްޓުންނެވެ. ދެހާސް ސަތާރަ ވަނަ އަހަރު ލަންކާ އަށް ދިޔައީ 2،116،407 ޓޫރިސްޓުންނެވެ. އެހެން ކަމުން މިދިޔަ އަހަރު ވަނީ 10.3 ޕަސެންޓުގެ ކުރިއެރުމެއް ހޯދައިފަ އެވެ.\nލަންކާ އަށް މިދިޔަ އަހަރު އެންމެ ގިނަ ޓޫރިސްޓުން ދިޔައީ ފެބްރުއަރީ، މާޗް، ޖޫން، ނޮވެމްބަރު އަދި ޑިސެމްބަރު މަހު އެވެ. ޑިސެމްބަރު މަހު އެކަނި ވެސް 253،169 ޓޫރިސްޓުން ދިޔަ އެވެ.\nޓޫރިޒަމް މިނިސްޓަރު ޖޯން އަމަރަތުންގާ ވިދާޅުވީ އޮކްޓޯބަރު 28 ވަނަ ދުވަހު ސިޔާސީ މަޝްރަހަށް އައި ކުއްލި ބަދަލާ ގުޅިގެން ޓޫރިޒަމް ޓާގެޓް ހާސިލް ނުވި ނަމަވެސް ޓޫރިޒަމް އާމްދަނީ 3.5 ބިލިއަން ޑޮލަރަށް އެރި ކަމަށެވެ. އޭނާ ވިދާޅުވީ މި އަހަރު ލަންކާ އަށް ހަތަރު މިލިއަން ޓޫރިސްޓުން ގެންދިއުމަށް އަމާޒު ހިފާފައިވާ ކަމަށާ އަދި ޓޫރިޒަމް އާމްދަނީ ވެސް ފަސް ބިލިއަން ޑޮލަރަށް މައްޗަށް ޖައްސާނެ ކަމަށެވެ.\nލަންކާ އަށް އެންމެ ގިނައިން ޓޫރިސްޓުން ޒިޔާރަތް ކުރަނީ ޗައިނާ، އިންޑިއާ، އިނގިރޭސި ވިލާތް އަދި ޖަރުމަނުންނެވެ.\nލަންކާގެ ސިޔާސީ މަޝްރަހު ހަލަބޮލިވީ ބޮޑު ވަޒީރުގެ މަގާމުން ރަނިލް ވިކްރަމަސިންހަ ދުރުކޮށް އެ މަގާމަށް ކުރީގެ ރައީސް މަހިންދާ ރާޖަޕަކްސާ އޮކްޓޯބަރު 28 ވަނަ ދުވަހު ހަމަޖެއްސުމުންނެވެ.


Luv Ranjan ge filmunves adhi Ramayana filmunves nufennaane kamah Shraddha bunefi - One Online\nލަވް ރަންޖަންގެ ފިލްމުންވެސް އަދި ރަމަޔާނާ ފިލްމުންވެސް ނުފެންނާނެ ކަމަށް ޝްރައްދާ ބުނެފި\nމިއަހަރަކީ ބަތަލާ ޝްރައްދާ ކަޕޫރަށް ކާމިޔާބު އަހަރެކެވެ. ސާހޯ އަދި ޗިޗޯރު ސުޕާ ހިޓް ވުމާއެކު އޭނާ ދަނީ ހެޑްލައިން ތަކުން ޖާގަ ހޯދަމުންނެވެ.\nފަހުގެ ރިޕޯޓްތައް ބުނާ ގޮތުގައި ޝްރައްދާ ވަނީ ލަވް ރަންޖަންގެ ފިލްމާ ގުޅިފައެވެ. އެ ފިލްމަށް އަދި ނަން ކިޔާފައި ނުވި ނަމަވެސް ބަތަލުންގެ ގޮތުގައި އަޖޭ އަދި ރަންބީރު ފެނިގެންދާނެއެވެ. ކުރިން ފިލްމާ ދީޕިކާ ގުޅޭ ގޮތަށް އޮތް ނަމަވެސް ލަވް ރަންޖަންއަށް ކޮށްފައިވާ މީޓޫ މޫވްމަންޓްގެ ތުހުމަތާ ގުޅިގެން ދީޕިކާ ވަނީ ފިލްމުން ވަކިވެފައެވެ.\nމީގެ އިތުރުން ފިލްމު ރަމަޔާނާ އާވެސް ޝްރައްދާ ގުޅިފައިވާ ކަމުގެ އަޑުތައް ވަނީ ފެތުރިފައެވެ. ފިލްމު ރަމަޔާނާ ޑައިރެކްޓް ކުރަނީ ޝްރައްދާގެ ސުޕާ ހިޓް ފިލްމު ޗިޗޯރުވެސް ޑައިރެކްޓްކޮށްފައިވާ ޑައިރެކްޓަރު ނިތޭޝް ތިވާރީއެވެ.\nނަމަވެސް ޝްރައްދާ މިވަނީ މިފެތުރޭ އަޑުތައް ދޮގުކޮށްފައެވެ. ޝްރައްދާ ބުނި ގޮތުގައި އެ ދެފިލްމާވެސް ގުޅުމަށް އޭނާ އަށް އަދި ހުށަހަޅާފައިނުވާ ކަމަށެވެ. ނަމަވެސް ނިތޭޝް އަކީ މަސައްކަތް ކުރަން ފަސޭހަ ޑައިރެކްޓަރެއް ކަމަށާއި އޭނާއާއެކު މަސައްކަތް ކުރަން އަދިވެސް ބޭނުންވާ ކަމަށް ވަނީ ބުނެފައެވެ.\nޗިޗޯރަކީ ޝްރައްދާ ކުޅެފައިވާ ފިލްމުތަކުގެ ތެރެއިން ތިން ވަނަ ސުޕާ ހިޓް ފިލްމެވެ.\nޝްރައްދާ މިވަގުތު މަސައްކަތް ކުރަމުން ދަނީ ފިލްމު ބާގީ ތިނެއްގައެވެ. ފިލްމުގެ ޝޫޓިން ފެށިގެން ކުރިއަށް ދާއިރު ސެޓުގެ ހަރަކާތްތައް އޭނާ ދަނީ މީސް މީޑިއާގައި ހިއްސާކުރަމުންނެވެ.\nބާގީ ތިނަކަށްފަހު ވަރުން ދަވަންއާއެކު ޝްރައްދާ ދެން ފަށާނީ ފިލްމު ސްޓްރީޓް ޑާންސާ ތީޑީގެ މަސައްކަތެވެ. ރެމޯ ޑިސޫޒާ ޑައިރެކްޓް ކުރާ އެ ފިލްމު އަންނަ އަހަރު ރިލީސްކުރާނެ ކަމަށްވެއެވެ.\nޕަރިނީތީގެ ވާޗުއަލް ކޮފީ ޑޭޓްގެ ސަބަބުން 4000 އާއިލާއަކަށް ކާން ލިބޭނެ


ތިބާއަށް ތިބާގެ އަމިއްލަ ޤައުމުގެ ޤަދަރު ކުޑަކޮށްލެވޭކަން އެނގޭހެއްޔެވެ؟ – Faanooz\nތިބާއަށް ތިބާގެ އަމިއްލަ ޤައުމުގެ ޤަދަރު ކުޑަކޮށްލެވޭކަން އެނގޭހެއްޔެވެ؟\nFebruary 11, 2019 | އައިޝަތު އިނާން\nތަރައްޤީ އާއި ތަހުޒީބަކީ މިހާރު މުޅި ދުނިޔޭގައިވެސް އެންމެ އާންމު ދެބަހެވެ. މިދެބަސް ނޭނގޭނެ ކުޑަކުއްޖަކުވެސް މަދުވާނެކަމީ ޝައްކެއް އޮތް ކަމެއް ނޫނެވެ. އެހެންކަމުން މިއަދުގެ ޒުވާނުންވެސް ހިނގަމުން އެދަނީ ތަރައްޤީގެ ފިޔަވަޅު މަތިންނެވެ. ނަމަވެސް އުފެދޭ ސުވާލަކީ، ޒުވާނުނުންނަށް އެ ހިނގެނީ ރަނގަޅު ފިޔަވަޅު މަތިން ތޯއެވެ؟ މިހެން އަޅުގަނޑަށް މި ދެންނެވެނީ، މިއަދުގެ ޒުވާނުން އެންމެ ފަހުގެ ފެޝަން ތަކާއި އެކު ފަނޑުވަމުން ދަނީ ތިމާގެ އަމިއްލަ ޤައުމަށް ދެވިފައިވާ ލޯބި ކަމުގައިވާތީއެވެ.\nމާލޭގެ މަގުމަތިން ހިނގާލައިފި ކަމުގައި ވީނަމަވެސް، ބައެއް ފަހަރަށް ފެންނަ މަންޒަރަކީ ފޯން ކޭސްތަކާއި އަންހެން ކުދިންގެ އަތްދަބަސް ތަކުގައިވެސް އެހެން ޤައުމެއްގެ ޤައުމީ ދިދަ ޖަހާފައި ހުންނަ ތަނެވެ. ނުވަތަ އެޤައުމެއް ރަމްޒުކޮށްދޭ އެފަދަ އެހެން އެއްޗެއް އޭގައި އިންނަ ތަނެވެ. ފިރިހެން ކުދިންގެ ހާލަކީ ތޯއެވެ؟ އާންމުކޮށް އަރަން ގެންގުޅޭ ބޫޓު ފައިވާނުން ފެށިގެންގޮސް ސްކޫލް ފޮތްތަކަށް ދާންދެން އެކި ޤައުމުތަކުގެ އެކި ރަމްޒުތައް ބޭނުން ކޮށްފަ ހުރެއެވެ. ނަތީޖާއަކަށް ވެގެން ދަނީ ޤައުމަށް ދެވިފައިވާ ލޯބި ކުޑަވުމެވެ. ޤައުމަށްޓަކައި ހިތުން ދެވިފައިވާ ޖާގަ މަޑުމަޑުން ފަނޑުވަމުން ދިޔުމެވެ.\nޝައްކެއް ނެތެވެ. ތިމާގެ އަމިއްލަ މައުލޫމާތުގެ ޚަޒާނާ މުއްސަނދި ކުރުވުމަށްޓަކައި އެކި ޤައުމުތައް ދަސްކުރުމަކީ ވަރަށް މުހިއްމު ކަމެކެވެ. އެކި ބަސް ބަސް ދަސްކުރުމަކީ ބަހުގެ ގޮތުން މުއްސަނދި ކުރުވާ ކަމެކެވެ. އެހެންނަމަވެސް އަޅުގަނޑުމެން އެކި ބަސްބަސް ދަސްކުރަން އުޅުމުގެ ތެރޭގައި ވަނީ ކިހިނެތް ތޯއެވެ. އެބަހެއް ދަސް ކުރަން ބޭރު ޤައުމުތަކަށް ގޮސް އަނބުރާ ތިމާގެ އަމިއްލަ ޤައުމަށް އާދެވޭއިރު ހުންނަނީ ތިމާގެ ފެންވަރު އޮޅިފައެވެ. ތިމާއަކީ މީ ކޮންތަނެއްގެ، ކޮންފެންވަރެއްގެ ކާކުކަން ހަނދާން ނެތިފައެވެ. ނުވަތަ މުސްކުޅިން ބުނާހެން ކިޔަވަން ދާ މީހުން ކިޔެވި ކިޔެވީނުން ތިބެނީ ކާފަރުވެފައެވެ.\nދިވެހިންގެ ތެރެއިންވެސް އެންމެ ގިނަ މީހުންގެ ހިތްތަށް އަތުލައިގަނެފައިވަނީ، އަޅުގަނޑުމެންގެ މާތްވެގެންވާ އިސްލާމްދީނުގެ އެންމެ ގިނަ ޢަދުއްވުން ތިބި އެއް ޤައުމު ކަމަށް ވާ އެމެރިކާ އެވެ. އެ ޒުވާނުންގެ ހީރޯއިން ކަމުގައި ބަލަނީ ހޮލީވުޑް ގެ ފިލްމީ ތަރިންނެވެ. އަޅުގަނޑުމެންގެ ހީރޯއިން ކަމުގައި ބަލަންވީ އަލިރަސްގެފާނާއި، ބޮޑުތަކުރުފާނު އަދި ޙުސައިން އާދަމް ފަދަ ބޭބޭފުޅުންގެ ޙައްޤު ކޮބައިތޯއެވެ. ފޯނުތަކުގެ ވޯލްޕޭޕަރ އަށް ލަނީ ލީނިން ޓަވަރާއި ގޯލަޑަން ގޭޓް ފަދަ ތަންތަނެވެ. ބަދަލުގައި އަޅުގަނޑުމެންގެ ޤައުމުގައި ހުރި ސުނާމީ ބިނާ އާއި، އުތީމު ގަނޑުވަރާއި ހުކުރު މިސްކިތް ފަދަ ތަންތަން އެ ފޯނުތަކަށް ލުން ކީއްތޯއެވެ. އާދޭހެވެ. އަދުގެ ޒުވާނުން ދަނީ ތިމާގެ އަމިއްލަ ޤައުމުގެ ޤަދަރު ކުޑަކޮށްލުމަށްފަހު އެހެން ބޭރު ޤައުމުތަކަށްޓަކައި ޤުރުބާން ވަމުންނެވެ. އެބައިމީހުންގެ ކަންތައްތައް ހޯދުމުގައި ވަޤުތުތަށް ނަގާލަމުންނެވެ. ތިމާގެ ޤައުމަށްޓަކައި ހޭދަކުރަންވީ ވަގުތަށް ފުރަގަސް ދީފައެވެ. ޤައުމު އެބައިމީހުންނަށް އެދި ގޮވަގޮވައި ތިއްބާ ބީރު ކަންފަތެއް ދިނުމަށްފަހުގައިވެސް މެއެވެ.\nމިކަމަށް އޮތް ޙައްލަކީ، ވަކި ވަކި ފަރުދުން ނުވަތަ ޒުވާނުންގެ ޒިންމާ އަމިއްލައަށް ނަގަން ކެރުމެވެ. އެންމެން އަތުގުޅާލާ ތިމާމެންނަކީ ވެސް ކެރޭ ބައެއްކަން ބޭރުދުނިޔެއަށް ސާބިތުކޮށްދިނުމެވެ. ވީމާ ހުރިހާ ރައްޔިތުން އަތުކުރި އޮޅާލާ، އެންމެން އެކަކު އަނެކެއްގެ އަތާއި އަތް ގުޅާލަން ޖެހެއެވެ. މި ޤައުމަށް ނުހޯދި އޮތް ފަރުވާ ލިބޭނީ އޭރުންނެވެ.


vnews - FIFA Worldcup ah 95 duvas: TELSTAR 18- Football ah ingilaabeh genuvi boalha eh\nފީފާ ވޯލްޑްކަޕަށް 95 ދުވަސް: ޓެލްސްޓާ 18- ފުޓުބޯޅައަށް އިންގިލާބެއް ގެނުވި ބޯޅައެއް\nރަޝިއާގައި ބާއްވާ ވޯލްޑް ކަޕުގެ ރަސްމީ ބޯޅަ އަދި ވޯލްޑް ކަޕުގެ ޓްރޮފީ -- ފީފާ\nފީފާ ވޯލްޑްކަޕް ފުޓުބޯޅަ މުބާރާތަކީ އެތަށް ގޮތަކުން ތަފާތު މުބާރާތެކެވެ. ދުނިޔޭގެ ފުޓުބޯޅައިގެ ޗެމްޕިއަނުންގެ މެދުގައި ކޮންމެ ހަތަރު އަހަރަކުން އެއް އަހަރު ބާއްވާ މި މުބާރާތަކީ ކޮންމެ މުބާރާތެއްގައިވެސް ތަފާތު ކަންތައްތަކެއް ފެނިގެންދާ މުބާރާތެކެވެ.\nމީގެތެރެއިން ގިނަބައެއްގެ އެންމެ ބޮޑު ސަމާލުކަމެއް ލިބެނީ މުބާރާތުގައި ބޭނުންކުރާ ބޯޅައަށެވެ. މިއީ ވޯލްޑްކަޕަކާއި ކައިރިވާއިރު އެންމެ ގިނަ ބަޔަކު އެންމެ އިންތިޒާރުކުރާ އެއް ބަޔެވެ. އެ ބޯޅައިގެ ފަރުމާއާއި ބޯޅައިގެ ހާއްސަ ކަންކަން ކޮންމެ މުބާރާތެއްގައި ވެސް ތަފާތެވެ.މިފަހަރުގެރިޕޯޓު މި ހާއްސަކޮށްލަނީ މިފަހަރުގެ ވޯލްޑްކަޕުގައި ބޭނުންކުރާ ބޯޅައަށެވެ.\nވޯލްޑްކަޕަށް މިފަހަރު ތައްޔާރުކުރި ބޯޅައަށް ދީފައިވާ ނަމަކީ ޓެލްސްޓާ އެވެ. މިއީ ވޯލްޑް ކަޕް 1970އަށް އެޑިޑާސް އިން އުފެއްދި 'ޓެލްސްޓާރ 18' ބޯޅައަށް ޒަމާނީ ބަދަލުތަކެއް ގެނެސް ޓެކްނޮލޮޖީގެ އެކިއެކި ސިފަތަކާ އެކުގައި ނެރުނު ބޯޅައެކެވެ.\nކުރީގެ މަޝްހޫރު ބައެއް ފުޓުބޯޅަ ކުޅުންތެރިން ޓެލްސްޓާ 18 ބޯޅައާއެކު\nމި ބޯޅައިގައި ނިއާ ފީލްޑް ކޮމިއުނިކޭޝަން(އެންއެފްސީ) ޗިޕެއް ހަރުކުރެވިފައިވެ އެވެ. އެއީ ސްމާޓްފޯނު މެދުވެރިކޮށް ބޯޅަ އާއި މުއަމަލާތު ކުރެމުގެ ފުރުސަތު ބޯޅަ ބޭނުންކުރާ ފަރާތްތަކަށް ދިނުމުގެ ގޮތުން ހަރުކުރެވުނު ޗިޕެއް ކަމަށް ބޯޅަ އުފެއްދި އެޑިޑާސް އިން ބުނެފައިވެ އެވެ. އެ ޗިޕު މެދުވެރިކޮށް ބޯޅަ އޮންނަ ތަން ދެނެގަނެވޭނެ ކަމަށާއި އެ ބޯޅަ އުފެއްދުމުގައި ރީސައިކަލް ކުރެވިފައިވާ މާއްދާތައް ބޭނުން ކުރެވިފައިވާ ކަމަށް އެޑިޑާސް އިން ހާމަކޮށްފައިވެ އެވެ\nމީގެ 48 އަހަރުކުރިން އެންމެ ފުރަތަމަ އުފެއްދި 'ޓެލްސްޓާރ' ބޯޅައަށް އެ ނަން ދީފައިވަނީ ޓީވީގެ ޒަރިއްޔާއިން އެ ބޯޅައަށް ލިބުނު ތަރުހީބު ބޮޑުވުމުގެ ސަބަބުންނެވެ. އެންމެ ފުރަތަމަ އުފެއްދި 'ޓެލްސްޓާރ' ބޯޅަ ވެގެން ގޮސްފައިވަނީ ކަޅު ޕެނަލްތަކެއް ބޭނުން ކޮށްގެން ބޯޅައެއް ފަރުމާކުރެވުނު ފުރަތަމަ ފަހަރަށެވެ. އެގޮތަށް އެ ބޯޅަ ފަރުމާކުރެވިގެން ދިޔައީ އޭރު ބޭނުން ކުރެވެމުންދިޔައީ ކަޅާއި ހުދުގެ ޓީވީތަކުގެ ސަބަބުންނެވެ.\nމި ބޯޅަ މިހާޜު ވަނީ ބޭނުންކުރަން ފަށާފައެވެ. އެގޮތުން އިންޑިއާގައި ނިމިގެންދިޔަ 20 އަހަރުންދަށުގެ ވޯލްޑްކަޕާއި 2017 ވަނަ އަހަރުގެ ކުލަބް ވޯލްޑްކަޕުގައި ރެއާލް މެޑްރިޑާއި އަލް ޖަޒީރާ ބައްދަލުކުރި މެޗުގައި މި ޓެލްސްޓާ 18 ވަނީ ބޭނުންކޮށްފައެވެ.\nމިއހަަރު ރަޝިއާގައި ބާއްވާ ވޯލްޑްކަޕުގެ ބޯޅަ ތައާރަފްކުރުމަށް ބޭއްވި ހަފުލާގެ ތެރެއިން - ވީޑިއޯ: ފީފާ\nޓެލްސްޓާ 18 ވެގެން ގޮސްފައިވަނީ ފުޓްބޯޅައިގެ ދުނިޔެއަށް އިންގިލާބެއް ގެނުވި ބޯޅައަކަށެވެ. 1930 ވަނަ އަހަރު އުރުގުއޭ ގައި ބޭއްވި ވޯލްޑްކަޕުގައި ބޭނުންކުރި ފޮތި ބޯޅައިން ފެށިގެން މިއަދާއި ހަމައަށް ބޯޅަތަކަށް އައި ބަދަލުތަކަކީ ފާހަގަކޮށްލަން ޖެހޭ ކަންތައްތަކެވެ. އެހެންކަމުން ޖަބުލާނީ އާއި ބްރަޒޫކާ ފަދަ ބޯޅަތަކަށް ލިބުނު ތަރުހީބާއި އެއްވަރަކަށް ޓެލްސްޓާ 18 އަށް ބޮޑު ތަރުހީބެއް ލިބޭނެކަން މިއީ މިހާރު އުފެދޭ އެންމެ ބޮޑު ސުވާލެވެ.


Resort akah fahu resort eh bandhu kurani\nބަރޮސް މޯލްޑިވްސް ރިސޯޓު\nރިސޯޓަކަށްފަހު ރިސޯޓެއް ބަންދު ކުރަނީ\n20 މާރޗް 2020 - 18:02:49\nރާއްޖެއިން ކޮވިޑް-19 ފެނުމާއެކު އޭގެ އަސަރު ކުރަންފެށީ ރާއްޖޭގެ ރިސޯޓުތަކަށެވެ.\nކޮވިޑް-19 އަށް ރާއްޖެއިން އެންމެ ފުރަތަމަ މީހަކު ޕޮޒިޓިވް ވީވެސް ރާއްޖޭގެ ރިސޯޓަކުންނެވެ. މިހާތަނަށް ރާއްޖެއިން 13 މީހަކު ބައްޔަށް ޕޮޒިޓިވްވެފައި ވާއިރު މީގެ ތެރެއިން ދެ މީހަކުފިޔަވާ ހުރިހާ އެންމެން ޕޮޒިޓިވްވެފައި ވަނީ ރިސޯޓުންނެވެ.\nމުޅި ދުނިޔެއަށް ކޮވިޑް-19 ގެ އަސަރު ކޮށްފައިވާއިރު، މީގެ ނޭދެވޭ އަސަރު ވަނީ ގައުމުތަކުގެ އިގްތިސާދަށް ވަރަށް ބޮޑަށް ކޮށްފައެވެ. ރާއްޖޭގެ އިގްތިސާދު ހިމަ ރޮދިކޮޅެއްގެ މަތީ އޮތް އިރު، ރާއްޖޭގެ ފަތުރުވެރިކަމުގެ ސިނާއަތް ވަނީ ވަޅުގަނޑަކަށް ވެއްޓިފައެވެ.\nރާއްޖެއަށް ބޭރު ފައިސާ ގެނަސްދޭ ދޮރު ހީނަރުވާން ފަށާފައިވާއިރު، ބަލިން ރައްކާތެރި ވުމުގެ ގޮތުން ސަރުކާރުން އަންނަނީ ގިނަ ފިޔަވަޅުތަކެއް އަޅަމުންނެވެ. އެގޮތުން ރާއްޖެއަށް އެންމެ ގިނައިން ފަތުރުވެރިން އަންނަ ބޮޑެތި މާކެޓުތަކުން މީހުން އައުން މަނާ ކޮށްފައިވާއިރު، ރާއްޖޭގެ ހުރިހާ ގެސްޓްހައުސްތަކަކާއި ސްޕާތަށް ވެސް ސަރުކާރުން ވަނީ ބަންދުކޮށްފައެވެ.\nފަތުރުވެރުން ރާއްޖެއަށް ގެނައުން އެއްކޮށް ހުއްޓާލެވެން އަދި ނެތް އިރު، ރާއްޖޭގެ މީހުން ދިރިއުޅޭ ރަށްތަކަށް ފަތުރުވެރިން އެރުން ވަނީ މަނާކޮށްފައެވެ. އަދި ރަށްތަކުން ރިސޯޓުތަކަށް ދިއުން މަނާކޮށްފައިވާއިރު، ރިސޯޓުތަކުން ރަށްތަކަށް ދިއުންވެސް ވަނީ މަނާކޮށްފައެވެ.\nރިސޯޓުތަކުގައި ވަޒީފާ އަދާކުރާ ފަރާތްތަކުން ވަޒީފާއިން ވަކިވެ ރިސޯޓް ދޫކޮށް ދިއުމަށް މަސައްކަތްކޮށްފައި ވީނަމަވެސް، މިކަން ވެސް ސަރުކާރުން ވަނީ މަނާ ކޮށްފައެވެ. ވަޒީފާއިން ވަކިވި ނަމަވެސް ރަށް ދޫކޮށް ނުދެވޭނެ ކަމަށް ޓޫރިޒަމް މިނިސްޓަރު، އަލީ ވަހީދު ވަނީ ވިދާޅުވެފައެވެ.\nދައުލަތުގެ އާމްދަނީއިން 2.1 ބިލިއަން ރުފިޔާ އާއި 6.9 ބިލިއަން ރުފިޔާއާ ދެމެދުގެ އަދަދެއް މަދުވާނެ ކަމަށް ބެލެވޭ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެފައި ވާއިރު، ފާއިތުވި ތިން މަހުގެ ތެރޭގައި ރާއްޖޭގެ ފަތުރުވެރިކަމަށް ވަނީ ބޮޑެތި ގެއްލުންތަކެއް ވެފައެވެ.\nކަންމިހެން އޮތް އިރު، ރާއްޖެއަށް އަންނަ ފަތުރުވެރިންގެ އަދަދު ވަނީ ބޮޑުތަނުން ދަށަށް ގޮސްފައެވެ. މާޗްގެ ފުރަތަމަ 15 ދުވަހު ރާއްޖެ އައި ފަތުރުވެރިންގެ އަދަދު ވަނީ މިދިޔަ އަހަރުގެ އެ މުއްދަތާ އަޅާ ބަލާއިރު 34.7 އިންސައްތަ ދަށަށް ގޮސްފައެވެ.\nފިނޭންސް މިނިސްޓްރީން ވަނީ މި އަހަރު ރާއްޖެއަށް އަންނަ ފަތުރުވެރިންގެ ނިސްބަތް 12 އިންސައްތަ އާއި 35 އިންސައްތައާ ހަމައަށް ވެއްޓުން އެކަށީގެންވާކަމަށް ލަފާކޮށްފައެވެ. މިއީ 1.53 މިލިއަން ފަތުރުވެރިންނާއި 1.10 މިލިއަން ފަތުރުވެރިންނާ ދެމެދުގެ އަދަދެކެވެ. އަދި މިދިޔަ އަހަރާ އަޅާ ބަލާއިރު، ބެޑް ނައިޓް 8 އިންސައްތަ އާއި 21 އިންސައްތައާ ދެމެދަށް ދަށްވާނެ ކަމަށްވެސް ވަނީ ލަފާކޮށްފައެވެ.\nމިކަންތައްތައް މިހެން އޮތުމާއި އެކު ރާއްޖޭގެ ގިނަ ރިސޯޓުތަކެއް އަންނަނީ ވަގުތީގޮތުން ބަންދުކުރަމުންނެވެ. ބައެއް ރިސޯޓުތަކުން މުވައްޒަފުން ނޯ ޕޭ ލީވަށް ފޮނުވާ ލާއިރު، ބައެއް ރިސޯޓުތަކުން ދަނީ މުވައްޒަފުން ވަޒީފާއިން ވަކިކުރަމުންނެވެ.\nދިގަލި މޯލްޑިވްސް ރިސޯޓު\nމިހާތަނަށް ގިނަ ރިސޯޓުތަކެއް ބަންދު ކޮށްފައި ވާއިރު، އޭގެ ތެރޭގައި، ވިލާ ކުންފުނީގެ ފަސް ރިސޯޓުގެ ތެރެއިން ޕެރެޑައިޒް އައިލެންޑް ރިސޯޓު ފިޔަވާ ދެން އިން ހަތަރު ރިސޯޓު ބަންދު ކޮށްފައެވެ. އެއީ ފަން އައިލެންޑް ރިސޯޓު، ހޮލިޑޭ އައިލެންޑް ރިސޯޓ، ރޯޔަލް އައިލެންޑް ރިސޯޓު އަދި ރާއްޖޭގެ އެންމެ ބޮޑު އެއް ރިސޯޓު ކަމުގައިވާ ސަން އައިލެންޑް ރިސޯޓެވެ.\nޔުނިވާސަލް އިން ވެސް ވަނީ ރާއްޖޭގައި އެކުންފުނިން ރާއްޖޭގައި ހިންގާ ރިސޯޓުތައް ތިން މަސް ދުވަހަށް ބަންދުކޮށް މުވައްޒަފުންނަށް ޕެއިޑް ލީވެއް ދިނުމަށް ނިންމާފައެވެ. ޔުނިވާސަލް އިން ހިންގާ ރިސޯޓު ތަކުގެ ތެރޭގައި، ކުރުނބާ މޯލްޑިވްސް، ވެލައްސަރު މޯލްޑިވްސް، ކުރަމަތި މޯލްޑިވްސް، ބަރޮސް މޯލްޑިވްސް، ކަނޑޮޅު މޯލްޑިވްސް، ދިގަނލި މޯލްޑިވްސް، މިލައިދޫ އައިލެންޑް މޯލްޑިވްސް އަދި ފާރުފުށި މޯލްޑިވްސް ހިމެނެއެވެ.\nމީގެ އިތުރުން، ޔޫ އެންޑް މީ ބައި ކޮކޫން މޯލްޑިވްސް ފަދަ ގިނަ ރިސޯޓުތަކެއް ބަންދު ކޮށްފައިވާއިރު، ކަނޑިމާ މޯލްޑިވްސް ރިސޯޓު ވެސް ވަނީ އޭޕްރިލް 1 ވަނަ ދުވަހު ބަންދު ކުރުމަށް ނިންމާފައެވެ.\nމިހާތަނަށް މިހާ ބައިވަރު ރިސޯޓުތަކެއް ބަންދުކޮށްފައި ވާއިރު، ކުރިއަށް އޮތް ތަނުގައިވެސް ގިނަ ރިސޯޓުތަކެއް ބަންދު ކުރެވޭނެ ކަމަށް ލަފާކުރެވެއެވެ.


ދާޥޫދު عليه السلام އާމެދު ބައެއްމީހުންގެ ބާޠިލު ބުނުން – DhiSalafiyyah\n30/09/2012 ނަބީބޭކަލުން, ސިޔަރަތާއި ތާރީޚްއައްޝައިޚު ޢަބްދުﷲ އާމިރު\nދާޥޫދު عليه السلام އަކީ ﷲ ސުބުޙާނަހޫ ވަތަޢާލާ މާތް ކުރައްވާ މަތިވެރި ކުރައްވާފައިވާ ރަސޫލެކެވެ. އެކަލޭގެފާނަށް ﷲ ތަޢާލާ ޒަބޫރު ބާވާލެއްވިއެވެ.\nސުރުޚީ ގައި ބަޔާންވެފައި އެވާ ބާޠިލު ބުނުމަކީ ދާޥޫދު عليه سلام އާއި އެކަލޭފާނުގެ ޚަސްމުންނާ ބޭހޭގޮތުން އުފައްދާފައިވާ ދޮގުވާހަކަ އެކެވެ. އެވާހަކައިގެ އަސްލަކީ ޔަހޫދީންނެވެ. އެވާހަކަ އަށް ދިއުމުގެ ކުރިން އެޙާދިޘާ ހިގާދިޔަ ގޮތް އެންމެ ތެދުވެރި ފޮތް، އާދެ ﷲ ގެ ކަލާމް ފުޅުން ބަލާލަމާހިންގަވާށެވެ. ކީރިތި ޤުރުއާނުގެ ص ސޫރަތުގައި އެވާހަކަ ބާޔާން ވެގެންވަނީ މިފަދައިންނެވެ. ﷲ ތަޢާލާ ވަޙީ ކުރެއްވިއެވެ\nإِذْ دَخَلُوا عَلَى دَاوُودَ فَفَزِعَ مِنْهُمْ قَالُوا لا تَخَفْ خَصْمَانِ بَغَى بَعْضُنَا عَلَى بَعْضٍ فَاحْكُم بَيْنَنَا بِالْحَقِّ وَلا تُشْطِطْ وَاهْدِنَا إِلَى سَوَاءِ الصِّرَاطِ *\nقَالَ لَقَدْ ظَلَمَكَ بِسُؤَالِ نَعْجَتِكَ إِلَى نِعَاجِهِ وَإِنَّ كَثِيرًا مِّنْ الْخُلَطَاء لَيَبْغِي بَعْضُهُمْ عَلَى بَعْضٍ إِلاَّ الَّذِينَ آمَنُوا وَعَمِلُوا الصَّالِحَاتِ وَقَلِيلٌ مَّا هُمْ وَظَنَّ دَاوُودُ أَنَّمَا فَتَنَّاهُ فَاسْتَغْفَرَ رَبَّهُ وَخَرَّ رَاكِعًا وَأَنَابَ – ص: ٢١ – ٢٤\nމާނައީ: “( ދާޥޫދު عليه سلام އަޅުކަންކުރައްވަން އިންނަވާ) މިހުރަބުގެ ފާރުމަތިން އެރި ޚަޞްމުންގެ ވާހަކަ ކަލޭގެފާނާ ހަމައަށް އައިސްފައިވޭތޯއެވެ.”21 “އެއުރެން ދާޥޫދުގެފާނު އިންނެވިތަނަށް ވަންހިނދު އެއުރެންދެކެ އެކަލޭގެފާނު ސިހިވަޑައިގަތެވެ. އެހިނދު އެއުރެން ދެންނެވިއެވެ. ބިރުފުޅުގެންވަޑައިނުގަންނަވާށެވެ. އަޅުގަޑުމެންނީ ދެޚަޞްމުންނެވެ. އަޅުގަނޑުމެން އެކަކު އަނެކަކަށް އަނިޔާ ކޮށްފީމުއެވެ. ފަހެ ކަލޭގެފާނު ޙައްޤު ގޮތުގައި އަޅުގަޑުމެންގެ މެދުގައި ޙުކުމް ކޮށްދެއްވާށެވެ. އަދި އެކަމުގައި ކަލޭގެފާނު ޢަދުލުން އެއްކިބާވެވަޑައިނުގަންނަވާށެވެ. އަދި އަޅުގަނޑުމެންނަށް ސީދާވެގެނަވާ ތެދުމަގަށް މަގުދަށްކަވާށެވެ.”22 ” ހަމަކަށަވަރުން މިއީ އަޅުގަޑުގެ އަޚާއެވެ. އޭނާނަށް ނުވަދިހަ ނުވަ ބަކަރިވެއެވެ. އަދި އަޅުގަނޑަށް ވަނީ އެންމެ ބަކަރިއެކެވެ. ފަހެ އޭނާ ބުންޏެވެ. ‘އެބަކަރިވެސް ތިމަންނާއަށް ދީ އެބަލަހައްޓާ މީހަކީ ތިމަންނާ ކަމުގައި ހަދާށެވ’ެ. އަދި ވާހަކަ ދައްކައިގެން އޭނާ އަޅުގަނޑުގެ މައްޗަށް ގަދަވެއްޖެއެވެ.”23 ” ދާޥޫދުގެފާނު ވިދާޅުވިއެވެ. ތިބާގެ ބަކަރި އޭނާގެ ބަކަރިތަކުގެ ތެރެއަށް އިތުރު ކުރުމަށް އެދުމުން، އޭނާ ތިބާއަށް އަނިޔާވެރިވެއްޖެއެވެ. (މުދާއެއްކޮށްލައިގެން އުޅޭ) ބައިވެރިންގެ ގިނަމީހުން ހަމަކަށަވަރުން އެއްބަޔަކު އަނެއްބަޔަކަށް އަނިޔާވެރިވެއެވެ. އީމާންވެ ޞާލިޙު ޢަމަލުކުޅަ މީހުން ފިޔަވައެވެ. އަދި އެއުރެންނީ ވަރަށް މަދު ބައެކެވެ. އަދި ދާޥޫދުގެފާނަށް ތިމަންރަސްކަލާންގެ އެކަލޭގެފާނު އިމްތިޙާނުކުރެއްވީކަން އެނގިވަޑައިގަތެވެ. ފަހެ އެކަލޭގެފާނުގެ ވެރިރަސްކަލާންގެ ޙަޟްރަތަށް ފާފަ ފުއްސެވުމަށް އެދި ދެންނެވިއެވެ. އަދި ސަޖިދައަށް ތިރިވެވަޑައިގެން ތައުބާވެ ވަޑައިގަތެވެ.”\nއަލް ޢައްލާމާ އައްޝައިޚް އިބްނު ޢުޘައިމީން ރަޙިމަހު ﷲ އަލްއަރްބަޢޫނައްނަވަވިއްޔާ ގެ ވިހި ވަނަ ޙަދީޘްގެ ޝަރަޙައިގައި ވިދާޅުވެފައިވެއެވެ. “ޔަހޫދީން ބުންޏެވެ. ދާޥޫދު ޢަލައިހިސަލާމް ގެ ލަޝްކަރުގައިވާ ސިފައިންގެ މީހެއްގެ ވަރަށް ރީތި އަނތްބަކު ހުރެއެވެ. ފަހެ ދާޥޫދު ޢަލައިހިސަލާމް މިއަންހެނާގެ ބޭނުމުގައި މިސިފައިންގެ މީހާ ހަނގުރާމައަށް ފޮނުވިއެވެ. އެއީ އެހަނގުރާމަައިގާ އޭނާ ޤަތުލުވުމުން މި އަންހެންމީހާއާ ކައިވެނިކުރުމަށްޓަކައެވެ.” (http://www.ibnothaimeen.com/all/books/article_17780.shtml)\nއެއަށްފަހުގައި ޝައިޚް އިބްނު ޢުޘައިމީން ރަޙިމަހު ﷲ ވިދާޅުވެފައިވެއެވެ. ” އަހަރެމެންނަށް ޝައްކެއްނެތި އެނގޭ ގޮތުގައި މިފަދައިން ބުނުމަކީ މުންކަރެކެވެ. ފަހެ ޢާއްމު މުސްލިމެއްގެ ފަރާތުންވެސް މިފަދަ ކަމެއް ނުހިނގާނެއެވެ.(ހިނގުމަކީ ދުރު ކަމެކެވެ.) އެހެންވީއިރު އަދި ﷲ ގެ ނަބިއްޔެއްގެ ކިބައިން މިފަދަ ކަމެއްހިނގާނީ ފަހެ ކިހިނަކުންހެއްޔެވެ؟. އެހެނެއްކަމަކު އެބަިމީހުން (އެބަހީ:ޔަހޫދީން) ﷲ އާއި އެއިލާހުގެ ރަސޫލުންނާމެދު ދޮގުވާހަކަ އުފެއްދީއެވެ.”\nއާދެ މިހާހިސާބުން އުފެދެނީ ހަމަ އެންމެ ސުވާލެކެވެ. އެއީ، ދާޥޫދު ޢަލައިސަލާމް ގެ ކިބައިން ކުށެއްނުހިނގާނަމަ އެކަލޭގެފާނު ފާފަ ފުއްސެވުމަށް އެދިވަޑައިގެން ތައުބާވެ ވަޑައިގަތީ ކީއްވެތޯއެވެ؟. މިސުވާލުގެ ޖަވާބުގައި ޝައިޚް ޢުޘައިމީން ވިދާޅުވެފައިވަނީ މިފަދައިންނެވެ. “ފަހެ މިކަމުގައި ދާޥޫދު ޢަލައިހިއްސަލާމް ގެ ކިބައިން ކޮންމެސްވަރެއްގެ ކުއްތަކެއް ހިނގާފައި އެބަވެއެވެ. އެއީ:\nދާޥޫދު ޢަލައިހިއްސަލާމް އަކީ މީސްތަކުންގެ މެދުގައި ޙުކުމް ކުރެއްވުމަށް ﷲ އަމުރު ކުރައްވާފައިވާ ނަބިއްޔެކެވެ. ނަމަވެސް އެކަލޭގެފާނު ކޮންމެސްވަރަަކަށް އެކަމުން ދުރުހެލިވެވަޑައިގެން އަޅުކަން ކުރެއްވުމަށްޓަކައި މިޙްރާބުގައި އިންނެވިއެވެ.\nއެކަލޭގެފާނު އިންނެވީ މިޙްރާބް ގެ ދޮރު ލައްޕަވައިގެންނެވެ. އެހެންކަމުން ޚަޞްމުންނަށް ޖެހިވަޑައިގަތީ މިހްރާބުގެ ފާރުމަތިން އަރާށެވެ. މިކަމަކީ ފަހަރެއްގައި އެބައިމީހުންނަށް އަނިޔާއެއްވެދާނެ ކަމަކަށްވެދާނެއެވެ.\nއެކަލޭގެފާނު ޙުކުމް ކުރެއްވީ ދެޚަޞްމުންކުރެ އެކަކުގެ ވާހަކަ އަޑުއެސްވުމަށްފަހުއެވެ. މިއީ ރަގަޅު ގޮތެއްނޫނެވެ. އެހެނީ ޙާކިމާ ޙުކުމް ކުރަންވާނީ ދެޚަޞްމުންގެ ވާހަކަ އަޑުއަހާފައެވެ.\nފަހެ މިހެންވެ ދާޥޫދު އަލައިހިއްސަލާމް އަށް ﷲ سبحانه و تعالى މިކަމުން އެކަލޭގެފާނު އިމްތިހާން ކުރެއްވީކަން އެނގިވަޑައިގަތެވެ. އެހިނދު އިސްތިޣުފާރުކުރައްވާ ސަޖިދައަށް ތިރިވެވަޑައިގެން ތައުބާވެވަޑައިގަތެވެ.”\nއެހެންކަމުން ޔަހޫދީން އެކަލޭގެފާނާމެދު ބުނެފައި އެވަނީ ބާޠިލު ބުނުމެކެވެ. އަޅުގަނޑަށް ލިބިފައިވާ މަޢުލޫމާތު ދޮގު ނޫންކަމުގައި ވާނަމަ ދިވެހީން ރޯދަ މަހު ބަލަމުންއަންނަ ‘ މުހަންމަދުން ރަސޫލުﷲ ‘ އޭ ކިޔޭ ޑުރާމާ ގައިވެސް މިވާހަކަ ގެނެސްފައި ވަނީ މިފަދަ ގޮތަކަށެވެ. އެހެންކަމުން ދިވެހިންގެ ވަރަށް ގިނަބަޔަކު މި ބާޠިލު ޤަބޫލުކުރުން ޤަބޫލު ކުރާނެކަމުގައި ބެލެވެއެވެ. އެހެނީ ބައެއްމީހުންގެ ގާތުގައި އެޑުރާމާއަކީ ޙުއްޖަތެކެވެ. ނަމަވެސް ބުނަމެވެ. އެއްވެސް ފިލްމަކީ އަދި ޑްރާާމާއަކީ ހުއްޖަތެއް ނޫނެވެ. ޙުއްޖަތަކީ ޤުރުއާނާ ސުންނަތެވެ. އަދި އެޑްރާމާ އަކީ ޙައްޤާ ބާޠިލް އެއްކޮށް މަސްހުނިކޮށްފައިވާ ޑްރާމާ އެކެވެ. އަދި މުސްލިމުންގެ ދުލުން ބޭރުކުރުން ހެޔޮނުވާފަދަ ކުފުރުގެ ބަސްތައް އޭގައި ބުނާކަމީ އެންމެން ދަންނަ ޙަޤީޤަތެކެވެ. ވީއިރު އެފަދަ އެއްޗެއް ހުއްޖަތެއްކަމުގައި ބެލެވޭނީ ފަހެ ކޮން ފަދައަކުންހެއްޔެވެ؟\nﷲ سبحانه و تعالى އަޅުގަނޑުމެންނަށް ޙައްޤު ޙައްޤުގެގޮތުގައި ދައްކަވާ އެޙައްޤަށް ތަބަޢަވުމުގެ ހެޔޮތަޥްފީޤު ދެއްވާށިއެވެ. އަދި ބާޠިލު ބާޠިލުގެގޮތުގައި ދައްކަވާ އެބާޠިލުން ދުރުވެ ރައްކާތެރިވުމުގެ ހެޔޮތަޥްފީޤު ދެއްވާށިއެވެ. އާމީން.


Hospitalun nukuthee ufalun, Alun vahdhanjehunee furaana neh masgandu!\nހޮސްޕިޓަލުން ނުކުތީ އުފަލުން، އަލުން ވައްދަން ޖެހުނީ ފުރާނަނެތް މަސްގަނޑު!\nރާއިހާ މަރުވިއިރު އިނީ ބަލިވެ\nއިންޑިއާއަށް ދިޔައީ ދަރިޔަކު ހޯދަން ބޭހަށް\nއޮޓޯގައި ޖެހުނު ކާރު ދުއްވީ މަސްތުގައި އިން މީހެއް\nއެކްސިޑެންޓްގައި މަރުވި ރައިހާ އާއި އޭނާގެ ފިރިމީހާ އަޒަމް މުހައްމަދު: އިންޑިއާއަށް ދިޔައީ ދަރިއަކު ހޯދަން ބޭސްކުރަން. --\nއާއިލާއަކީ ފޮނި މޭވާ އެކެވެ. ހަޔާތުގެ ވަރަށް ބޮޑު ނިއުމަތެކެވެ. ގދ. މަޑަވެއްޔަށް އުފަން އަޒަމް މުހައްމަދާއި އޭނާގެ އަންހެނުން ރ. މަޑުއްވަރީ އައިޝަތު ރާއިހާ 24، ގެ ކައިވެންޏަށް ދެ އަހަރު ވީއިރު އިރު ޒުވާން ދެމަފިރިންނަށް ނުލިބި އޮތް ނިއުމަތަކީ ދަރިއެއް ލިބުމުގެ އުފަލާއި ނަސީބެވެ. އެކަމަށް ވަރަށް ގިނަ ފަރުވާ އާއި އިންތިޒާރު ކުރި އެވެ. މީގެ ހަފުތާއެއްހާ ދުވަސްކުރިން އެ ދެމަފިރިން އިންޑިއާގެ ކޮޗިންއަށް ދަތުރު ފެށީ ވެސް ދަރިއަކު ލިބޭނެ ކަމުގެ ފޮނި ހުވަފެންތަކާއި އުންމީދުތައް އާ ކުރަމުންނެވެ. އެ ހާއްސަ އުފަލަށްޓަކައި އެދި މާތް ﷲ އަށް ދަންނަވަމުންނެވެ.\nރޭ މެންދަމު 2:00 ހާއިރު ކުއްލި ގޮތަކަށް ކޮޗިންގައި ހިނގި ނުރައްކާތެރި އެކްސިޑެންޓެއްގައި ރާއިހާ އަބަދަށްޓަކައި މި ދުނިޔެ ދޫކުރި އިރު އެތަކެއް ދުވަސް ވަންދެން އެ ދެމަފިިރިންގެ ދެކެމުން އައި ދަރިއަކު ލިބުމުގެ ފޮނި އުންމީދުގެ އުފާވެރި ހަބަރު އޮތީ ލިބިފަ އެވެ. ފޮނި ހުވަފެނުގައި ކުލަޖެހިއްޖެ ކަމުގެ ހަބަރު ލިބި ދެމަފިރިންގެ ލޮލުން ވެސް އުފާވެރި ކަމުގެ ކަރުނަ ދިޔައީ އޮހެމުންނެވެ. އެހެނަމަވެސް ތަގުދީރު ރާވާފައި ވަނީ އެހެނެއް ނޫނެވެ. އެ ފޮނިހުވަފެނުން، އަޒަމް ހޭލައްވާލީ ވޭނާއި ހިތާމައިގެ ހިތްދަތިކަމެއްގެ ތެރެއަށެވެ. ދަރިއަކު ލިބޭ ކަމުގެ އުފާވެރި ހަބަރު ލިބުނުތާ ހިނދުކޮޅެއްގެ ތެރޭގައި ދެމަފިރިންގެ ހުވަފެން ވިއްސިވިހާލިވެ ކަރުނައިގެ ކޯރެއްގެ ތެރޭ އޮޔާ ބައްސާލީ އެވެ.\nއަޒަމްގެ ދެމަފިރިންގެ ހަޔާތުގައި އުންމީދު ކުރަމުން ރެއާއި އެންމެ އުފާވެރި ވަގުތުކޮޅު އައީ އިއްޔެ ރޭގަ އެވެ. ދަރިއަކު ހޯދަން ކޮޗިންގެ ސުބިން ހޮސްޕިޓަލުން ހޯދި ފަރުވާއަށް ފަހު، ދެމަފިރިން ހޮސްޕިޓަލުން ނުކުތީ ރައިހާ މާބަނޑުވެއްޖެ ކަމުގެ އުފާވެރި ހަބަރާ ދުވަހަކުވެސް ނުލިބޭނެހާ އުފަލުން ތިބެ އެވެ. އިތުރު ފަރުވާއަށް އަންނަ މަހުގެ އެކެއްގައި ކޮޗިންއަށް ދާން ހުރިހާ ކަމެއް ރާވައިގެނެވެ.\nރާއިހާގެ ދެމަފިރިން: މަރުވި އިރު ކައިވެންޏަށް ދެ އަހަރަށް ވުރެ ގިނަ ދުވަސްވަނީ ވެފައި. --\nއަޒަމް ބުނި ގޮތުގައި އަންހެނުން މާބަނޑުވެއްޖެ ކަމުގެ އުފާވެރި ހަބަރާއެކު ނިކުތީ އެ ހަބަރު އަވަހަށް ދެ ފަރާތުގެ އާއިލާއާ ހަމައަށް ގެންގޮސްދޭން ބޭނުންވެގެންނެވެ. ގާތުގައި ތިބި ދިވެހި ރަހުމަތްތެރިން ވެސް ތިބީ އެ އުފަލުގައި ބައިވެރިވެގެނެވެ.\nއެންމެން އެކުގައި ނުކުމެ ހޮސްޕިޓަލް ކުރިމަތީގައި އޮތް އޮޓޯތަކުގެ ކިޔޫއިން އޮޓޯއެއް ނަގައި، ރާއިހާ އާއި އޭނާއާއެކުގައި ތިބި ތިން އަންހެނުން އެއަށް އެރުވި އެވެ. އަޒަމް އާއި އެހެން ދެ ފިރިހެނުން އެރީ އެހެން އޮޓޯ އަކަށެވެ. ނަމަވެސް އޮޓޯ ދުއްވާ ނުލަނީސް ކުއްލިއަކަށް އައި ބާރު އަޑުފައްގަޑާއެކު ސިއްސައިގެން ދިޔަ އަޒަމް ފަހަތް ބަލައިލި އިރު އަންހެނުން ރާއިހާ އާއި އޭނާގެ ރަހުމަތްތެރިން އެރި އޮޓޯ ފެންނާކަށް ނެތެވެ. ރަނގަޅަށް ހޯދައި ބަލައިލިއިރު ކުރިމަތިން ފެނުނު މަންޒަރާއެކު އޭނާއަށް ހީވީ ބިންގަނޑު ފައިދަށުން ދެމިގަތްހެނެވެ. އޮޓޯއާއެކު ދުރަށް ވިއްސައިގެން ގޮސް ލެއިން ފޯވެފައި އޮތީ އޭނާގެ ލޯބިވާ އަންހެނުން ރައިހާ އެވެ. ދުވެފައި ގޮސް އަންހެނުން ނަގައި ދެއަތް މައްޗަށް ލައިގެން ދުއްވައިގަނެވުނީ ހޮސްޕިޓަލަށެވެ. ލެއިން ފޯވެފައިވާ އަންހެނުންގެ ހަރަކާތް އޭރު އޮތީ މުޅީން ހުއްޓިފަ އެވެ.\nރާއިހާގެ ދެމަފިރިން: ހޭދަކުރަމުން ދިޔައީ އުފާވެރި ދުވަސްތަކެއް. --\n"އަންހެނުން އޮތީ ލޭތަކާއެކު މަގުމައްޗަށް ވިއްސައިގެން ގޮސްފައި. ދުވެފައި ގޮސް ނެގިއިރު ވެފައި އޮތް ގޮތް ބުނެދޭން ވެސް ނޭނގޭ. ޒަހަމްވެ މުޅި ގައިގާ އޮތީ ލޭ. އަޅުގަނޑުގެ އަތް މަތިން ހޮސްޕިޓަލަށް ވެއްދިއިރު އެއްވެސް ކަމަކާމެދު ނުވެސް ވިސްނުނު... ހޮސްޕިޓަލުގައި ފަރުވާ ދޭން ފެށިތާ އިރުކޮޅެއް ނުވެ އަންހެނުން ނިޔާވެ، އަޅުގަނޑާ ވަކިވެއްޖެ،" ނުރައްކާތެރި އެ އެކްސިޑެންޓް ހިނގައި ދިޔަ ގޮތާއި އެ ވަގުތުކޮޅު އިންޑިއާގައި ހުރެގެން އަޒަމް "އަވަސް" އާ ހިއްސާކުރި އެވެ. ހިތާމައިން ފޯވެފައިހުރި އަޒަމްއަށް ރޮވޭ ވަރުން ގިނަ ވާހަކަތައް ކިޔައިދެވޭ ވަރެއް ނުވިއެވެ. "އަޅުގަނޑުމެން ދެމަފިރިން މިކޮޅަށް އައީ ދަރިއަކު ހޯދަން ބޭސް ކުރަން. ރޭގައި އަޅުގަނޑުމެނަށް ރިޒަލްޓް ލިބުނު އިރު އަންހެނުން ޕޮޒިޓިވް. އެހެންވެ ތިބީ ވަރަށް ބޮޑަށް އުފާވެފައި... އެކަމަކު ކުޑަ ހިނދުކޮޅެއް ތެރޭގައި އެ އުފާވެރިކަން ގެއްލިގެން އެ ދިޔައީ..."\nއަޒަމްގެ ވާހަކަ ހުއްޓުމަކަށް ދިޔައެވެ. އިރުކޮޅެއްގެ ފަހުން ގިސްލުމަކާއެކު އޭނާއަށް ބުނެވުނީ އެންމެ ޖުމްލައެކެވެ. "އެ އުފާ އަޅުގަނޑަށާއި އަންހެނުންނަށް ލިބެން ނެތީ!"\nއަޒަމް އާއި ރައިހާ އުންމީދު ކުރަމުން އައި ރޭގެ އުފާވެރި ފޮނި ކަރުނަ ލޮލުން ފޭބިއެވެ. އަދި މަދު މިނެޓްކޮޅެއްގެ ތެރޭގައި އުފާވެރިކަމުގެ އެ ކަރުނަ ބަދަލުވެފެން ދިޔައީ ލޭކަރުނައަށެވެ. ހިތާމައަށެވެ. އުންމީދު އާކޮށްދީފައި ރައިހާ ވަކިވެގެން ހިނގައްޖެ އެވެ. އަޒަމްގެ ލޮލުން ކަރުނަ ހިލި، އެ ނުރައްކާތެރި ހާދިސާގެ ތެރެއަށް ވަދެވެނީ އެވެ. އޭނާއަށް ވިސްނެނީ އެވެ. ފުލުހުންނާ ހަވާލާދީ އަޒަމް ބުނި ގޮތުގައި އަންހެނުން އެރި އޮޓޯގައި ޖެހުނު ކާރު ދުއްވަން އިން ޑްރައިވަރު އިނީ މަސްތުގެ ހާލުގަ އެވެ. އޭނާ ގަބޫލު ކުރާ ގޮތުގައި އޭނާއަށް އިންސާފު ލިބެންޖެހެ އެވެ.\nރައިހާގެ މަރަށްފަހު ފުލުހުންގެ ތަހުގީގަށް ބޭނުންވާ ކަންކަން ސާފު ހޯދަން ރައިހާގެ ހަށިގަނޑު މިހާރު އޮތީ މޯޗަރީގަ އެވެ. ރައިހާ އާއި އަޒަމްގެ އާއިލާ ވެސް އިންޑިއާ ފުރަން ތައްޔާރުވަނީ އެވެ. ރައިހާގެ އެކުސިޑެންޓްގެ ތެރޭގައި އަނިޔާވި ނ. މިލަދޫއަށް ނިސްބަތްވާ އަންހެންމީހާ އިންޑިއާގައިފަރުވާ ހޯދަނީ އެވެ. އެރޭގެ އިތުރު ތަފުސީލެއް އަދި ނެތެވެ.\nރަހުމުކުޑަ ދެ މަރު އިހަވަންދޫގައި: ރަށަށް ނުތަނަވަސްކަން!


ހުޅުމާލެ ކޯޓުގެ މައްސަލަ އަންނަ އާދިއްތަ ދުވަހު ބެލުމަށް ތާވަލްކޮށްފި\n5 އަހަރު ކުރިން ( ނޮވެމްބަރު 15, 2012 )\nހުޅުމާލެ ކޯޓު ހިމެނޭ އިމާރާތް ފޮޓޯ: ފްލިކާ\nހުޅުމާލޭ ކޯޓަކީ ސައްހަ ކޯޓެއްތޯ ބެލުމަށް ސުޕްރީމް ކޯޓަށް ހުށަހަޅާފައިވާ މައްސަލައިގެ އަޑުއެހުންތައް އަންނަ އާދިއްތަ ދުވަހު ސުޕްރީމް ކޯޓުގައި ފެށުމަށް ތާވަލްކޮށްފި އެވެ.\nމިމައްސަލަ ބައްލަވަނީ ސުޕްރީމް ކޯޓުގެ ހަތް ފަނޑިޔާރުން ކަމަށްވާ އުއްތަމަ ފަނޑިޔާރު އަހުމަދު ފާއިޒު ހުސެއިނާއި ފަނޑިޔާރު ޑރ. އަހުމަދު އަބްދުﷲ ދީދީ އާއި އަހުމަދު މުއުތަސިމް އަދުނާނާއި އަލީ ހަމީދު މުހައްމަދާއި އަބްދުﷲ ސައީދާއި އަބްދުﷲ އަރީފް ގެ އިތުރުން އާދަމް މުހައްމަދު އަބްދުﷲ އެވެ.\nހުޅުމާލޭ ކޯޓުގެ މައްސަލަ ތާވަލްކޮށްފައި ވަނީ އާދިއްތަ ދުވަހުގެ މެންދުރުފަހު 00:2އަށެވެ. އެ މައްސަލައިގައި ސުޕްރީމް ކޯޓުގައި ދައުވާލިބެނީ އެ މައްސަލަ ސިވިލް ކޯޓަށް ކުރިން ހުށަހެޅުއްވި ގާނޫނީ ވަކީލް އިސްމާއިލް ވިޝާމަށެވެ. އެ މައްސަލައިގައި ދައުވާ ކުރާ ފަރާތަކީ ޖުޑީޝަލް ސާވިސް ކޮމިޝަން (ޖޭއެސްސީ) އެވެ.\nމަޝްހޫރު ގާނޫނީ ވަކީލު އިސްމާއިލު ވިޝާމު ސިވިލް ކޯޓުގައި އުފުލާފައިވާ ދައުވާ ސްޕްރީމު ކޯޓަށް ގެންގޮސްފައިވަނީ އެމައްސަލަ ދަށު ކޯޓުގައި ނުބެލޭނެ ކަމަށް ބުނެ ޖޭއެސްސީން ނެގި އިޖުރާއީ ނުކުތާއަކާއި ގުޅިގެންނެވެ.\nސުޕްރީމް ކޯޓުން ވަނީ އެ މައްސަލަ ބަލައިގަނެ އެ މައްސަލައިގެ ފައިލް ފޮނުވުމަށް ވެސް ސިވިލް ކޯޓަށް ކުރިން އަންގައިފަ އެވެ. މީގެ އަހަރު ދުވަސް ކުރިން ސިވިލް ކޯޓަށް ހުށަހެޅި އެ މައްސަލަ ކުރިއަށް ނުގެންދެވި އޮތީ ސުޕްރީމް ކޯޓުން ވަކި ގޮތެއް އަންގަންދެން މައްސަލަ މަޑުޖައްސާލަން އެންގުމުންނެވެ.\nކްރިމިނަލް ކޯޓުގެ އިސްގާޒީ އަބްދުﷲ މުހައްމަދު ބަންދުކުރި މައްސަލައިގައި ކުރީގެ ރައީސް މުހައްމަދު ނަޝީދުގެ މައްޗަށް ހުޅުމާލޭ ކޯޓުގައި ދައުވާކުރާ މައްސަލައިގެ ޝަރީއަތުގައި ނަޝީދުގެ ވަކީލުން ވެސް ވަނީ ހުޅުމާލޭ ކޯޓުގެ ސައްހަކަމާމެދު ސުވާލު އުފައްދައި އިޖްރާއީ ނުކުތާތައް ނަގާފަ އެވެ.\nއެހެންކަމުން އެ ނުކުތާތައް އިސްތިއުނާފް ކުރުމަށް ނަޝީދުގެ ވަކީލުން ވަނީ ހައި ކޯޓަށް ހުށަހެޅުމުން، އަބްދުﷲ ގާޒީ ހައްޔަރުކުރި މައްސަލައިގައި ހުޅުމާލެ ކޯޓުގައި ކުރި ދައުވާ ކުރިއަށް ނުގެންދަން ހައި ކޯޓުން ވަނީ އަމުރެއް ވެސް ނެރެފަ އެވެ.\nނަމަވެސް ހުޅުމާލޭ ކޯޓުގެ ސައްހަކަމުގެ މައްސަލަ ސުޕްރީމް ކޯޓުގައި ބަލަން ނިންމުމުން އެ މައްސަލަ ސުޕްރީމް ކޯޓުން ނިމެންދެން ހައި ކޯޓުގައި އޮތް މައްސަލަ ކުރިއަށް ނުގެންދިއުމަށް ސުޕްރީމް ކޯޓުން ވެސް ވަނީ ހައި ކޯޓަށް އަންގައިފަ އެވެ.\nހަށިގަނޑުން ގުޅިފައި ތިބި ދެ ކުދިންގެ އޮޕަރޭޝަން ކާމިޔާބުވެއްޖެ


Dhuvaafarugai home quarantine ga thibi3meehaku positive ve mulhi rah monitoring ah – Iru\nއިރްފާން ޚާންގެ ފަހު ފިލްމު އަޅުވާނީ އަންނަ އަހަރު\nއިބްރާހިމް ބޮލީވުޑަށް ނުކުންނައިރު ދައްތަ ސާރާ ދޭން އޮތީ މި ނަސޭހަތް\nދުވާފަރުގައި ހޯމް ކަރަންޓީނުގައި ތިބި3މީހަކު ޕޮޒިޓިވްވެ މުޅި ރަށް މޮނިޓަރިންއަށް\nރ. ދުވާފަރުގައި ހޯމް ކަރަންޓީނުގައި ތިބި ތިން މީހަކު ކޮވިޑް-19 އަށް ޕޮޒިޓިވްވެ، މުޅި ރަށް މޮނިޓަރިންގެ ހާލަތަށް ގެނެސްފި އެވެ.\nދުވާފަރު ކައުންސިލުގެ ރައީސް އިބްރާހީމް ނަސީރު ވިދާޅުވީ، ޕޮޒިޓިވްވީ އެއް އާއިލާގެ ތިން މީހުން ކަމަށެވެ. އޭގެ ތެރޭގައި ހިމެނެނީ އަންހެން މީހަކާއި އޭނާގެ ފިރިމީހާގެ އިތުރުން އެމީހުންގެ ފިރިހެން ދަރިފުޅެވެ.\nނަސީރު ވިދާޅުވި ގޮތުގައި މިދިޔަ މަހުގެ 19 ވަނަ ދުވަހު އެރަށަށް ހޯމް ކަރަންޓީންވުމަށް 11 މީހަކު ދިޔަ އެވެ. އެގޮތުން 14 ދުވަހުގެ ކަރަންޓީނުގެ މުއްދަތު ހަމަވުމުން، އެމީހުންގެ ސާމްޕަލް ނަގައި ހެލްތު ޕްރޮޓެކްޝަން އެޖެންސީ (އެޗްޕީއޭ) އަށް ފޮނުވި ކަމަށާއި އެމީހުން ނެގެޓިވް ކަމަށް ބުނެ، ދޫކޮށްލިޔަސް އެންމެ ރަނގަޅު ކަމަށް ބުނުމުން މީގެ ދެ ދުވަހެއް ކުރިން އެންމެން ވަނީ ކަރަންޓީނުން ދޫކޮށްލާފައި ކަމަށް ވިދާޅުވި އެވެ.\nނަސީރު އިތުރަށް ވިދާޅުވި ގޮތުގައި ކޮންމެވެސް ޝައްކުތަކެއް އުފެދި، އެޗްޕީއޭ އިން ވަނީ ވީއެންމެ އަވަހަކަށް އަލުން އެ އާއިލާގެ ހަތަރު މީހުންގެ ސާމްޕަލް ނަގަން އަންގާފަ އެވެ. އަދި އެއާއެކު އޭގެ ތެރެއިން ތިން މީހުން ޕޮޒިޓިވްކަން އެނގިގެންދިޔަ ކަމަށް ވިދާޅުވި އެވެ.\nހަންޏާމީދޫގެ ބަނދަރު ދަނީ ފުންކުރަމުން، 12 އިންސައްތަ ނިމިއްޖެ\nނަސީރު ވިދާޅުވީ، އެމީހުން ދޫކޮށްލުމުން އެވީ ދެ ދުވަހުގެ ތެރޭގައި 200 އެއްހާ މީހުންނާއި ބައްދަލުކޮށްފައިވާ ކަމަށް ލަފާކުރެވޭ ކަމަށެވެ. އެގޮތުން ފިހާރަތަކަށް ވެސް ގޮސްފައިވާ ކަމަށާއި އާއިލާގެ މީހުންނާއި ވެސް ބައްދަލުކޮށްފައިވާ ކަމަށް ވަނީ ވިދާޅުވެފަ އެވެ.\nއެރަށުން ތިން މީހުން ޕޮޒިޓިވްވުމާއެކު ރަށް މޮނިޓަރިންގެ ހާލަތަށް ގެނައުމަށް އެޗްޕީއޭ އިން އަންގާފައިވާ ކަމަށް ނަސީރު ވިދާޅުވެ އެވެ.


ހަތަރު އުދަރެސް (16) | Esfiya - Dhivehi Vaahaka Site\n“ސޮރީ އަރީ… އަރީ އެއްވެސް ކަމެއް ނުކުރޭ.. އެންޑް އައި އޭމް ނޮޓް އެވޮއިޑިންގ ޔޫ.. ޕްރޮމިސް” ލުޔާ ވާހަކަ ދެއްކިއިރު އެއަޑުގައިވަނީ ކުރަކިކަމެކެވެ.\n“ޔަގީންތަ؟ އަރީ ހީކުރީ އެއްކަލަ ދުވަހު ލުޔާ ކުރި ސުވާލަށް ޖަވަބު ނުދިނީމަ-“\n“ޔަގީން… އައި އޭމް ނޮޓްއެންގްރީ.. އެހެން ނޫނަސް އަރީ ލައްވާ ޝެއާރ ކުރަކަށް މަޖުބޫރެއް ނުކުރާނަން..” ލުޔާ ވާހަކަ ދެއްކީ އަރީފުގެ ވާހަކަ މެދު ކަނޑާލުމަށްފަހުއެވެ.\n“އަރީ މީ ހިޕޮކްރިޓެއް ދޯ.. ލުޔާ ގާތުގައި ޝެއާރ ކުރީމަ ފަސޭހަ ވާނެއޭ ބުނެފަ އަމިއްލަ އަށް ހުރިހާކަމެއް ހިންދައިގެން މި ހުންނަނީ..” އަރީފަށް ހެވުނު ނަމަވެސް އެ އަޑުގައި ވަނީ ހިތްދަތިކަމެކެވެ. އޭނާ ލުޔާއަށް ހުރިހާ ވާހަކައެއްވެސް ކިޔައިދިނެވެ. މީގެ ކުރިން ދުވަހަކުވެސް އޭނާގެ ދިރިއުޅުމާ މެދު ޝަކުވާއެއް ނުކުރެއެވެ. ލިއުޒާ ގާތުގައިވެސްމެއެވެ. އެހެނަސް މިއަދު ލުޔާގެ ކުރިމަތީގައި އޭނާގެ ހިތް ބަންޑުން ކޮއްލިއެވެ. ތުއްތު އިރުއްސުރެ ހަސްނާ އޭނާއަށް ކޮއްފައިވާ އެކި އެކި އަނިޔާގެ ވާހަކަތައް ކިޔައިދިނެވެ. އެ ހުރިހާ ވާހަކައެއް ދައްކާ ނިމުނުއިރު ލުޔާގެ ކޯތާފަތް ވަނީ މުޅިން ތެމިފައެވެ.\n“ދެން ކީއްވެ އަދިވެސް ތިގޭގަ ބަހައްޓަނީ…މިހާރު އަރީގެ ގެ އެއްނު ތީ.. ދައްތަގެ އެއްވެސް ބާރެއް ތިގެއަކު ނޯންނާނެ އެއްނު…” ލުޔާ ވާހަކަ ދެއްކީ ހަމައެކަނި އަރީފުއާއި މެދު ވިސްނާފައެވެ.\n“ދައްތަ އަހަންނަށް ކިތަންމެ އަނިޔާއެއް ކުރިޔަސް އަސްލު އެއީ ވަރަށް ރަނގަޅު މީހެއް… އެހެން ނޫންނަމަ އެހެން މީހެއްގެ ދަރިއެއް ބަލައި ބޮޑެއް ނުކުރީހެއްނު.. އެދުވަހު އަހަރެން މި ގެއިން ނެރެލުމުގެ ބާރު ދައްތައަށް އޮތް.. އަހަރެން މި ގޭގަ ބަހައްޓައިދިން ކަމަށްޓަކައިވެސް ދައްތައެއް ނުނެރެލެވޭނެ އެއްނު.. އެހެން ނޫނަސް ދައްތަ އާއި މާހިން އަކީ މައި އޮންލީ ފެމިލީ..” އަރީފު ބުނީ ހަގީގަތެކެވެ. ހަސްނާ ކިތަންމެ އަނިޔާ ކުރިއެއްކަމަކު އޭނާއަކީ ނުބައި ނުލަފާ މީހެއް ނޫނެވެ. ޅަ އުމުރުގައި ބޮޑެތި ޒިންމާތަކެއް އުފުލަން ޖެހުމުން އޭނާގެ ދިރިއުޅުން ބަދަލުވީއެވެ. އުމުރުން އެންމެ އަށާރަ އަހަރުގައި އެހެން މީހެއްގެ ދަރިއެއް ބަލައި ބޮޑުކުރަން ޖެހުމުން އޭނާ ދިރިއުޅުމާ މެދު ކުރި އުންމީދުތައް ފަސްދާނު ލެވުނީއެވެ. މި ހުރިހާ ކަމެއް އަރީފު ދަނެއެވެ. މިއަދު ހަސްނާގެ ދެމައިންގެ ހުރިހާ ޚަރަދެއް ބަލަހައްޓަނީ އަރީފެވެ. އޭނާގެ ހިތުގައި ހަސްނާއާއި މެދު އެއްވެސް ބުރަކަމެއް ނެތެވެ.\n“މީ ވެސް އަރީގެ އާއިލާއެއްނު.. ފެމިލީ އިޒް ނޮޓް އޮންލީ ބްލަޑް..” އަރީފުގެ ވާހަކައަށް ލުޔާ ޖަވާބު ދިނީ ސަމާސާ ރާގެއްގައެވެ. އޭނާ ބޭނުންވީ އަރީފު ފިކުރުތަކާއި ދުރުކުރުމެވެ.\n“އެހެންތަ؟” ހިނިގަނޑަކަށް ފަހު އަރީފު އަހާލިއެވެ.\n“ހްމމމ. ދެން ކިޔާނަން އަރީފްބެ… އުހުނ.. ދޮންތަބެ!” އެންމެ ފަހު ލަފްޒު ބުނި އިރު ލުޔާގެ އަޑުގައި ރިހުމެއް ވެއެވެ. އޭނާ ބޭނުން ވީ ސަމާސާ ކޮއްލާށެވެ. އެހެނަސް އޭނާގެ ދުލުން ނިކުންނަ ކޮންމެ ލަފުޒެއް ހީވަނީ ހިތަށް ހެރޭ ތީރެއް ހެންނެވެ. ލުޔާގެ ބަސްތައް އިވިފައި އަރީފުގެ ހިތަށްވެސް ކުރީ ހަމަ އެފަދަ އަސަރެކެވެ.\n“އުހުން! ކޮންމެހެން ދެން މާ ތުއްތު ވާން އުޅޭނެ ކަމެއް ނެތް! ޔާއްކޮ!” އަރީފު ވާހަކަ ދެއްކީ ގަދަކަމުން ހީލަމުންނެވެ.\n“އޯކޭ ފައިން! ފައިން!” ލުޔާ މިހެން ބުނެލި އިރު އޭނާގެ ތުންފަތް މަތީގައި ވަނީ ލުއި ހިނިތުން ވުމެކެވެ. އަރީފުގެ ފަރާތުން އެ ޖަވާބު އައުމުން ކޮންމެވެސް ވަރެއްގެ ހިތް ހަމަ ޖެހުމެއް ލިބުނެވެ.\nމިރޭ އަރީފަށް ނިދުނީ އެކެއް ޖަހައި ބޮޑުވި ފަހުންނެވެ. ފޯނު ބޭއްވުމަށް ފަހުވެސް އެތައް އިރެއްވަންދެން ލުޔާގެ ޚިޔާލުގައި އޮވެވުނެވެ.\n“ހާދަ ތަދޭ ދޯ މިހާރު…” އަހުނަފް އައިސް މޭޒު ދޮށުގައި އިށީނުމުން އަރީފު ވާހަކަ ދެއްކިއެވެ.\n“އާނ.. ތަންކޮޅެއް ބިޒީ ދުވަސްކޮޅެއް ވީމަ..” އަހުނަފް ވާހަކަ ދެއްކީ ލަވާޒާ ބްލެކް އަކަށް އޯޑަރު ދިނުމަށް ފަހުއެވެ.\n“ތި އެންމެން ވެސް މިހާރު ބިޒީ.. ލިއު އާއި ޕިޔާރާވެސް! މަ އެކަނި ފްރީ އީ!” ޔިވާމް ކުރު ކަނޑާލިއެވެ.\n“ލޯބިވާ ޕިޔާރާ ފްރީ ނުވާތީތަ މާ ރުޅިގަދަވެގެން ތި އުޅެނީ؟” އަހުނަފް ސުވާލު ކޮއްލަމުން ބަލާލީ އަރީފުގެ މޫނަށެވެ. އޭނާ ބޭނުންވަނީ އެ ހިތުގައި އުފެދިފައިވާ ޝައްކަކީ ހަގީގަތެއް ތޯ ބެލުމެވެ. އަހުނަފް ގެ ދުލުން ސުވާލު ބޭރު ވުމާއެކު އަރީފުގެ މޫނަށް އަރައި ފޭބި ކުލަތައް އަހުނަފްއަށް ފެނުނެވެ.\n“ހޫނ.. ލޯބިވާ ޕިޔާރާއެއް ނޫނޭ… ޖަސްޓް ޕިޔާރާ..” ޔިވާމް ވާހަކަ ދެއްކީ ހެމުންނެވެ.\nކޮފީގައި އެކި އެކި ވާހަކަ ދައްކަމުން ދިޔައިރު އެންމެ ގިނައިން ދެކެވުނީ ލުޔާގެ ވާހަކައެވެ. އަހުނަފް ގަސްތުގައި އެވާހަކަ ދައްކަނީ އަރީފުގެ ހަރަކާތްތައް ބަލާށެވެ. ކޮފީ ނިމުނު އިރު އަހުނަފްގެ ޝައްކު މުޅިން ހެން ޔަގީން ވެއްޖެއެވެ. އެހެނަސް އޭނާ ނިންމީ އެވާހަކަ އިތުރު މީހެއްގެ ގާތުގައި ނުދެއްކުމަށެވެ. އެއީ އެކަމުގެ ސަބަބުން ލިއުޒާއަށް ދެރައެއް ލިބިދާނެތީއެވެ.\nކޮފީގައި އިނދެފައި އޮފީހުގެ ފޯނެއް އައުމުން އަހުނަފް ދިޔައީ ބޭރަށެވެ އެވަގުތު އަރީފު ޔިވާމް އާއި ވާހަކަ ދެއްކިއެވެ. ތިން މީހުން އެކުގައި އުޅުނު ނަމަވެސް އަރީފުއާއި އެންމެ ގާތީ ޔިވާމްއެވެ.\n“ވަރަށް ބޮޑު ވާހަކައެއް ބުނަން މި އުޅެނީ.. އެކަމަކު ޔިވާމް ޕްރޮމިސް ކުރޭ އިތުރު އެއްވެސް މީހެއް ގާތުގައި ނުބުނާނެ ކަމަށް…” އަރީފު ވާހަކަ ދެއްކީ ވަރަށް މަޑުންނެވެ.\n“މިހާރު ތިހެން ކިޔާތާ ކިހާ އިރެއް… ޕްރޮމިސްއޭ.. ނުބުނާނަމޭ.. ކިހިނެތް ވީތަ؟ ލިއު ގެ ކަމެއްތަ؟ އަނެއްކާވެސް ކަންތައްތައް މާ ގޯސް ވީތަ؟” ޔިވާމް ވާހަކަ ދެއްކީ ވަރަށް ޝައުގުވެރިވެގެން ހުރެއެވެ.\nއަހުނަފް އެނބުރި އައުމުން އަނެއްކާވެސް އެމީހުން އެ ވާހަކަ މެދު ކަނޑާލިއެވެ. އެންމެ ފަހުން އެ ވާހަކަ ކުރިއަށް ގެންދިޔައީ ދެމީހުން ގެއަށް ދާން ނިކުމެފައެވެ. ލުޔާއާއި މެދު އަރީފުގެ ހިތުގައި ވާ ހުރިހާ އިހުސާސްތަކެއް އޭނާ ޔިވާމް އަށް ކިޔައިދިނެވެ. އެކަމުގައި ކުރެވޭނެ އިތުރުކަމެއް ނެތް ނަމަވެސް އެހެން މީހަކާ ހިއްސާ ކުރެވުމުން އޭނާގެ ހަށިގަނޑަށް ލުޔެއް ލިބުނެވެ.\n“އަހަރެން ވަކި ބުނާނީ ކީކޭ… ޑޯންޓް ޑޫ ސަމްތިންގ ދެޓް ޔޫ ވިލް ރިގްރެޓް…” އަރީފުގެ ކޮނޑުގައި ޖަހާލުމަށްފަހު ޔިވާމް ބުންޏެވެ.\nޖަވާބުގައި އަރީފު ބޯ ހޫރާލިއެވެ. އޭނާ މިހާރު ހުންނަނީ އަތުންފައިން ގޯހެއް ހެދި ދާނެތީ ބިރުންނެވެ. ކުރެވޭ ކަމަކުން އެހެން މީހަކަށް ދެރައެއް ލިބޭކަށް އޭނާ ނޭދެއެވެ. ވަކީން ހާއްސަކޮށް ލިއުޒާގެ ހިތުގައި ޖައްސާކަށް އަރީފު ބޭނުމެއް ނުވެއެވެ. އެ ދެމެދުގައި އިޝްގީ ލޯތްބެއް ނެތް ނަމަވެސް އަރީފުގެ ހިތުގައި ލިއުޒާއާއި މެދު ކުލުނު ވެއެވެ.\n“ތޭންކް ގޯޑް އައި އޭމް ނޮޓް ޔޫ މޭން.. ” އަރީފު މެން ގޭގެ ދޮރުމަތީގައި ސައިކަލު މަޑުކޮއްލަމުން ޔިވާމް ބުންޏެވެ.\n“ވާލައިކުމުއްސަލާމް..” ލުޔާ ކޮޓަރިން ނިކުންނަމުން ސަލާން ބަލައިގަތެވެ.\n“ދޮންތާ! މަގު އޮޅިގެން މީހަކު އައިސި!” ދޮރާށްޓާއި ދިމާލަށް ހިނގައިގަންނަމުން ލުޔާ ގޮވީ ލިއުޒާއަށެވެ.\n“އަހަރެން މިގެއަށް އައީމަ އެވީ މަގު އޮޅުނީ ކަމަށް.. އޯކޭ! ދަނީ!” ތުން ދަމާލުމަށް ފަހު ދޮރާށިން ނިކުންނަން ހިނގައިގަންނަމުން ޔިވާމް ބުނެލިއެވެ. ހަމައެއާއެކު ލުޔާ ޔިވާމްގެ އުޅަނބޮށީގައި ހިފާލިއެވެ.\n“ހޫނ.. ތުއްތު ބަބާއެއް ހެން ހިވަނީ ބޮޑާހާކާއިރު!” ލުޔާ ވާހަކަ ދެއްކީ ތުން އަނބުރާލުމަށްފަހުއެވެ.\n“އަރީވެސް އެބަ އާދޭ އިނގޭ… ހިނގާ ނޫޑްލްސް ކައްކަން.. ދޭބަލަ ލިއުޒާއަށް ގޮވަން.. ބޮޑު ކަންނެތް ފޮޑަރެއް!” ސޯފާގައި އިށީންނަމުން ޔިވާމް މިހެން ބުނި ވަގުތު ވީ ލިއުޒާ ކޮޓަރިން ނިކުތް ވަގުތަށެވެ.\n“އަހަރެން ކާހިތެއް ނުވޭ… ވަރަށް ބޮލުގަ ރިއްސާ…” ޔިވާމް ގާތުގައި އިށީންނަމުން ލިއުޒާ ބުންޏެވެ.\n“ތީދެން ކިހާ ބޮޑުވެއްޖެ ކަމެއް! ތި ބޮލެއްގަ ނުރިއްސާ ދުވަހެއް ނުދޭ! ޔޫ ކާންޓް ޑިޗް ޓުނައިޓް!” ޔިވާމް ވާހަކަ ދެއްކީ އަމުރު ކުރާ ރާގަށެވެ. ޖަވާބުގައި ލިއުޒާ ދެ ބުމަ ގޮށް ޖަހާލިއެވެ.\nއަރީފު އައީ ކައްކަން ބޭނުން ވާ ހުރިހާ ސާމާނެއް ގަނެގެންނެވެ. އެންމެން އެކުގައި ކައްކަން އުޅުނު އިރު ވަރަތް ސަކަރާތް ގަތެވެ. އެހެނަސް ލުޔާ އަށް އިނދެވެނީ އަރީފާއި ލިއުޒާގެ ހަރަކާތްތައް ފެނިފައި ހިތް ނުތަނަވަސް ވެފައެވެ. މޫނުމަތިން އެކަހަލަ އެއްވެސް އިހުސާސެއް ނުދެއްކި ނަމަވެސް އޭނާގެ ހިތުގެ ހާލު ދެނެ ވޮޑިގެން ވާނީ މާތްﷲ އެވެ.\nކައްކައިގެން އެންމެން ކާން ތައްޔާރު ކުރި އިރު ފިރިހެން ވެރިން އުޅުނީ ޖޫސް ގިރުމުގައެވެ. ތައްޓަށް ނޫޑްލްސް އެޅުމަށްފަހު ލުޔާ އިށީނީ ޔިވާމް ގެ ގޮނޑިއާއި ޖެހިގެން އިން ގޮނޑީގައެވެ. އަރީފު އިށީނީ ޔިވާމްގެ ކުރިމަތީގައެވެ. ކާން ފެށުމުގެ ކުރިން ލުޔާ އެންމެ ފުރަތަމަވެސް ބޯލީ ޖޫސް ފޮދެކެވެ. އެއާއެކު އޭނާކޮށިއަރައިގެންގޮސް ބޮވުނު ޖޫސްފޮދު ބޭރުކޮއްލެވުނެވެ. ލޮނުރަހަ ނޫން ރަހައެއް އެ ޖޫސްތަށީގައި ނުލައެވެ. ލުޔާގެ މިހަރަކާތާއެކު އަރީފުއާއި ޔިވާމްގެ ހިނިގަނޑު ދިޔައީ ފަޅައިގެންނެވެ. ލިއުޒާ އިނީ ވާނުވާ ނޭނގިފައެވެ.\n“ހަނދާންވޭތަ އަހަންނަށް ލޮނު ބޯން ދިންދުވަސް؟ ރިވެންޖް އިޒް އަ ޑިޝް ބެސްޓް ސާރވްޑް ކޯލްޑް..” ހިނިގަނޑު މައިތިރި ކުރަމުން އަރީފު ވާހަކަ ދެއްކިއެވެ. ލުޔާއަށް އިނީ ބުނާނެ އެއްޗެއްވެސް ނޭނގިފައެވެ. އޭނާގެ ހަނދާނަށް އައީ މީގެ އެތައް ދުވަހެއް ކުރިން އެ މީހުން ކުރި ސަމާސާއެވެ. މިހާރު އެ ހަނދާން ތައް ހީވަނީ މީގެ އަހަރުތަކެއް ކުރީގެ ހަނދާން ތަކެއް ހެންނެވެ.\nއެންމެން ހަމަޖެހިގެން ކާން ފެއްޓުމާއެކު ލިއުޒާ އޭނާގެ ގޮނޑިން ތެދުވީ ފުންމައިގެންނެވެ. ދުވެފައި ގޮސް އޭނާގެ ކޮޓަރިއަށް ވަނުމުން އަރީފު ފަހަތުން ހިނގައިގަތީ ވީ ކީއްތޯ ބެލުމަށެވެ. ލިއުޒާގެ ކޮޓަރީގެ މައްޗަށް އަރައި އޭނާ ދޮރުގައި ހިފާލިއެވެ. ނަމަވެސް އެތެރެއިން ވަނީ ތަޅު ލާފައެވެ.\n“ލިއު! ކިހިނެތް ވީ؟ އޯކޭ ތަ؟” އަރީފު ލިއުޒާ އާއި ވާހަކަ ދެއްކީ ދޮރުގެ ފަހަތުގައި ހުރެގެންނެވެ.\n“އެލާޖިކް ރިއެކްޝަންއެއް ކަންނޭނގެ… މޭނުބައި ކުރީ..” ލިއުޒާ ވާހަކަ ދެއްކި އިރުވެސް ދޮރެއް ނުހުޅުވައެވެ.\n“ދެން ދޮރު ހުޅުވަބާ…” މިފަހަރު އަރީފު ވާހަކަ ދެއްކީ ވަރަށް މަޑުމަޑުންނެވެ.\n“ދޭ ކާން.. ލިއު ނިދަން މި އޮށޯންނަނީ… ގުޑް ނައިޓް.. ލަވް ޔޫ..” ކުޑަކުޑަކޮށް ދޮރު ހުޅުވާލުމަށްފަހު ލިއުޒާ ބުންޏެވެ.\n“އޯކޭ.. ލަވް ޔޫ..” އަރީފު މިހެން ބުނުމަށްފަހު އެނބުރި ކާގެއާ ދިމާލަށް ހިނގައިގަތެވެ.\nއަރީފު ދިއުމާއެކު ލިއުޒާ ދޮރު ލައްޕާލިއެވެ. އަދި އޭނާގެ އަތުގައި އޮތް ޓެސްޓު ކިޓުގައި ވާ ނަތީޖާއަށް ބަލާލިއެވެ. ރަތް ކުލައިގެ ދެ ރޮނގު ފެންނަން ހުރިއިރު ލިއުޒާގެ މޭގައި ރިއްސާލިއެވެ. އޭނާއަށް ހިކުރެވުނީ ރަނގަޅަށެވެ. މިހާރު ލިއުޒާ އެއިނީ އަހުނަފްގެ ދަރިއަކަށް ބަލިވެއެވެ. މި ޚިޔާލު އައުމާއެކު އޭނާއަށް ބާރަށް ރޮއެ ގަނެވުނެވެ. ހަދާނެ ނުހަދާނެ ގޮތެއް އޭނާއަކަށް ނުވިސްނުނެވެ. ހަތަރު އުދަރެސް ފެނުޖެހުނުހެން ހީވިއެވެ. އެ ދަރިފުޅަކީ އޭނާގެ ލެއެވެ. އެ ފުރާނައަށް ގެއްލުމެއް ދޭކަށް އޭނާއަށް ލާހިކު ކުޅަދާނައެއް ނޫނެވެ. އެހެނަސް އޭނާ އެ ދަރިފުޅު ބާއްވާނީ ކިހިނަކުން ހެއްޔެވެ؟ މަންމަމެންނަށް ދައްކާނީ ކޮން މޫނެއް ހެއްޔެވެ؟ އަރީފު ގާތުގައި ބުނާނީ ކީކޭ ހެއްޔެވެ؟\n“ހަލޯ…” އެތައް ދުވަހަކަށް ފަހު ލިއުޒާ އަހުނަފްއަށް ގުޅީ ގޮތް ހުސްވުމުންނެވެ.\n“ސޮރީ..” އަހުނަފް އެއްވެސް ޖަވާބެއް ނުދިނުމުން ލިއުޒާއަށް ރޮވުނެވެ. ކިތަންމެ ރުޅިއައިއްސަ ހުއްޓެއް ކަމަކު ލިއުޒާ ރޯއަޑު އަހާކަށް އަހުނަފްއަކަށް ކެތެއް ނުކުރެވުނެވެ.\n“ލިއު؟ ނުރޮއޭ… ކިހިނެތް ވީ؟… ލިއު؟” އަހުނަފް ކުރާ އެއްވެސް ސުވާލަކަށް ލިއުޒާ ޖަވާބެއް ނުދެއެވެ. އޭނާއަށް ކުރެވޭހާވެސް ކަމަކީ ރުއިމެވެ.\n“އައި…. އައި…” ލިއުޒާއަކަށް ވާހަކައެއް ނުދެއްކެއެވެ.\n“ލިއު! ކިހިނެތް ވީތަ؟ ވަރަށް ހާސްވެޔޭ އެބަ… މީހަކު ކަމެއް ކުރީތަ؟ އަރީފު އެއްޗެކޭ ބުނީތަ؟!” އަހުނަފް ގެ އަޑު ދިޔައީ ފަހަރަކަށް ވުރެ ފަހަރެއް ގަދަ ވަމުންނެވެ.\n“ނޫން… އައި…” ލިއުޒާއަކަށް އަދިވެސް ވާހަކައެއް ނުދެއްކެއެވެ.\n“ޕްލިޒް ލިއު…” އަހުނަފްގެ އަޑުގައިވެސް މިހާރު ވަނީ ވޭނީ ކެކުޅުމެކެވެ. ލޯބިވާ މީހެއްގެ ރުއިމުގެ އަޑުއަހަން ކެތް ކުރެވޭނީ ކާކަށް ހެއްޔެވެ؟\n“އައި.. އޭމް ޕްރެގްނެންޓް..” ލިއުޒާއަށް މިހެން ބުނެވުނީ ގިސްލް ގިސްލާފައެވެ.\nV nice…. Fst ma dhw????\nV v reethi …kiyaa hithun indha eanimuny\nVrh shalhi but kuru…digu koh dhybah\nWow vvv reethi……\nV v v v v reethi mi baivx… Waiting4next part…☺??\nHabeysss hama can’t wait…when will be the next part…\nV salhi but maa kuru…dhen anna bai dhigu khllahchey … eyrun ehvana hama…n nimen dhw eulhenee.. 🙁 habeys hama good luck\nAnd maasham attention plx!!! Hatharu udhares ge 14th vana prt ga shabee namuga faadakah dhen hadikoh vaahaka comment kohffa eothy mi shabee ehnkkn ingey…. mihaaru mi site ga2shabee ulheyhen heevanee…. dhen 15th prt ga kobaa vaahaka ehen kanneynge.jahaaga inee…eyeevex mi shabee eh noon… ok jst letting u oll knw 🙂\nHehe shabee haadha faseyha ey dho boa dhamaigannan.\nfaranjee bas beynun nokohbala\nKen keehev thihen thibunee? 🙁 hama c koshey shabee eh nuliyan hadi ehchehseh…. ebaukhey ehen shabee ehvrx\nKiyaa myhun ah kithammeh varakah liyunass kuru vaane. V v reethi mi part vx…\nShaz thibunee hama ranagalhah…thiyey aslu vaa goeh\nShabee ther emme gadhayah hard vaa meeehaa ekam\nHey maasham koba tha aneh partu? Avahah upload kohbeya dho.\nit’s really really nice me mivahkage huriha parteh miky 1 hr in waitin4the next part avahah upkhdhehchey\nplx plx avahah upkohdhehchey nuves nidheyne dhen mivaahaka nukiya\nIn sha Allah tonight part 17.. Thank you all for your support! Really appreciate it. :))\nAlhe koba 🙁\nތިޔަ ދިން އުފާ\nހިތާމަ ކުރުވާހަކަ ލޯބި December 18, 2020\nއެހެނިހެން މަޖާ ލޯބި September 17, 2020\nއަހަރެންގެ ހައްގެކެވެ. (8 ވަނަ ބައި)\nލޯބި March 19, 2015\nލޯބި March 17, 2014\nމަންޝާ (ސައުރަތިރީސްވަނަ ބައި)\nބިރުވެރި ލޯބި August 4, 2016


"Raees Yaamin Male' genee aailaa aa vakeelunnah naangaa"\nކުރީގެ ރައީސް އަބްދުﷲ ޔާމީން އަބްދުލްގައްޔޫމް މާލެ ގެނެވުނު ދުވަހެއް: ރޭވެސް އެމަނިކުފާނު ވަނީ މާލެ ގެނެސްފައި -- އަވަސް ފޮޓޯ\nކޮވިޑް-19 އިގެ ވެކްސިން ޖެެއްސެވުމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް ރޭ ކުއްލި ގޮތަކަށް މާލެ ގެންނެވީ އާއިލާ އާއި ގާނޫނީ ވަކީލުންނަށް ވެސް ނާންގާ ކަމަށާ އެކަން އެގޮތަށް ކުރުމުން ސުވާލުތައް އުފެދޭ ކަމަށް އެ މަނިކުފާނުގެ އިސް ގާނޫނީ ވަކީލު އަދި ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެ އެވެ.\nމޯލްޑިވްސް ކަރެކްޝަނަލް ސާވިސްގެ މީޑިއާ އޮފިޝަލަކު ވިދާޅުވީ ރައީސް ޔާމީން ބޭނުންފުޅު ވެގެން ކޮވިޑް ވެކްސިން ޖެއްސެވުމަށް ރޭ މާލެ ގެނެސް ދެއްވި ކަމަށެވެ. ނަމަވެސް މާލެ ވަޑައިގެންނެވި ފަހުން ވެކްސިން ޖެއްސެވުމަށް ރައީސް ޔާމީން އިންކާރު ކުރެއްވުމާއި ގުޅިގެން އަނބުރާ މާފުށްޓަށް ގެންދެވީ ކަމަށެވެ.\nއަވަސްއަށް އެނގިފައިވާ ގޮތުގައި ވެކްސިން ޖެއްސެވުމަށް ރޭ 9:45 އެހާކަންހާއިރު ރައީސް ޔާމީން މާލެ ގެންނަވައި އޭޑީކޭއަށް ގެންދެވުނެވެ. އެކަމަކު ހޮސްޕިޓަލަށް ވަޑައިގަތުމަށް ފަހު ވެކްސިން ޖެއްސެވުމަށް އެމަނިކުފާނު އިންކާރު ކުރެއްވީ އެވެ. ނަމަވެސް އޭގެ ވަކި ސަބަބެއް އެނގިފައެއް ނުވެ އެވެ.\nރައީސް ޔާމީންގެ އިސް ވަކީލް، ޖަމީލް ވިދާޅުވީ ރައީސް ޔާމީނާ ހަމައިން ސަރުކާރުން އަމަލު ކުރަނީ ލާއިންސާނީ ގާނޫނާ ހިލާފަށް ކަމަށެވެ.\n"ކުއްލިއަކަށް ރޭ މާލެ ގެންނެވި އިރު އާއިލާއާ ވަކީލުންނަށް ނޭނގީ ކީއްވެ؟ މި މާތް މައްސަރު އެތައް އިރަކު ކަނޑުމަތީގައި ގެންގުޅެ ކަންތައްކުރި އިހާނެތި ގޮތް ކުށްވެރިކޮށް ރައްކާތެރިކަން ކަށަވަރު ކޮށްދޭން ގޮވާލަން،" ޖަމީލް ވިދާޅުވި އެވެ.\nޖަމީލް މިހެން ވިދާޅުވި ނަމަވެސް އަވަސްއަށް އެނގިފައިވާ ގޮތުގަައި ރައީސް ޔާމީން މާލެ ގެންނެވުމުގެ ކުރިން އެމަނިކުފާނަށް ވަނީ އާއިލާ ގުޅުއްވުމަށްވެސް ފުރުސަތު ދެއްވާފައެވެ.\nކޮވިޑުން ރައްކާތެރިވާން ރާއްޖޭގައި އެންމެ ފުރަތަމަ ޖަހަން ފެށީ އޮކްސްފޯޑް-އެސްޓްރަޒެނަކާގެ ކޮވިޝީލްޑް ވެކްސިނެވެ. އެކަމަކު މިހާރު ޗައިނާގެ ސިނޯފާމްގެ ވެކްސިނާއި ފައިޒާ-ބަޔޯންޓެކް ވެކްސިން ރާއްޖެއަށް ގެނެސް އެ ވެކްސިންގެ ފުރަތަމަ ޑޯޒް ވެސް ދަނީ ޖަހަމުންނެވެ.\nއަވަސްއަށް އެނގިފައިވާ ގޮތުގައި ރައީސް ޔާމީން ބޭނުންވެވަޑައިގަންނަވާ ވެކްސިނެއް އިހްތިޔާރު ކުރެއްވުމަށް ފުރުސަތު ވެސް އެ މަނިކުފާނަށް ދެއްވި އެވެ.\nމޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުގައި ތިބޭ ގައިދީންނާއި ބަންދުގައި ތިބޭ މީހުންނަށް ކޮވިޑް-19 އިގެ ވެކްސިނުގެ ފުރަތަމަ ޑޯޒް ދޭން ފެށީ މިދިޔަ އާދީއްތަ ދުވަހު އެވެ. މާލެ އަދި ހުޅުމާލެ ޖަލުގައި ތިބޭ ހުރިހާ ގައިދީންނަށް މި ޕްރޮގްރާމުގެ ދަށުން މިހާރު ވަނީ ވެކްސިން ދީފަ އެވެ.\nރައީސް އަބްދުﷲ ޔާމީން ޕީޕީއެމް ޑރ. މުހައްމަދު ޖަމީލް އަހުމަދު + ޕީޕަލްސް ނޭޝަނަލް ކޮންގްރެސް - ޕީއެންސީ މާފުށީ ޖަލު އިދިކޮޅު ފަރާތްތައް ކޮވިޑް ވެކްސިން


Club lisence ge fahu furusathu Angaara dhuvahu\nކުލަބު ލައިސެންސްގެ ފަހު ފުރުސަތު އަންގާރަ ދުވަހަށް\nވިކްޓަރީގެ ޒުވަން ޓީމު، ފައިސާގެ މައްސލަ ހައްލު ކުރުމަށް އެފްއޭއެމުން ވަނީ މުއްދަތު އިތުރު ކޮށްދީފައި ---\nމި އަހަރު ދިވެހި ޕްރިމިއާ ލީގްގައި ވާދަ ކުރާ ޓީމުތަކުގެ ތެރެއިން ލައިސެންސަށް އެދި ހުށަހަޅަފައިވާ ކުލަބުތަކަށް ލައިސެންސްގެ ދަށުން ފުރިހަމަ ކުރަން ޖެހޭ ކަންކަން ފުރިހަމަ ކުރުމުގެ މުއްދަތު އިތުރު ކޮށްދީފި އެވެ.\nލައިސެންސް ލިބޭނީ ލައިސެންސާ ގުޅިގެން ފުރިހަމަ ކުރަން ޖެހޭ ކަންކަން ފުރިހަމަ ކުރުމުންނެވެ. ބައެއް ކުލަބުތަކުން ހުށަހަޅަން ޖެހޭ ކުޅުންތެރިންގެ މެޑިކަލް ތަފްސީލާއި ފައިނޭންސް ކްރައިޓީރިއާގެ ތަފުސީލު ހުށަހަޅުމަށް އެފްއޭއެމުން ވަނީ އަންގާރަ ދުވަހު މެންދުރު ފަހު 2:30 ގެ ނިޔަލަށް މުއްދަތު އިތުރު ކޮށްފަ އެވެ.\nފައިނޭންސް ކްރައިޓީރިއާގެ ދަށުން ފުރިހަމަ ކުރަން ޖެހޭނީ ފައިސާއާ ގުޅުން ހުރި ކަންކަމެވެ. މި މައްސަލަގައި އެންމެ އުނދަގޫ ހާލަތަކަށް ވެއްޓިފައި ވަނީ ވިކްޓަރީ އެވެ. އެ ޓީމުގެ ދިވެހި ކުޅުންތެރިންނަށް މުސާރަ ނުދީ އޮތުމުން އެ ކުޅުންތެރިންގެ ފަރާތުން ވަނީ އެ މައްސަލަ އެފްއޭއެމް އަށް ހުށަހަޅާފަ އެވެ.\nކުޅުންތެރިޔެއްގެ ފަރާތުން އެކަހަލަ ޝަކުވާއެއް ހުށަހަޅައިފިނަމަ އެކަން ބެލުމަށް ފަހު ފައިސާ ދައްކަން ޖެހޭނަމަ ދެއްކުމުން ނޫނީ، ލައިސެންސް ނުލިބޭނެ އެވެ. އެފްއޭއެމުން ބުނީ ލައިސެންސް ނެތި ފުރަތަމަ ޑިވިޝަންގައި ނުކުޅެވޭ ގޮތް ހެދީ އޭއެފްސީން ހުރިހާ ގައުމުތަކަށް އެންގި އެނގުމަކާ ގުޅިގެން ކަމަށެވެ.\nވިކްޓަރީން މުސާރަ ނުދޭ މައްސަލައިގައި އެ ކުލަބުގެ ކުޅުންތެރިންނަށް 500،000 އެއްހާ ރުފިޔާ އަދާ ކުރަން ދިން މުއްދަތު އިއްޔަ ހަމަވީއިރުވެސް އެ ކުލަބަށް އެކަން ފުރިހަމަ ނުކުރެވުމުން، އެ ކުލަބުން ވަނީ މުއްދަތު އިތުރު ކޮށްދިނުމަށް އެފްއޭއެމްގައި އެދިފަ އެވެ.\nއެހެން ކުލަބުތަކުންވެސް ވަނީ މުއްދަތު އިތުރު ކޮށްދިނުމަށް އެދިފަ އެވެ. އަންގާރަ ދުވަހުގެ 2:30 ގެ ކުރިން ވިކްޓަރީން ފައިސާ ނުދައްކައިފިނަމަ އެ ޓީމަށް މި ސީޒަންގައި ނުކުޅެވޭނެ އެވެ.\nވިކްޓަރީގެ ކުރީގެ ވާދަވެރިޔާ ނިއު ރޭޑިއަންޓް މި ސީޒަންގައި ނުފެންނާނެ އެވެ. އެއީ އެ ކުލަބުގެ ކުޅުންތެރިންނަށް މުސާރަ ނުދޭ މައްސަލައިގައި އެފްއޭއެމުން އެ ކުލަބު ސަސްޕެންޑް ކުރުމުގެ އިތުރަށް، ފީފާއިން އެޓީމާ ދެކޮޅަށް އަޅާފައިވާ ޓްރާންސްފާ ބޭންގެ ސަބަބުން އާ ކުޅުންތެރިން ރަޖިސްޓްރީ ނުކުރެވޭނެ ތީ އެވެ.


BREAKING NEWS: Gasim, PPM Coalition Ge Majilis Menbarunnai Bahdhalkurahvaifi - Vaguthu\n7 މަސް ކުރިން ( ޖެނުއަރީ 23, 2019 )\nބައްދަލުވުމަށް ފަހު ގާސިމް މެންބަރުންނާއި އެކު ފޮޓޯއަކަށް ހުއްޓިގެން – ފޮޓޯ: ނިހާން\nރައްޔިތުންގެ މަޖިލީހުގެ ރައީސް ގާސިމް އިބްރާހިމް ރައްޔިތުންގެ މަޖިލީހުގައި ޕީޕީއެމް ކޯލިޝަން ތަމްސީލް ކުރައްވާ އިދިކޮޅު މެންބަރުންނާއި ބައްދަލު ކުރައްވައިފިއެވެ.\nގާސިމް ބޭއްވި ބައްދަލުވުމުގައި ޕީޕީއެމް ތަމްސީލް ކުރައްވާ މެންބަރުންނާއި، މިހާރު ޕީޕީއެމް އިން ވަކިވެ ޕީއެންސީ އުފައްދަން އިސްކޮށް ހަރަކާތްތެރިވާ އަބްދުލްރަހީމް އަބްދުﷲ (އަދުރޭ) އާއި ޕީޕީއެމްގެ ކޯލިޝަންގައި ހިމެނޭ އެމްޑީއޭގެ ނައިބު ލީޑަރު އަދި ކުޑަހުވަދޫ ދާއިރާގެ މެންބަރު އަހްމަދު އާމިރު ވެސް ބައިވެރިވިއެވެ.\nމިބައްދަލުވުން އޮތީ މިއަދު ރައްޔިތުން މަޖިލީހުގެ އިދާރާގައެވެ.\nބައްދަލުވުމުގައި މަޝްވަރާ ކުރެވުނު ކަންތައްތަކުގެ ތަފްސީލެއް އަދި ނުލިބެއެވެ.\nބައްދަލުވުމަށް ފަހު ޕީޕީއެމްގެ ޕީޖީ ލީޑަރު އަހްމަދު ނިހާން ކުރެއްވި ޓްވީޓެއްގައި ވިދާޅުވީ ގާސިމަށް ޝުކުރު ދަންނަވާ ކަމަށެވެ. އެމަނިކުފާނަކީ އަޑު އައްސަވާ އަދި އަވަސް ހައްލު ހޯއްދަވައި ދެއްވުމުގައި ލާމަސީލު ބޭފުޅެއް ކަމަށް ވެސް ނިހާން ވިދާޅުވިއެވެ.\nސަރުކާރާއި އިދިކޮޅު މަޖިލިސް މެންބަރުންނާއި ގާސިމް މިއަދު ބައްދަލު ކުރެއްވިއިރު ކުރިއަށް އޮތް މަޖިލިސް އިންތިޚާބުގައި އެކުގައި މަސައްކަތް ކުރަން ކޮންމެ ފަރާތަކާއި އެކު ވެސް މަޝްވަރާ ކުރައްވަން ތައްޔާރު ކަމަށް ގާސިމް ވަނީ ވިދާޅުވެފައެވެ.\nމަޖިލިސް އިންތިޚާބުގައި އެކުގައި މަސައްކަތް ކުރައްވަން ކުރީގެ ރައީސް ޔާމީނާއި މަޝްވަރާ ކުރައްވަން ތައްޔާރު ކަމަށް ވެސް ގާސިމް ވަނީ ވިދާޅުވެފައެވެ. އެހެންކަމުން މިއަދުގެ ބައްދަލުވުމަކީ ގާސިމާއި ޔާމީންގެ މަޝްވަރާތަކަށް މަގު ކޮށިގެންދާނެ ބައްދަލުވުމަކަށް ވުން އެކަށީގެންވެއެވެ.\nވެރިކަން ކުރާ އެމްޑީޕީ އަށް ރައްޔިތުންގެ މަޖިލިހުގެ އަޣުލަބިއްޔަތު ނުދިނުމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމާއެކު މަސައްކަތްކުރަން ތައްޔާރަށް ތިބި ކަމަށް ނިލަންދޫ ދާއިރާގެ މެންބަރު އަބްދުﷲ ހަލީލް ވެސް ވަނީ ވިދާޅުވެފައެވެ. ޚަލީލަކީ ޔާމީން މިހާރު އުފައްދަވަން އުޅުއްވާ ޕީއެންސީގެ އުފެއްދުމުގައި އެންމެ އިސްކޮށް ހަރަކާތްތެރިވާ އެއް ބޭފުޅާއެވެ.\nގާސިމް އިސްވެ ހުންނަވައިގެން އުފެއްދި ކޯލިޝަން ނޮވެމްބަރ މަހު ވެރިކަމަށް އައި ނަމަވެސް ކޯލިޝަންގައި ރެނދު ލާފައި ވަނީ ކޯލިޝަންގެ އެއްބަސްވުމާއި ހިލާފަށް މަޖިލީހުގެ ހުރިހާ ދާއިރާއެއްގެ އިންތިޚާބުގައި ވާދަކުރަން އެމްޑީޕީ އިން ނިންމުމުންނެވެ.\nމިހާރު ކަންތައްތައް ވެފައި އޮތްގޮތައް ބަލާއިރު ސަރުކާރު ހިންގާ ކޯލިޝަނުން ގުޅިގެން ކުރިއަށް އޮތް މަޖިލިސް އިންތިޚާބުގައި ވާދަކުރުން އެއީ ވެދާނެ ކަމެއް ކަމަށް ލަފައެއް ނުކުރެވެއެވެ. އެންމެ ބޮޑު ސަބަބަކީ މިހާރު އެމްޑީޕީ އިން މަޖިލީހުގެ ޕްރައިމަރީ ބާއްވާފައި ވުމެވެ.\nޖެނުއަރީ 23, 2019 11:41\nއެބަ ރަނގަޅުވޭ. ބޮޑުވޒީރުގެ ދުވަސް ދުއްވާލަދީ.\nއެއީ މިގައުމުގެ ދީނީ ކަންކަމަށް އެއްވެސް ވަރަކަށް އިހްތިރާމް ކުރާ އެއްޗެއްނޫން\nމިއޮތީ އަންނިބޯން އުޅުނު ބޮނޑިި ބޮއެފަ ރީއްޗަށް\nޖެނުއަރީ 23, 2019 11:58\nއަލްޙަމްދުލިﷲ. ތިޔަ ޤާސިމްގެ އުނދަގުލުން މި ސަރުކާރު ސަލާމަތް ވުމުގެ ކޮޅުމަތި ފެންނަން ފަށައިފި. ފެތުނު އޮޑި ރިޔާ ދަށިވިޔަސް ކަނަކު އަތްދަށު ނުވާށޭ ބުނެ އުޅޭ ދޯ!\nޖެނުއަރީ 23, 2019 12:09\nއަލްހަމްދުލިއްﷲ. ތިޔަ އިބޫ ގެ އިތުބާރު ނެތްކަމަށް ނަގަންވީ ޕީއެންސީ އާއި ޖޭޕީ ވެގެން. އީސީ ސައިޒުކުރަންވީ. މާ ލަސްވެސް ވެއްޖެ.\nޖެނުއަރީ 23, 2019 16:45\nޖެނުއަރީ 23, 2019 23:58\nޖެނުއަރީ 23, 2019 12:11\nޤާސިމަކީ ވަރަށް ވިސްނުންތޫނު ބޭފުޅެއް! ޕީޕީއެމް އާ ގުޅި އެމީހުންގެ ގިނަ ގޮނޑިތަކެއްވެސް ހޯދައިގެން މަޖުލީސް އިންތިޚާބުނިމުނީމަ ސަރުކާރާ އަލުން ގުޅިވަޑައިގަންނަވާ! މަނިކުފާނަށް ހެޔޮއެދޭ ލޯބިވާ އެންމެން މިތިބީ މިކޮޅުގަ "އިބޫ ކައިރީގަ"\nޖެނުއަރީ 23, 2019 12:12\nއިންތިޚާބަށް ނުކުމެދާނެ ހެން ހީވާ އެންމެން ޓެރަރިސްޓުންނަށް ހަދައިގެން މީގެ4މަސް ކުރިން އިންތިޚާބެއް ބޭއްވި ބައެއް، މިހާރު ހައްގު ގެއްލިގެން ތަންތަނަށް ދާންފެށީ. އަޅެ ލަދު ހަޔާތުގެ ކަންފުޅެއްވެސް ނެތް ބައެއްތަ މީ؟ ކަލޭމެންނަށް ގާސިމުގެ ބޯ ކެވިދާނެ. ގިނަ ރައްޔިތުންގެ ބޮލެއް ނުކެވޭނެ\nޖެނުއަރީ 23, 2019 12:27\nއަނެއް މަޅީގަ ބެދޭ އަވަހައް. ބޮލައްފިތާލީމަ ރޯން ހުރޭ ތައްޔާރުވޭ. ކާޅައް ކާންދިނަސް ޔާމީނައް ތާއީދެއް ނުކުރާނަމޯ.. މޮޔަފުޅު ވީތޯ ސޭޓޫ. ކައިރީގަ ތިބީ ހުސް ޔާމީނުގެ އެޖެންޓުން.\nޖެނުއަރީ 23, 2019 12:30\nޤާސިމޫ ކޮބާ އަނިޔާ؟ ރައްޔިތުންނަށް ކިހާ ބޮޑު އޮޅުވާލުމެއް!\nޖެނުއަރީ 23, 2019 12:31\nއަދި ކިރިޔާ އާރޯކަމެއް މިއަންނަނީ .. އޮނަރަބަލް ޤާސިމް އަށް އިތުބާރުކޮށްގެން ރައީސް ޔާމިންގެ ސަޕޯޓަރުން ދާއިރާތަކުގެ ގޮޑިތަކަށް ވޯޓްލާނީ. މަމެން ބޭނުންވަނީ ޖޭޕީއަށް މަދުވެގެން 20-25 ގޮޑި ލިބެން. ޤައުމު އަޅުވެތި ނުކުރާނެ ހަމައެކަނި ބޭފުޅުންނަކީ.ރ.ޔާމިން އަދި މަޖުލިސްގެ ރައީސް އޮނަރަބަލް ޤާދިމް. މިއީ ލައްކަ ވާހަކަ.\nޖެނުއަރީ 23, 2019 12:34\nގާސިމް ކޮންމެ އެއްޗެކޭކިޔަސް ނަހޫ އޮންނާނީ އެމްޑީޕީ ބުނާގޮތަށް.\nޖެނުއަރީ 23, 2019 12:36\nޢެމްޑީޕީ އައް މަޖިލިސް މެޖޯރިޓީ ލީބިއްޖިއްޔާ ދެންތިބި މީހުން ރޮލާކާލާނެ ކަން މުޖައްރިބު،\nޢެމްޑީޕީ ގާސީމްއާއި އެހާފަސޭހައިން ގުޅިގެން ކުރިހާވެސް ކަމެކީ ޔާމިންވައްޓާލުން ސަބަބަކީ ޔާމިން 2018 ނެގިނަމަދެން މިބައިގަނޑަކައް ވެރިކަމުގެ ވަސްވެސް ދެންނުދުވީސް ކަން ޔަގީން ޔަގީން\nޖެނުއަރީ 23, 2019 12:41\nގާސިމްގެ އުދަގުލުން ސަރުކާރު ސަލާމަތްވެއްޖެ ނަމަ ވަރަށް އުފާވާނެ.\nޖެނުއަރީ 23, 2019 12:49\nގާސިމް ބޯ ބަހައްޓައިގެން، މިދުވަސްކޮޅު ކުރަންވީ ކަމަކީ، ރައީސްގެ އިތުބާރު ނެތްކަމުގެ ވޯޓެއް ނެގުން. ރައީސް މީހާ ހުވައާ ހިލާފުވެ، އިސްލާމްދީނަށް ފުރައްސާރަ ކުރާ މީހުންގެ ހިމާޔަތުގައި މަސައްކަތް ކުރަންފަށައިފި. އަވަސްކުރޭ. ގާސިމަށް ދެންހޮވާ ރައީސް ރައީސުލްޖުމްހޫރިއްޔާކަން ދޭން އަޅުގަނޑުމެން މަސައްކަތް ކުރާނެކަމުގެ ޔަގީންކަން އަރުވަން.\nޖެނުއަރީ 23, 2019 12:50\nގާސިމޫ ދެން މޑޕ އަށް ނުހެއްލޭތި. މިހާރު2ފަހަރު ކަށި ޖަހައިފި. ރައްކާތެރިވެ ތިބިއްޔާ ދަތުރު. މާރިޔާ މިހާރު އެދަނީ، ވެރިކަން ހިމާޔަތް ކުރަން އިންޑިޔާގެ ބާރު ހޯދަން މަސައްކަތް ކުރުމަށް.\nޖެނުއަރީ 23, 2019 12:51\nގާސިމް އަކީ މި ގައުމަަށް ޖެހިފައިވާ ބޮޑު ވަބާއެއް\nޖެނުއަރީ 23, 2019 12:52\nގާސިމް ދޫންޏާ، 1 ދުވަހަކީވެސް މިހާރު ވަރަށް މިހިންމު ދުވަހެއް. އެންމެ ދުވަހެއްވެސް ލަސްނުކޮށް، ރައީސުލްޖުމްހޫރިއްޔާގެ އިތުބާރުނެތްކަމުގެ ވޯޓަށްދާންވީ. އެހެންނޫނީ، މިގައުމު އަޅުވެތިކޮށް، މިގައުމުން އިސްލާމް ދީން ފޮހެލުމަށް ކުރެވެންއޮތް ހުރިހާކަމެއް މިސަރުކާރުން ކުރާނެ. ހެޔޮވާނެ، އަވަސްކުރޭ. މަޖްލިސް އިންތިހާބަށް ދާންވާނީ، މިޓަރމްގެ2ވަނަ ރިޔާސީ އިންތިހާބު ނިންމާފަ. ފުރުސަތު ގެއްލުމުގެ ކުރިން އަވަސްކުރޭ.\nޖެނުއަރީ 23, 2019 12:54\nމަޖްލިސް އިންތިހާބުގެ ކުރިން ރައީސުލްޖުމްހޫރިއްޔާ މަގާމުން ދުރުކުރަންޖެހޭނެ. އީސީ އެހެން އޮވެއްޖެނަމަ، ރިޔާސީ އިންތިހާބަށްހެދިގޮތަށްހަދާ، މޑޕ އަށް މަޖްލިސްދޭނެ. މިހާރު ގާސިމްއަށް ހުންނާނީ އެކަން ރަނގަޅަށް އެނގިފަ. އީސީ ނިންމާލާފަ، ރައީސް މަގާމުން ދުރުކޮށް،2ވަނަ ރިޔާސީ އިންތިހާބަކަށް ދިއުމަށް ފަހުގައިނޫނީ މަޖްލިސް އިންތިހާބު ބޭއްވިއްޖެނަމަ، މިގައުމާއި، ގައުމުގެ ދަރިންގެ ދުވަސްދިޔައީ.\nޖެނުއަރީ 23, 2019 12:59\nވީ އެންމެ އަވަހަކަށް ޖޭޕީ ކޯލިޝަނުން ވަކިކުރަންވީ..\nޖެނުއަރީ 23, 2019 13:03\nކުއްލިއަކަށް އުފަންވެގެން އާދަޔާޚިލާފު ބާރިނުގައި ކުރިޔަށްދާ އަދި އެކަމަކާ ޒިންމާދާރު ބޭފުޅުން ޣާފިލުވެފައިވާ އިސްލާމްދީނަށް ފުރައްސާރަކުރާ ދައްޖާލުން ކިބައިން އިސްލާމްދީނާއި މި ދިވެހި ޤައުމު ސަލާމަތްކުރެއްވުމަށްޓަކާ އިޚްލާޞްތެރިކަމާއެކު މަސައްކަތް ކޮށްދެއްވުމަކީ ގިނަ ދިވެހިރައްޔިތުން އެދޭކަމެއް. އެކަން ކުރުމުގައި ފަސްޖެހިވަޑައިނުގެން ކުރިއަށް ވަޑައިގަތުމަށް އޮނަރަބްލް ޤާސިމް އިބްރާހީމް ކިބައިން ވަރަށް އިޚްލާޞްތެރިކަމާއެކު އެދެން.\nޖެނުއަރީ 23, 2019 13:05\nބޮއްބެސޮރު ގާތްކުރިޔަސް މީސްތަކުންގެ ލަޢުނަތްލިބިފައިވާ މައުމޫނު ގާތްނުކުރުމަށް އާދޭހާއެކު ގޮވައިލަމެވެ.\nޖެނުއަރީ 23, 2019 13:13\nއަމިއްލައަށް ކަރުމަޅި ކަރަށްމަހާ މަންޒަރު މިހާރު މިފެންނަނީ އަހުރެމެން މިތިބީބަލަން\nޖެނުއަރީ 23, 2019 13:20\nވަގުންނާ ގުޅޭނީ ހަމަ ވަގުން މީހަގީގަތް\nޖެނުއަރީ 23, 2019 13:21\nގާސިމް ވިލާ ނާށިގަނޑް\nޖެނުއަރީ 23, 2019 13:27\nޔާމީނު ގާސިމް އަކީ ގައުމު ދެކެ ލޯމިވާ ލީޑަރުން މި ދެބޭފުޅުން އެކައްޗަކަށް ވެއްޖެއް ނަމަ މިގަމު ފިސާރި ހަލުވި ސްޕީޑް ގަ ކުރިއަރާނެ... އިންޝާﷲ\nޖެނުއަރީ 23, 2019 13:28\nރަތްޔިތުންގެ ތެރެއިން ބަޔަކަށް ބައެއްގެ މޮޅުވާހަކަތަކުގަ ޖެހިގެން ގޯސް ހެދިއްޖެ. މަޖިލިސް އެހެންވިޔަކަނުދޭން އެއްމެން އެކަޗެއްކިޔަންވީ. ބަރުލަމާނީ ނިޒާމާ ދެކޮޅު. ގައްދޫ ގެ ތަރައްޤީގެ ބާނީ އަކީ ރައީސް ޔާމީން އަދި މެމްބަރ އަހްމަދު ރަޝީދު. ޒާހިރު އާދަމު ގައްދޫ ރަތްޔތުން ނަށްވީ ހަރާންކޯރު.. ދޭނެ ވޯޓެއްނެތް ..\nޖެނުއަރީ 23, 2019 13:33\nކޯލިޝަންގެ ނަހަލާލު ދަރިއެއް އުފަންވާން ތައްޔާރުވެއްޖެ!\nޖެނުއަރީ 23, 2019 13:35\nތި ބޭނުންވެގެން އުލޭގޮތް ވިޔަކަނުދޭނެ! 2014 ފަހަނަ އަޅައިގޮއްސި. ކުލޭނެ ކުލިއެއް ކުލެލަންވެސް ޗާންސް ދެއްވާނެ! ނަމަވެސް ގަވައިދާއި ގާނޫންތައް މުގުރައެއްނަހަދާނެ! ބެދެން އޮތް މަޅި ބޮޑީ ތިކުދިންގެ. ކެވުނު އިތި ބޮޑުވެ ބެދުންމަޅި މާބޮޑީ ހަމަ ތިކުދިންގެ. ދެން ރަތްޔިތުން ލޯތްބާއި ވޯޓުން ހޮވާފައިވާ ސަރުކާރެއް ވައްޓާލާކަށް ފަސޭހައެއްނުވާނެ. މިޖިލީސް ތެރެއިންވެސް ސަކަރާތެއްނުޖެހޭނެ. ހަތަރެސް ފަާރު ތައް އެހެރަ އަރާ މަތިވަނީ! ލުނބޯ ހުތް ފެލާލާނީ ހަމަ ތިކުދިންގެ. ސުކުރިއްޔާ\nޖެނުއަރީ 23, 2019 14:00\nގާސިމް ތީ ގައުމުގެ ޙަލާކު\nޖެނުއަރީ 23, 2019 14:01\nއެބަ ރަނގަޅުވޭ. ގުޑް ލަކް\nޖެނުއަރީ 23, 2019 14:45\nތިޔަ ބުރުމާއަކީ ހަމަފައްކާ " ފެނުކައްކާ ބޮއްޔެއް " ! އަދި ރަގަޅު " އެބުރޭވަހުތާނެކޭވެސް " ބުނެވިދާނެ ! ތިޔަ ބުރުމާގެ ކިބައިން މިޤައުމު ސަލާމަތް ކުރައްވާށި ! އާމީން !\nޖެނުއަރީ 23, 2019 15:35\nއޮޅުވާނުލާ ޕީޕީއެމް މެންބަރުން ގާސިމާ ބައްދަލުކުރީ\nޖެނުއަރީ 23, 2019 15:36\nއޮޅުވާނުލާ ޕީޕީއެމުން ގާސިމާ ބައްދަލުކުރީ\nޖެނުއަރީ 23, 2019 15:51\nމިގޮތް ރަނގަޅު މިގޮތުން އެމްޑީޕީ އަށް ކާމިޔާބު ވާނެ.\nޖެނުއަރީ 23, 2019 16:04\nގާސިމް ކަލޭ އާ ޔާމީނު ގުޅިގެން މިގައުމުގައި ދެން ބަޣާވާތެއް ނުކުރެވޭނެ. ހަނދާން ކުރާތި!\nޖެނުއަރީ 23, 2019 16:34\nގާާސިމަކީ ވަރަށް ކޭކުކާން ބޭނުންވާ މީހެއް. އެމްޑީޕީއިން\nބުނީ މިފަހަރު ކޭކުކާލާނީ ތިމަންނާމެން އެކަންޏޭ.\nގާސިމަކަށްނުދޭނަމޭ. ގާސިމުުުުުވަނީ މީގެކުރިންވެސް\nއެހެންމީހުންނާ ބާވެރިވެ ކޭކުއަޅާފަ.އެހުރިހާފަހަރަކު ގާސީމުވަނީ ކޭކުފަޅާފަދޭކޭކުފޮތި މާކުޑަކަމުގަބުނެ އެތައްސަކުވާތަކެއްކޮއްފަ.\nޖެނުއަރީ 23, 2019 16:51\nއިތުބާރު ނެތްކަމުގެ ވޯޓުނަގާފައި ގާސިމް ޕާތީއަށް ވެރިކަން ހަވާލުކުރަންވީ އޭރުން ގައުމުގެ މިސްރާބު ރަނގަޅުވެދާނެ.\nޖެނުއަރީ 23, 2019 17:32\nވަރަށް ރަނގަޅު ނިންމުމެއް .\nޖެނުއަރީ 23, 2019 18:31\nކޯލިޝަން "ރޫޅި" އަނެއްކާވެސް އެ ތަޖުރިބާ އަދި އެއަށް ހައްލެއް އިބޫގެ ވެރިކަމުގައި ނުލިބޭ ނަމަ ކުދިންނޭ ކުދިންނޭ އެކަމަކީ އެއީ މަމެން ޕިންކީން ހާސްވާން ޖެހޭ ކަމެއް ނޫނޭ ޔޫނޯ ދޯސް އާރ ގުޑް މޯމެންޓްސް ސްޕެޝަލީ މަމެން ވަރަށް ލައިކްވެއޭ ކޯލިޝަން ފަޅަ ފަޅައިގެން ދިއުން ދޯ ކަމޯން ޑާންސް އޮން ދަ ފްލޯރ އޫއް ހޫއް ހޫއް އޫއް މަމެން ޕިންކީން ނަކީ މޯރ ލައިކް ބިއުޓިފުލް މައިންޑުންނޭ މަމެން ފަހާލެވޭ ވަރުގެ މަހެއްމިކަނޑަށް ނާރައޭ ވީއާ ދަ ވަންސް ބީ އިން ދަ ވަންސް ޑާޑާޑާޑާ ޑާޑާޑާޑާ ޑާޑާޑާޑާ ޑޫ ތިންގްސް ފައިން...\nޖެނުއަރީ 23, 2019 18:39\nއެމްޑީޕީ އާއި ޖޭޕީ އާއި އެކު ހަދާފައިވާ ކޯލިޝަން ރުޅާލާ އެމެންގެ ކޯލިޝަން އެއްބަސްވުން ވީދާލާނަމަ އެއީ މަމެން އުފާކުރާ ކަމެކޭ ތަމެން ހަދާފައިވާ ކޯލިޝަން އެއްބަސްވުން ތަމެން ވީދާލުމުން ޖޭޕީ ކުދިން މަމެން ޕިންކީން ނަށް އޮންބޯރޑް ވަމުންދާނަމަ އެއީ އޯއް ހުރިހާ ކުދިން ވެސް ޑާންސް ފްލޯރ ގައި ދެއަތް މައްޗަށް ނަގައިގެން ނަށާލާ ނަށާލާ ނަށާލާ ލަވަކިޔާލާ ބޭބީ ޓު ނައިޓް ޗޭންޖް ދަ ކަލަރސް އޮން ދަ ޑާންސް ފްލޯރ ސޯ ޑާންސް ޑާންްސް ޑާންސް އޯސަމް ދޯ..\nޖެނުއަރީ 23, 2019 18:51\nޤާސިމް އަވަހައް މިޤައުމް އިސްލާމް ދީން ފޮހިވެގެން ނުދަނީސް މިވެރިކަން ވައްޓާލާ. ޕީ ޕީ އެމް މެން ބަރުން ނާ ގުޅިގެން. މަޖިލިސް އިންތިހާބުގެ ކުރިން މިވެރިކަން ނިންމަން ޖެހޭނެ. ރައީސް ޔާމީނާ ގުޅިގެން. މަޖިލިސް ތެރެއިން. އަދި އީސީ ވެސް ސައިޒު ކިރަން ޖެހޭނެ. މިކޮމެންޓް ޖަހާލަ ދިނުން އެދެން.\nޖެނުއަރީ 23, 2019 18:52\nސޭޓު މީ ވެރިކަމާހެދި ބޫތު ކައިފަ ހުރިމީހެއް\nޖެނުއަރީ 24, 2019 00:05\nސޭޓެއްނޫން ވެރިކަމާހެދި ބޫތު ކަނީކީ ލާދީނީ ގަންޖާއަންނި ދީންފަތުރަން ވެރިކަން ހޯދަންއުޅެނީ\nޖެނުއަރީ 23, 2019 19:18\nއަސްލުމިހާރު އޮޑީގެ މިސްރާބު ރަނގަޅުދިމާލަށް އަދި ހަމަދަތުރުރަށް ތިފެށުނީ. އެމްޑީޕީގެ ވިސްނުމުގައި މުޅި މަޖްލީހުގެ ބާރު އެމީހުންބޭނުންވަނީ ރައްޔިތުންނަށް ކަމެއްކޮށް ދޭކަށެއްނޫން. ޥެރިކަމުގެ ނިޒާމް ބަދަލުކޮށް އެބުނާ ބަރުލަމާނީ ނިޒާމެއްގެނެސްގެން ނަޝީދުއަށް ވެރިކަން ޙަވާލުކުރަން. އަދިއެނިޒާމުގެ ތެރެއިން މިޤައުމުގައި އޮތް ސައްތައިން ސައްތަ އިސްލާމްދީން ނަގާލައި އެހެނިހެން ދީންތަކަށްވެސް ޖާގަދިނުމަށް. ޢަދި މިކަންތައްކުރުމށް އަވަށްޓެރި އިންޑިއާއިން މިހާރުއޮތް ސަރުކާރަށް ފިއްތުން ތަކެއް އެބައޮވޭ! ބެރިކަން ލިބުމާއެކު ނަޝީދު އެމަސައްތް ފައްޓަވައިފި. ކޯލިޝަނުގައި އޮތް އެންމެ ވަރުގަދަ ބާރަށް އެމްޑީޕީގެ ގާއުކާފުޜޫޕުލައްވާ ގާވެސް އުކުވަން ފަށައިފި. މިއީ އެމްޑީޕީގެ ފިކުރު. މައްސަލަޔަކީ މައިގަޑު ލާދީނީ ފިކުރަށް ހުސްވެ އެފިކުރު އަށަގަންނަވަން ހިތްވަރު ދޭ ބޭކަލައް އެމްޑީޕީގެ ބާނީއަކީ. ޢެހާފާޅުގައި މީޑިޢާވެސް މެދުވެރިކޮށް އެކަންތައްވެސް އެއޮތީ ފެށިފައި. ޤާސިމު ބޭނުމެއް ނުވާނެ އެފިކުރަށް ތަބާވާކަށް. ސާބަސް ޤާސިމަށް. ތިއީ ޤައުމުދެކެ ލޯބިވާދަރިންނަކީ.\nޖެނުއަރީ 29, 2019 11:46\nގާސިމް އަކީ ރަގަޅު ދިވެހިންނަށް އިހުލާސްތެރި މީހެއް..


BML Ah Furathama Quarter Ga Faidha Ge Gothuga 357 Million Rufiya - Vaguthu\nބޭންކް އޮފް މޯލްޑިވްސް (ބީއެމްއެލް) އިން ފުރަތަމަ ކުއާޓާފައި ފައިދާގެ ގޮތުގައި 357 މިލިއަން ރުފިޔާ ހޯދައިފިއެވެ.\nމިއީ މިދިޔަ އަހަރާ އަޅާބަލާ އިރު، 23 އިންސައްތަ އިތުރު އަދަދެކެވެ.\nބީއެމްއެލް އިން ވިދާޅުވި ގޮތުގައި މި ނަތީޖާ ބޭންކަށް ހާސިލްކުރެވިފައިވަނީ މިދިޔަ އަހަރު ކުރިމަތިވި ކޮވިޑް-19 ބަލިމަޑުކަމާއި ގުޅިގެން ބޭންކުގެ މައިގަނޑު ވިޔަފާރިތަކަށް ކޮށްފައިވާ ނޭދެވޭ އަސަރާ ގުޅިގެން ލިބުނު ގެއްލުމުން އަރައިގަތުމުގައި ރަނގަޅު ކުރިއެރުމެއް ލިބިފައިވާތީއެވެ.\nއެ ބޭންކުން ވިދާޅުވި ގޮތުގައި މި ކުއާޓާގައި ހިންގުމުގެ ފައިދާގެ ގޮތުގައި ބޭންކަށް 537 މިލިއަން ރުފިޔާ ލިބިފައިވާ އިރު، މިއީ މި އަހަރުގެ ފުރަތަމަ ކުއާޓާ އާ އަޅާ ބަލާ އިރު، 25 އިންސައްތަ އިތުރު އަދަދެކެވެ.\nމި ނަތީޖާ ހާސިލް ކުރެވިފައިވަނީ ވިޔަފާރީގެ މައިގަނޑު ހުރިހާ ދާއިރާއަކުންވެސް ލިބުނު ކުރިއެރުމާ ގުޅިގެން ކަމަށް ބީއެމްއެލް އިން ވިދާޅުވިއެވެ. ބޭންކުގެ ރައުސްމާލާއި ލިކުއިޑިޓީ ވަނީ ގާނުން ލާޒިމްކުރާ މިންވަރަށް މަތީގައި ހިފެހެއްޓިފައި ކަމަށް ބޭންކުން ބުންޏެވެ.\nމި ކުއާޓަރގައި ބީއެމްއެލް ގެ ވިގުއަ ފުޅާކުރުމަށާއި މުޖުތަމައަށް އެހީތެރިވުމަށް މަސައްކަތްތައް ކުރިއަށް ގެންގޮސްފައެެވެ. މިގޮތުން ބީއެމްއެލް އިން ވަނީ ކ. ގުރައިދޫ އާއި މ. މުލީގައި އަލަށް ސެލްފް ސަރވިސް ބޭންކިންގެ ހިދުމަތް ފަށައިފައެވެ. މި ކުއާޓާގައި މުޖުތަމައަށް ފޯރުކޮށްދޭ އެހީގެ ދަށުން ބީއެމްއެލް އިން ވަނީ މާލީ ގޮތުން އެހީތެރިވުމަށް ފަސް ކޮމިއުނިޓީ ފަންޑު ޕްރޮޖެކްޓެއް ހޮވައިފައެވެ.\nމީގެއިތުރުން އޮޅުވާލައިގެން ފައިސާ ހޯދުމުގެ އަމަލުތަކުން އާންމުން ހޭލުންތެރިކަން އިތުރުކުރުވައި މިކަމުން ރައްކާތެރިކުރުމުގެ ގޮތުން ބޭންކުން ވަނީ "ސަމާލުވޭ" ގެ ނަމުގައި އައު ކެމްޕޭނެއް ވެސް ކުރިއަށް ގެންގޮސްފައެވެ.\nބީއެމްއެލްގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔަރ ވިދާޅުވީ ވިޔަފާރީގެ މައިގަނޑު ދާއިރާ ތަކުން ލިބުނު ނަތީޖާއާ އެކު ކޮވިޑް -19 އާ ގުޅިގެން ލިބުނު ގެއްލުމުން އަރައިގަތުމުގައި ހާލަތު ރަނގަޅު ވަމުންދާކަމުގެ ނިޝާންތައް ފެންނަމުންދާ ކަމަށެވެ.\nމީގެ ތެރޭގައި ކާޑުން ލިބޭ އާމްދަނީވެސް ހިމެނޭ ކަމަށާއި މި ނަތީޖާ އާ އެކުވެސް މިހާރުގެ ހާލަތުން އަރައިގަތުމަށް އަހަރުގެ ކުރިއަށް އޮތް ދުވަސްތަކުގައިވެސް އަޅުގަނޑުމެން މަސައްކަތްތައް ބައްޓަންކުރާނީ ވިސްނުންތެރިކަމާއި ރޭވުންތެރިކަމާއެކު ކަމަށް އޭނާ ވިދާޅުވިއެވެ.\n"ކަސްޓަމަރުންނާއި މުޖުތަމައަށް އެހީވުމަށް ކުރާ އިންވެސްޓްމަންޓާއި ބޭންކުގެ ވިގުއަ ފުޅާކުރުމަށް ކުރާ މަސައްކަތްތަކުގެ އިތުރުން އައު ޕްރޮޑަކްޓާއި ހިދުމަތްތައް ފޯރުކޮށް ދިނުމަށް މަސައްކަތް ކުރަމުން ދާނަން." ޓިމް ސޯޔަރ ވިދާޅުވިއެވެ.\nރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 35 ބްރާންޗް، 71 ސެލްފްސަރވިސް ބޭންކިންގ ސެންޓަރ، 132 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިން ޚިދުމަތާއެކު ބީއެމްއެލްގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.\nމެއި 1, 2021 16:40\nފުރަތަމަ ކުއާޓާގައި ފައިދާގެ ގޮތުގައި 357 މިލިއަން ރުފިޔާ\nމެއި 1, 2021 23:13\nޢެހެނވިއްޔާ އެކައުންޓް ހުލުވާފަ ތިބިމީހުންގެ މެދުގަ ފައިދާ ބަހަންވޭނުން


vnews - Adalat party ge magsadhu badhaleh nuvey beynunvanee adhuluverikan: Ali Zahir\nއަދާލަތު ޕާޓީގެ މަގުސަދު ބަދަލެއް ނުވޭ، ބޭނުންވަނީ އަދުލުވެރިކަން: އަލީ ޒާހިރު\nއަދާލަތު ޕާޓީގެ ނާއިބް ރައީސް އަލްއުސްތާޒު އަލީ ޒާހިރު\nއަދާލަތު ޕާޓީގެ މަގްސަދު އަދިވެސް ބަދަލުނުވާ ކަމަށާއި އަދާލަތު ޕާޓީން އަބަދުވެސް މަސައްކަތް ކުރަނީ އެއް ލަނޑުދަނޑިއަކަށް ކަމުގައި އަދާލަތު ޕާޓީގެ ނާއިބުރައީސް އަލީ ޒާހިރު ވިދާޅުވެއްޖެއެވެ.\nއިއްތިހާދުން އދ. މާމިގިލީގައި ބޭއްވި ބޮޑު ޖަލްސާގައި ވާހަކަފުޅު ދައްކަވަމުން އަލީ ޒާހިރު ވިދާޅުވީ އަދާލަތު ޕާޓީ އަލަށް ފެށިއިރުވެސް އަދާލަތު ޕާޓީގެ ލަނޑުދަނޑިއަކީ އަދުލުވެރިކަން ކަމަށެވެ. އަދާލަތު ޕާޓީން މަސައްކަތް ކުރަމުންދަނީ ގައުމުގައި އަދުލު އިންސާފުގެ މައްޗަށް ބިނާވެފައިވާ ފުރިހަމަ ނިޒާމެއް ގާއިމު ކުރުމަށް ކަމަށް އަލީ ޒާހިރު ވިދާޅުވިއެވެ.\nއަލީ ޒާހިރު ވިދާޅުވީ ޕާޓީ އުފެއްދުމުގައި ބައިވެރިވެވަޑައިގެންނެވި ބައެއް ބޭފުޅުންގެ ވިސްނުން ބަދަލުވެ ޕާޓީން ވަކިވެގެން ދިޔުމަކީ ޕާޓީގެ މަގްސަދަށް އެއްވެސް ބަދަލެއް އަނާންނާ ކަމެއް ނޫން ކަމަށެވެ. މިހާރު އިއްތިހާދެއްގެ ގޮތުގައި އެމްޑީޕީއާއި ޖުމްހޫރީ ޕާޓީ އަދި މައުމޫން ރީފޯމް މޫވްމަންޓާ ގުޅިގެންވެސް ކުރަނީ ހަމަ އެއް މަސައްކަތެއް ކަމަށާއި އިއްތިހާދުގެ މަސައްކަތަކީވެސް ގައުމުގައި އަނިޔާވެރިކަން ނައްތާލައި އަދުލު އިންސާފު ގާއިމުކުރުން ކަމަށް އަލީ ޒާހިރު ވިދާޅުވިއެވެ.\nއަލީ ޒާހިރު ވިދާޅުވީ ރައީސް ޔާމީން މިހާތަނަށް ޖެއްސެވި އެއްވެސް ހިސާބެއް ރަނގަޅު ނޫން ކަމަށާއި އިންތިޚާބު ކާމިޔާބު ވާނެ ކަމަށް ޖައްސަވައިގެން އުޅުއްވާ ހިސާބުވެސް މާތް ﷲ ގެ އިރާދަފުޅުން ރަނގަޅު ނުވާނެ ކަމަށެވެ.\nމި ޖަލްސާގައި ވާހަކަފުޅު ދައްކަވަމުން ރައްޔިތުންގެ މަޖިލީހުގެ ކުރީގެ ރައީސް އަބްދުﷲ ޝާހިދު ވިދާޅުވީ ރައީސް ޔާމީނުގެ އޮޑި އޮތީ ފަރަށް އަރާފައި ކަމަށެވެ. އަދި ރައީސް ޔާމީނުގެ އަރިހުގައި ތިއްބެވި ހުރިހާ ބޭބޭފުޅުން ދަނީ އޮޑިން ފައިބަމުން ކަމަށެވެ. އެންމެ ފަހު ވަގުތާ ޖެހޭއިރު އެންމެ އަރިހުގައި ތިއްބެވި ބޭބޭފުޅުންވެސް ފެނިވަޑައިނުގަންނަވާނެ ކަމަށް ވިދާޅުވިއެވެ.\nޝާހިދު ވިދާޅުވީ ރައީސް ޔާމީން ވެރިކަމަށް ގެނައުމަށް މަސައްކަތް ކުރާ ކޮންމެ މީހަކީވެސް ޖަލުގައި ދުވަސްތައް ހޭދަކުރަން ޖެހޭނެ މީހެއްކަން ނޭނގޭ މީހަކު މިހާރު ނެތް ކަމަށާއި އެއީ އެއްވެސް މީހަކު އެދޭނެ ކަމެއް ނޫން ކަމަށެވެ.\nޝާހިދު އިތުރަށް ވިދާޅުވީ ކޮންމެ ރައްޔިތެއްގެވެސް ފަރުދީ ޒިންމާއެއް އޮންނަ ކަމަށާއި މަގާމުތަކާ ހަވާލުވެ ﷲ ގަންދީ ބޮޑު ހުވައެއް ކޮށްގެން ތިއްބަވާ ބޭފުޅުންގެ ޒިންމާ މާބޮޑު ކަމަށެވެ. ރައްޔިތުންނަށް ޚިޔާނާތްތެރިވެ ހުވަޔާ ހިލާފުވެ ގައުމު ހަލާކުވާން ދޫކޮށްނުލެއްވުމަށް އެބޭބޭފުޅުންނަށް ގޮވާލައްވާ ކަމަށް ޝާހިދު ވިދާޅުވިއެވެ.


Molhuvee India, Afghanistan ah saabas! | Mihaaru\nއިންޑިއާގެ ޝާމީ އުފާޅުކުރަނީ. --ފޮޓޯ: އޭއެފްޕީ\n22 ޖޫން 2019 - 23:262comments\nސައުތުހެމްޓަން (ޖޫން 22) – ކްރިކެޓް ވޯލްޑް ކަޕުގައި މިރޭ ގަދަފަދަ އިންޑިއާ އަތުން އަފްގާނިސްތާން މޮޅުވުމާ ދާދި ގާތުގައި އޮއްވާ މުހައްމަދު ޝާމީ ހެދި ހެޓްރިކުން ނަތީޖާ އަނބުރާލައި އިންޑިއާ އިން 11 ލަނޑުން އަފްގާނިސްތާން ބަލިކޮށްފި އެވެ.\nއިންޑިއާގެ އެހީގައި ކްރިކެޓުގައި ކުރިއަރައި، ޓެސްޓް ކުޅޭ ގައުމުތަކުގެ ފެންވަރަށް ދާދި ފަހުން އައި އަފްގާނިސްތާނުން މިރޭ އިންޑިއާ ބަލިކުރި ނަމަ މި މެޗު ވެގެންދިޔައީހީ ކްރިކެޓް ވޯލްޑް ކަޕުގެ އެންމެ ހައިރާންކުރުވަނިވި އެއް ނަތީޖާ ނުކުތް މެޗަށެވެ.\nމި މޮޅާ އެކު އިންޑިއާ ވަނީ ފަސް މެޗުން ނުވަ ޕޮއިންޓް އެއްކޮށް ތާވަލުގެ ތިން ވަނަ އަށް އަރައިފަ އެވެ. ދެ ވަނައިގައި އޮތް ނިއު ޒީލެންޑަށް ވެސް ފަސް މެޗުން ލިބިފައިވަނީ ނުވަ ޕޮއިންޓެވެ. އެކަމަކު ރަން ރޭޓުން ކުރި ލިބެނީ އެވެ. އެއް ވަނައިގައި އޮތީ ހަ މެޗުން 10 ޕޮއިންޓް ހޯދާފައިވާ އޮސްޓްރޭލިއާ އެވެ. ތާވަލުގެ ހަތަރު ވަނައިގައި އޮތީ ހަ މެޗުން އަށް ޕޮއިންޓް ހޯދާފައިވާ އިންގްލެންޑެވެ. ޖުމްލަ 10 ޓީމު ވާދަކުރާ މުބާރާތުގެ ސެމީ ފައިނަލަށް ހޮވޭނީ ލީގު އުސޫލުން އެއް ބުރު ކުޅެ އެންމެ ގިނަ ޕޮއިންޓް ހޯދާ ހަތަރު ޓީމެވެ.\nއަފްގާނިސްތާން އޮތީ ފަސް މެޗުން ވެސް ބަލިވެ ޕޮއިންޓެއް ނުލިބި ފުލުފަ އެވެ. އެކަމަކު މި މެޗުގައި އެ ޓީމުން ވަނީ މޮޅު ކުޅުމެއް ދައްކައި ފުރަތަމަ ފަހަރަށް މޮޅެއް ހޯދުމާ ދާދި ގާތަށް ޖެހިލައިފަ އެވެ. މުބާރާތުގެ ފޭވަރިޓް އިންޑިއާ އަށް މި މުބާރާތުގައި މިހާތަނަށް އެންމެ ރަނގަޅު ވާދައެއް ދީފައިވަނީ ވެސް މިރޭ އަފްގާނިސްތާނުންނެވެ.\nޓޮސް ދިމާވުމުން އިންޑިއާ ކުޅެން އަރައި 50 އޯވަރުގެ ތެރޭގައި އަށް ކުޅުންތެރިން ނުބައިވެގެން ހެދުނީ 224 ލަނޑެވެ. އެންމެ ބޮޑު މައްސަލައަކަށްވީ އޯޕަނިން ބެޓްސްމަން ރާހުލް ޝަރްމާ އެންމެ ލަނޑެއް ހަދާފައިވަނިކޮށް ނުބައިވުމެވެ. ރޯހިތާ އެކު މެޗު ހުޅުވަން އަރާ ޝިކާރު ދަވަން އަނިޔާގެ ސަބަބުން ނެތީސް، ކުރީކޮޅު މުހިއްމު ކުޅުންތެރިޔާ ނުބައިވުމުގެ އަސަރު އިންޑިއާ ޓީމަށް ފޯރި އެވެ. އިންޑިއާ އިން އެންމެ ރަނގަޅަށް ކުޅުނީ 63 ބޯޅައިން 67 ލަނޑު ހެދި ކެޕްޓަން ވިރާތު ކޯލީ އާއި 68 ބޯޅައިން 52 ލަނޑު ހެދި ކެދާރު ޔާދަވް އެވެ.\nއަފްގާނިސްތާން ކުޅެން އަރައި މަޑުމަޑުން ސްކޯ މަތިކުރަމުން ގޮސް، 29 އޯވަރު ހަމަވިއިރު އެ ޓީމު އޮތީ ދެ ކުޅުންތެރިން ނުބައިވެ 106 ލަނޑު ހަދައިފަ އެވެ. އެކަމަކު އިންޑިއާގެ ބާރު އުކުންތެރިޔާ އަދި ދުނިޔޭގެ ރޭންކިންގެ އެއް ވަނަ ޖަސްޕްރީތު ބުމްރާ އެއް އޯވަރުގެ ތެރޭގައި އަފްގާނިސްތާނުގެ ރަހްމަތު ޝާހާއި ހަޝްމަތުﷲ ޝާހިދީ ނުބައިކޮށްލުމުން އުނދަގޫތަކާ ކުރިމަތިވި އެވެ.\nއޭގެ ފަހުން އެރި މުހައްމަދު ނަބީ އާއި ނަޖީބުﷲ ޒަދްރާން ރަނގަޅަށް ކުޅެމުން އަންނަނިކޮށް އިންޑިއާގެ ޔުޒްވެންދާ ޗަހާލާއި ހަރްދީކް ޕަންޑަޔާ ވެގެން، ޒަރްދާން ނުބައިކޮށްލީ އެވެ. އޭރު އަފްގާނިސްތާން އޮތީ 42 އޯވަރު ފުރިހަމަކޮށް ހަ ކުޅުންތެރިން ނުބައިވެ 166 ލަނޑު ހަދައިފަ އެވެ.\nއެގޮތުގައި ގޮސް ފަހު އޯވަރާ ކުރިމަތިލިއިރު އަފްގާނިސްތާނަށް މެޗުން މޮޅުވާން ބޭނުންވީ 16 ލަނޑެވެ. ނަބީ ވަނީ އެ އޯވަރުގެ ފުރަތަމަ ބޯޅަ ހަތަރަކަށް ޖަހައި އަފްގާނިސްތާން މޮޅުވުމާ ގާތަށް ގެންގޮސްދީފަ އެވެ. އެކަމަކު އިންޑިއާގެ ޝާމީ އެއްލި ބޯޅަ ހަޔަކަށް ޖަހަން އަމާޒުކޮށް ނަބީ ފޮނުވާލުމުން ބައުންޑަރީ ކައިރިން ޕަންޑަޔާ ވަނީ ބޯޅަ ހިފައި ނަބީ ނުބައިކޮށްލައިފަ އެވެ.\nބާކީ އޭރު އޮތީ ހަތަރު ބޯޅަ އެވެ. އޭގެ ތެރެއިން ދެ ބޯޅަ ހަޔަކަށް ޖަހާލައިގެން ވެސް އަފްގާނިސްތާނަށް މޮޅުވުމުގެ ފުރުސަތު އޮތެވެ. އެކަމަކު ނަބީގެ ބަދަލުގައި ދެން އެރި އާފްތާބް އަލަމް ފުރަތަމަ ބޯޅައިން ހަޔަކަށް ޖަހަން މަސައްކަތްކުރި ނަމަވެސް ޝާމީ ވިކެޓް ދުއްވާލީ އެވެ. އެވެ. އަދި ޝާމީ ވަނީ އަފްގާނިސްތާނުން ދެން ކުޅެން އެރި މުޖީބުއްރަހްމާން ވެސް ފުރަތަމަ ބޯޅައިން ނުބައިކޮށްލައި އިންޑިއާ މޮޅުކޮށްދީފަ އެވެ. މިއީ ކްރިކެޓް ވޯލްޑް ކަޕެއްގައި އިންޑިއާ ކުޅުންތެރިޔަކު ހެދި ދެ ވަނަ ހެޓްރިކެވެ. މެޗުގައި ބާކީ އެންމެ ބޯޅައެއް އޮއްވާ ހުރިހާ ކުޅުންތެރިން ނުބައިވެގެން އަފްގާނިސްތާން ފައިބަން ޖެހުނުއިރު ހެދިފައިވަނީ 213 ލަނޑެވެ.\n"އަހަރެމެން ވަރަށް ރަނގަޅަށް އުކިން. ބެޓިންގައި ވެސް އަހަރެމެން ރަނގަޅު. އެކަމަކު (އިންޑިއާގެ) ބުމްރާ އަށް ޝުކުރު ހައްގު، އޭނާ ފަހު ދޭއް ނުވަތަ ތިން އޯވަރުގައި އުކި އުކުމަށް،" އަފްގާނިސްތާނުގެ ކެޕްޓަން ގުލްބަދިން ނައިބް ބުންޏެވެ.\nމެޗުން ބަލިވި ނަމަވެސް އަފްގާނިސްތާން ދެއްކި ވަރުގަދަ މޮޅު ކުޅުމަށް ސޯޝަލް މީޑިއާގައި އަންނަނީ ތައުރީފް އޮއްސަމުންނެވެ. ކްރިކެޓް ވޯލްޑް ކަޕުގައި ދެ ވަނަ ފަހަރަށް ވާދަކުރާ އަފްގާނިސްތާނާ މެދު ކުރެވޭ އުއްމީދުތައް މި މެޗާ އެކު ވަނީ ބޮޑުވެފަ އެވެ.\nއިތުރު ލިޔުންތައް ކްރިކެޓް އިންޑިއާ ކްރިކެޓް\n20 hours ago 35\nޓީއެމްއޭ ނޫނަސް ޓާމިނަލް ހިންގާނެމީހުން އެބަތިބި:ގާސިމް\nVeligaa Hardware Sales Executive, Sales Representative 22 Jan 2020


BREAKING NEWS: Morocco In Covid-19 Fenijje - Vaguthu\nމޮރޮކޯ އިން ކޮވިޑް-19 ފެނިއްޖެ\nމޮރޮކޯ އިން ކޮވިޑް-19 ފެނިއްޖެއެވެ.\nއުތުރު އެފްރިކާގައި އޮންނަ މޮރޮކޯ އިން ކޮވިޑް-19 ފެނުނުކަން އެގައުމުގެ ހެލްތު މިނިސްޓްރީން ވަނީ ކަށަވަރު ކޮށްދީފައެވެ.\nމޮރޮކޯގެ ހެލްތު މިނިސްޓްރީން ބުނީ އެގައުމުން ކޮވިޑް-19 އަށް ޕޮޒިޓިވް ވެފައި ވަނީ އިޓަލީވިލާތުގައި ދިރިއުޅޭ މޮރޮކޯ މީހެއް ކަމަށާއި އޭނާ މޮރޮކޯއަށް އެނބުރި އައިފަހުން ކޮވިޑް-19 ގެ އަލާމާތްތަކެއް ފެނުމުން ބައްޔަށް ޓެސްޓް ކުރިއިރު ޕޮޒިޓިވް ވެފައިވާ ކަމަށެވެ.\n"އޭނާގެ ހާލު މިވަގުތު ރަނގަޅު. ފުރާނައަށް ނުރައްކާވާވަރުގެ ކަންތައްތަކެއް އޭނާގެ ކިބައިން އަދި ނުފެނޭ. އެހެންކަމުން އަދި ކަންބޮޑުވާން ޖެހޭ ފަދަ ހާލަތެއް ނެތް." މޮރޮކޯގެ ހެލްތު މިނިސްޓްރީން ވިދާޅުވިއެވެ.\nމޮރޮކޯ އިން ކޮވިޑް-19 ފެނިފައި މިވަނީ އެގައުމުން ކޮވިޑް-19 ފެނިދާނެ ކަމަށް ތައްޔާރުވެފައިވާ ކަމަށް ސަރުކާރުން އިއުލާން ކުރިތާ ހަފްތާއެއްހާ ދުވަސް ފަހުންނެވެ. މިދިޔަ ހަފްތާގައި މޮރޮކޯގެ ހެލްތު މިނިސްޓްރީން ވިދާޅުވީ ކޮވިޑް-19 ވަރަށް ބޮޑަށް އެގައުމުގައި ފެތުރިގެން ހިނގައިދާނެ ކަމަށް ތައްޔާރު ވެފައިވާ ކަމަށެވެ.\nދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ވެސް ވަނީ ކޮވިޑް-19 މޮރޮކޯ އިން ފެނިއްޖެނަމަ ބޭނުން ކުރާނެ ބައެއް ތަކެތި އެގައުމަށް ކުރިން ފޯރުކޮށްދީފައެވެ. އޭގެތެރޭގައި މާސްކާއި، ސިއްހަތާއި ބެހޭ އޮފިޝަލުން ބޭނުން ކުރާނެ އަންނައުނު ވެސް ހިމެނެއެވެ.\nމީގެ ކުރިން ވެސް މޮރޮކޯ އިން ވަނީ ކޮވިޑް-19 އަށް ޝައްކު ކުރެވިގެން ބައެއް މީހުން ޓެސްޓް ކޮށްފައެވެ.\nމޮރޮކޯގެ އިތުރުން އެފްރިކާ ބައްރުގެ ގައުމުތައް ކަމަށްވާ ސެނެގާލް، އަލްޖީރިއާ އަދި ނައިޖީރިއާ އިން ވެސް މިހާރު ވަނީ ކޮވިޑް-19 ފެނިފައެވެ. އަދި އެސަރަހައްދުގެ އެހެން ގައުމުތައް ކަމަށްވާ ޓިއުނޭޝިއާ، ސައުދީ އަރަބިއްޔާ އަދި ޖޯޑަން އިން ވެސް މިހާރު ކޮވިޑް-19 ފެނިއްޖެއެވެ.\nޗައިނާ އިން މިދިޔަ އަހަރުގެ ޑިސެމްބަރު މަހު ފެނުނު ކޮވިޑް-19 މިހާރު ވަނީ ދުނިޔޭގެ 76 ގައުމަކުން ފެނިފައެވެ.


Mashrooutha lasve gellunvamun dhaathee dhe kunfunyeh suspend kohfi - One Online\nމަޝްރޫއުތައް ލަސްވެ ގެއްލުންވަމުންދާތީ ދެ ކުންފުންޏެއް ސަސްޕެންޑުކޮށްފި\nމަޝްރޫއުތަށް ލަސްވެ ގެއްލުންވަމުންދާތީ، މާލިއްޔަތު ގަވާއިދުގެ ދަށުން ފުރަތަމަ ފަހަރަށް ދެ ކުންފުންޏެއް ސަސްޕެންޑުކޮށްފިއެވެ.\nސަސްޕެންޑު ކުރި ދެ ކުންފުންޏަކީ އެލްއެފް ކޮންސްޓްރަކްޝަނާއި ސަޕްލަޔަރެއް ކަމަށްވާ އެނާޖީ މެނޭޖްމަންޓް ސިސްޓަމްސް އެވެ. މާލިއްޔަތު ގަވާއިދު ބުނާ ގޮތުން ނަމަ ބީލަންތައް ކާމިޔާބުކޮށް މަޝްރޫއުތައް ހިންގުމާ ހަވާލުވުމަށް ފަހު އެ ގަވާއިދާ ހިލާފުވާ ކުންފުނިތަކާއި ސަޕްލަޔަރުން ބަލައި ފިޔަވަޅު އަޅަން ޖެހެ އެވެ. ބީލަންވެރިން ނުވަތަ މަސައްކަތާ ހަވާލުވާ ކުންފުނިތައް ސަސްޕެންޑް ކުރެވޭނެ ހާލަތްތައް ވެސް ގަވާއިދުގައި ވަނީ ބަޔާންކޮށްފައެވެ.\nފިނޭންސް މިނިސްޓްރީގެ ވެބްސައިޓުގައި މިއަދު ބުނެފަައިވަނީ، ށ. ފޯކައިދޫގެ ކޮމިއުނިޓީ ސެންޓަރު އަޅަން ހަވާލުކުރި އެލްއެފް ކޮންސްޓްރަކްޝަން ސަސްޕެންޑް ކުރީ އަންނަ އަހަރުގެ ނޮވެމްބަރު 22 އާ ހަމައަށެވެ. އއ. ބޮޑުފުޅަދު އާއި މަތިވެރި އަދި މާޅޮހަށް ވޭސްޓް މެނޭޖްމެންޓް މެޝިނަރީޒް ފޯރުކޮށްދޭން ހަވާލު ކުރި އެނާޖީ މެނޭޖްމަންޓް ސިސްޓަމް ސަސްޕެންޑް ކުރީ އަންނަ އަހަރުގެ މެއި މަހުގެ ނިޔަލަށެވެ. އެ ދެ ކުންފުނީގެ ސަސްޕެންޝަން ނުނިމެނީސް އެ ކުންފުނިތަކާ ދައުލަތުގެ އެހެން އެއްވެސް މަޝްރޫއެއް ހަވާލެއް ނުކުރެވޭނެ އެވެ.\nކުންފުންޏެއް ނުވަތަ ސަޕްލަޔަރަކާ ދޭތެރޭގައި ފިޔަވަޅު އަޅާނީ ބީލަމުގެ މައްސަލަތައް ބަލާ މުސްތަގިއްލު ރިވިއު ކޮމިޓީ، ޓެންޑާ އިވެލުއޭޝަން ބޯޑުންނެވެ. ފިޔަވަޅު އެޅޭނީ ކުންފުންޏާ ދެކޮޅަށް ބަލާ މައްސަލައިގައި، ދިފާއު ވާން މައުލޫމާތު ހުށަހެޅުމަށާއި ޖަވާބުދާރީ ވާން ފުރުސަތު ދިނުމަށް ފަހު، ތަހުގީގު ކޮށް ނިމޭއިރު މައްސަލަ ސާބިތު ވާ ނަމައެވެ.\nދެ ކުންފުންޏެއް ސަސްޕެންޑުކޮށްފަައި މިވަނީ މާލިއްޔަތު ގަވާއިދާ ހިލާފުވާ ކުންފުނިތަކުގެ މައުލޫމާތު ކޮމިޓީއަށް ހުށަހަޅަން އެދިވަޑައިގެން ފިނޭންސް މިނިސްޓަރު އިބްރާހީމް އަމީރު ސާކިއުލާއެއް މިމަހު ނެރުއްވާފައިވަނިކޮށެވެ.\nގުޅޭ ޓެގު މިނިސްޓްރީ އޮފް ފިނޭންސް އެންޑް ޓްރެޜަރީ ތަރައްގީގެ މަޝްރޫއުތައް


Dho?! Aa aharuge amaazakah kuda kameh!\nއާ އަހަރުގެ އަމާޒަކަށް ކުޑަ ކަމެއް!\nކޮންމެ އަހަރެއް ނިމި އާ އަހަރެއް ފެށޭނީ ކޮންމެ މީހެއްގެ ވެސް އެތައް އުންމީދަކާ އެކުގަ އެވެ. އާ އަހަރާ އެކު މުޅިން ތަފާތު އާ ކަންތައްތަކެއް ކުރުމަށް ގިނަ ބަޔަކު އަޒުމު ކަނޑައަޅާނެ އެވެ. މި ފަހަރު، އާ އަހަރާ އެކު އަޒުމު ކަނޑައަޅާ ކަންތައް ނުވަތަ ރެޒޮލިއުޝަން ތަކަކީ ކޮބައިހެއްޔެވެ؟\nމި އަހަރު ފެށުނު އިރު ވެސް ގިނަ ބަޔަކު ވާނީ ތަފާތު ކަންތައްތަކެއް ކުރުމަށް އަޒުމު ކަނޑައަޅައިފަ އެވެ. ނަމަވެސް ކޮންމެ ކަމަކީ އެހާ ފަސޭހައިން ކާމިޔާބު ކުރެވޭ ކަމަކަށް ނުވެދާނެ އެވެ. ގިނަ ބަޔަކަށް އެންމެ ބޮޑަށް ދިމާވާ ކަމަކީ އަހަރު ފަށާއިރު އޮންނަ އުއްމީދާއި އަޒުމު ވަކި ހިސާބަކުން މެދުކަނޑާލެވުމެވެ.\nހަމަ ގައިމު ވެސް މި އަހަރު ފެށި އިރު ބައެއް މީހުން ވާނީ އާ ޑައެޓެއް ފެށުމަށް ނުވަތަ ގިނައިން ކަސްރަތު ކުރުމަށް ފަދަ ކަންތައްތަކަށް އާ އަހަރުގެ ރެޒޮލިއުޝަން ސެޓުކޮށްފަ އެވެ. އެ ކަންކަމުގެ ތެރެއިން ގޯލުތައް ކާމިޔާބު ކުރެވުނީ ކޮން ބަޔަކަށް ހެއްޔެވެ؟\nއާ އަހަރާ އެކު އާ ގޯލުތަކެއް ހޯދާ މީހުންނަށް މިފަހަރު ކުޑަ އެހީއެއް ވާނަމެވެ. މި ފަހަރު ގޯލު ސެޓު ކުރާއިރު މާ ބޮޑެތި ކަންތައް ކުރުމުގެ ބަދަލުގައި ކުދިކުދި ގިނަ ކަންތައް ކަނޑައަޅަން ވަރަށް ރަނގަޅުވާނެ އެވެ. މި ކަންތައްތަކަކީ މީހާގެ މާލީ ހާލަތާއި ސިއްހަތާއި އެ ނޫން ވެސް ކަންތައްތަކަށް އެހީއަކަށް ވާނެ ކަންތައްތަކަށް ހަދަން ވަރަށް ސަޅި ވާނެ އެވެ.\nސޯޝަލް މީޑިއާއިން ކުޑަ ބްރޭކެއް\nސޯޝަލް މީޑިއާއާ ނުލައި އުޅުމަކީ މިހާރު ވަރަށް އުނދަގޫ ކަމަކަށް ވާނެ އެވެ. ދުނިޔެ ވަށައިގެންވާ ހުރިހާ ކަމެއް އެނގެނީ އެއިންނެވެ. މިއީ ހުރިހާ ކަމަކަށް "އަޕްޑޭޓް" ވެ ހުރުމަށް ވަރަށް މުހިއްމު ކަމެކެވެ. ނަމަވެސް ސޯޝަލް މީޑިއާ އަކީ އޭގެ ސަބަބުން ނަފްސާނީ ދުޅަހެޔޮކަމަށް ގެއްލުން ވެސް ވާ ކަމެކެވެ. އެހެންވުމުން ސޯޝަލް މީޑިއާއިން ކުޑަ ބްރޭކެއް ނެގުން ވަރަށް މުހިއްމެވެ. އަންނަ އަހަރުގެ ރެޒޮލިއުޝަނަށް ސެޓު ކޮށްލަންވީ ކަމަކީ އެންމެ މަދު ވެގެން ހަފްތާ އަކަށް ނަމަވެސް އަންނަ އަހަރު ތެރޭގައި ސޯޝަލް މީޑިއާއިން ބްރޭކެއް ނެގުމަށެވެ.\nފޮތް ކިޔުމަށް އާ ހިތްވަރެއް\nވަކި ކަހަލަ ފޮތެއް ކޮންމެހެން މުހިއްމެއް ނޫނެވެ. ލިސްޓަށް ލާންވީ ފޮތް ކިޔާ މިންވަރު އިތުރު ކުރުމަށެވެ. އޭގެތެރޭގައި ކަމުދާ ވާހަކައިގެ އިތުރުން ހިސްޓްރީ އަދި ނޮން ފިކްޝަން ވާހަކަތައް ކިޔުމަކީ ވެސް ބަހުގެ މުއްސަނދި ކަމުގެ އިތުރުން މައުލޫމާތުގެ މުއްސަނދިކަން އިތުރުވާ ކަމެކެވެ. އެގޮތުން އެންމެ މަދު ވެގެން މަހަކު އެއް ފޮތް ކިޔާލެވޭތޯ ބެލުމަށް ގޯލެއް ކަނޑައަޅާށެވެ. މިއީ ސިކުނޑިއަށް ވަރަށް ފައިދާ ވާނެ ކަމެކެވެ.\nފެނަކީ އިންސާނާގެ ހަށިގަނޑަށް ކޮންމެހެން ބޭނުންވާ އެއްޗެކެވެ. އެކަމު ދުވަހުގެ ހަލަބޮލިކަމުގެ ސަބަބުން ގިނަ ފަހަރަށް މިއީ އެންމެ އެދެވޭ މިންވަރަށް ނުކުރެވޭ ކަމެކެވެ. އެހެންވީމާ ފެންބޯ މިންވަރު އިތުރު ކުރުމަށް ރެޒޮލިއުޝަން ކަނޑައަޅާށެވެ. މިކަން ކުރުމަށްޓަކައި ފެން ބުއިމުގެ އާދަތަކަށް ބަދަލެއް ގެނައުން ވަރަށް މުހިންމެވެ. ރީފިލް ކުރެވޭ ފުޅިއެއް ގެންގުޅުމަކީ ފެން ބުއިން އިތުރު ކުރުމަށް ކުރެވިދާނެ ކަމެކެވެ. އަދި ފޯނުގައި ރިމައިންޑާ ސެޓުކޮށްގެން ނުވަތަ ފެން ބުއިމަށް ހަނދާންކޮށްދޭ އެޕެއް އެޅުމަކީ ވެސް މިކަމަށް އެހީއަކަށް ވާނެ ކަމެކެވެ.\nއަވަހަށް ހޭލައިގެން ނާސްތާކުރުން\nދުވަހުގެ ނާސްތާ އަކީ އެ ދުވަހެއްގެ އެންމެ މުހިއްމު ކެއުމެވެ. ނަމަވެސް ޝެޑިއުލްތަކާއި މަސައްކަތްތައް ހުންނަ ގޮތުން މިއީ އެންމެ ގިނަ ފަހަރަށް ދޫކޮށްލެވޭ ކެއުމެވެ. އާންމުކޮށް ހޭލާ ވަގުތަށް ބަދަލު ގެނެސް ތަންކޮޅެއް މައިރާ ހޭލަން އާދަކުރުން ވަރަށް މުހިއްމެވެ. އަދި މައިރާ ހޭލަން އާދަކޮށްފި ނަމަ ހެނދުނުގެ ނާސްތާއަށް ވަގުތު ލިބޭނެ އެވެ. މި ވަގުތުގެ ނާސްތާ ބަލާއިރު މޭވާ އާއި ތަރުކާރީ އަދި އޯޓްސް ފަދަ ބާވަތްތައް ހިމެނޭ ގޮތަށް ނާސްތާ ތައްޔާރުކުރުމަކީ ބުއްދިވެރި ކަމެކެވެ. އޭގެ ސަބަބުން ހަށިގަނޑަށް ފައިދާ ވުމުގެ އިތުރުން ބަނޑަށް އުނދަގުލެއް ވެސް ނުވާނެ އެވެ.


Asia ge bodu jamiyyaa ehge raeesakah Jana\nއޭޝިއާގެ އެންމެ ބޮޑު ކޮންޓްރެކްޓަރުންގެ ޖަމިއްޔާގެ ރައީސަކަށް ޖަނާ\nއިފޮޕްކާގެ ރައީސަށް ޖަނާހު ހަނދާނީ ފިލައެއް އަރުވަނީ- ފޮޓޯ: އަހުމަދު ޝުރާއު: އަވަސް\nއޭޝިއާގެ އެންމެ ބޮޑު އެއް ޖަމިއްޔާ ކަމަށްވާ، އިންޓަނޭޝަނަލް ފެޑަރޭޝަން އޮފް އޭޝިއަން އެންޑް ވެސްޓަން ޕެސިފިކް ކޮންޓްރެކްޓާސް (އިފަޕްކާ) ރައީސަކަށް ރާއްޖޭގެ މުހައްމަދު އަލީ ޖަނާހު (ޖަނާ) އައްޔަން ކުރާނެކަން އެ ޖަމިއްޔާ އިން ރޭ ރަސްމީކޮށް އިއުލާނުކޮށްފި އެވެ.\nއިފަޕްކާ އިން މިކަން އިއުލާނު ކުރީ އެ ޖަމިއްޔާގެ ރައީސް މެލޭޝިޔާގެ ދާތުކް މެތިއު ތީ ރާއްޖެއަށް މިހާރު ކުރައްވަމުން ގެންދަވާ ޒިޔާރާތު "ހޮޓެލް ޖެން" ގައި ރޭ ބޭއްވި ކުލަ ގަދަ ރަސްމިއްޔާތެއްގަ އެވެ.\nއިފަޕްކާގެ ރައީސްގެ ޝަރަފުގައި މޯލްޑިވްސް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (މަސީ) އިން ބޭއްވި މި ހަފުލާގައި ވާހަކަ ދައްކަވަމުން އިފަޕްކާގެ ރައީސް ދާތުކް މެތިއު ވިދާޅުވީ މި އަހަރު މެލޭޝިޔާގައި ބާއްވާ އެ ޖަމިއްޔާގެ 44 ވަނަ ކޮންވެންޝަންގައި ރާއްޖޭގެ ޖަނާހު އެ ޖަމިއްޔާގެ ރައީސްގެ މަގާމާ ރަސްމީކޮށް ހަވާލުވެ ވަޑައި ގަންނަވާނެ ކަމަށެވެ. އަދި މިއީ ރާއްޖެ ފަދަ ކުޑަ ގައުމަކަށް ލިބިގެންދާނެ ޝަރަފެއްގެ ގޮތުގައި އޭނާ ސިފަ ކުރެއްވި އެވެ.\n"މި އަހަރުގެ ނޮވެމްބަރު މަހު މެލޭޝިޔާގައި ބާއްވާ ކޮންވެންޝަންގައި މި މަގާމު ހަވާލު ވެގެންދާނެ އުންމީދު ކުރަނީ ރާއްޖޭން ބޮޑު ވަފުދެއް މި އަހަރު ވެސް ބައިވެރިވާނެ ކަމަށް،" އިފަޕްކާގެ 44 ވަނަ ރައީސް، ދާތުކް މެތިއު ވިދާޅުވި އެވެ.\nމަސީގެ ރައީސްކަން ވެސް ގިނަ އަހަރު ތަކެއް ވަންދެން ކުރައްވާފައިވާ ޖަނާހު މިހާރު ވެސް ހުންނެވީ، އިފަޕްކާގެ ފުރަތަމަ ނައިބް ރައީސްގެ މަގާމުގަ އެވެ. ޖަނާހުގެ އިތުރުން މި ޖަމިއްޔާގެ ބޯޑުގައި އެލިއާ ކޮންސްޓްރަކްޝަންގެ ޑިރެކްޓަރެއް ކަމަށްވާ އަލާއު އަލީ އާއި އަމީން ކޮންސްޓްރަކްޝަންގެ ވެރިޔާ، އަބްދުﷲ މުހައްމަދު ވެސް ހިމެނި ވަޑައި ގަންނަވަ އެވެ.\nމެތިއު ވިދާޅުވީ ރާއްޖެއަށް ކުރި ޒިޔާރާތުގައި ބަލައިލި ކޮންމެ ދިމާލަކުން ވެސް ފެނިގެން ދިޔައީ ތަރައްގީގެ މަޝްރޫއުތައް ކަމަށެވެ. އަދި ރާއްޖޭގައި މެލޭޝިޔާގެ ވިޔަފާރިތައް އިންވެސްޓް ކުރާ އަދަދު އިތުރުވަމުން އަންނަކަން ވެސް އޭނާ ފާހަގަ ކުރެއްވި އެވެ.\nރިސޯޓް ކޮންސްޓްރަކްޝަންގެ ގިނަ މަޝްރޫއުތަކެއް ހިންގާ، ހޮޓެލް އެންޑް ރިސޯޓް ކޮންސްޓްރަކްޝަން (އެޗްއާރްސީ) ގެ ޗެއާމަން ޖަނާހު ރޭ ވިދާޅުވީ ރައީސް އަބްދުﷲ ޔާމީންގެ ވެރިކަމުގައި ރާއްޖެ ދަނީ އިގްތިސާދީ ބޮޑު ބަދަލަކާ ދިމާލަށް ކަމަށެވެ. މިގޮތުން މި ޒައާމަތުގައި އިމާރާތް ކުރުމުގެ ސިނާއަތަށް ބޮޑު ކުރި އެރުމެއް ލިބިގެން ގޮސްފައިވާކަން އޭނާ ފާހަގަ ކުރެއްވި އެވެ.\n"އެއާޕޯޓް ތަރައްގީ ކުރުމާއި ބްރިޖުގެ މަޝްރޫއާއި ބަނދަރުތަކާއި ހައުސިން ފަދަ ގިނަ މަޝްރޫއުތަކެއް މިދަނީ ކުރިއަށް. އިމާރާތް ކުރުމުގެ ދާއިރާއަށް ވަނީ ބޮޑު ކުރިއެރުމެއް ލިބިފައި،" ޖަނާހު ވިދާޅުވި އެވެ.\nއިފަޕްކާ އުފެދިފައިވަނީ 1956 ވަނަ އަހަރު ދެވަނަ ބޮޑު ހަނގުރާމަ ނިމުމާ ގުޅިގެންނެވެ. ފުރަތަމަ މި ޖަމިއްޔާގެ މެންބަރުގެ ގޮތުގައި އަށް ގައުމެއް ތިބިނަމަވެސް މިހާރު މި ޖަމިއްޔާގެ މެންބަރުންގެ އަދަދު ވަނީ 19 އަށް އިތުރުވެފަ އެވެ. މެންބަރުންގެ ގޮތުގައި ޗައިނާ އާއި އިންޑިޔާ އަދި ސިންގަޕޫރު ފަދަ ބޮޑެތި ގައުމުތައް ވެސް ހިމެނެ އެވެ.\nމުހައްމަދު އަލީ ޖަނާހް އިމާރާތް ކުރުން


7 Rashun andhaazaa'ahvure bodu aamdhanee eh\nހަތް ރަށް: ލަފާކުރީ 148 މިލިއަން، ލިބޭނީ 190 މިލިއަން\nރިސޯޓު ހަދަން މިފަހަރު އިއުލާނު ކުރި ރަށެއް: އެންމެ ބޮޑު އަގެއް ލިބުނީ ފ. އަތޮޅު ރަށަށް -- ފޮޓޯ: ޓޫރިޒަމް\nރިސޯޓު ހަދަން މި ސަރުކާރުން އެންމެ ފަހުން ހަވާލު ކުރަން ނިންމި ހަތް ރަށުން ދައުލަތަށް އާމްދަނީގެ ގޮތުގައި ލިބޭނީ 12.4 މިލިއަން ޑޮލަރު (ގާތްގަނޑަކަށް 193 މިލިއަން ރުފިޔާ) އެވެ. މިއީ މި އަހަރު ރިސޯޓު ތަރައްގީ ކޮށްގެން ލިބޭނެ ކަމަށް އަންދާޒާ ކުރި ވަރަށްވުރެ މަތީ އަދަދެކެވެ.\nޓޫރިޒަމް މިނިސްޓްރީން ބުނީ ރިސޯޓު ހަދަން 18 ދޫކޮށް މީގެ ތެރެއިން ބިޑް ހުށަހެޅި ފަރާތްތަކަށް ހަތް ރަށް ހަވާލު ކުރަން ނިންމާފައިވާ ކަމަށެވެ. މި ރަށްތަކުން އެކުއިޒިޝަން ކޮސްޓުގެ ގޮތުގައި 11،8 ޑޮލަރު (ގާތްގަނޑަކަށް 182.4 މިލިއަން ރުފިޔާ) ލިބޭނެ އެވެ. މީގެ މި ފަރާތްތަކުން ޓޫރިޒަމް ޓްރެއިނިން ފަންޑަށް 637،121 ޑޮލަރު (ގާތްގަނޑަކަށް 9.8 މިލިއަން ރުފިޔާ) ދައްކާނެ އެވެ.\nއެވޯޑުކުރި ރަށްތަކާއި އަގުތައް\nހއ. އަލިދުއްފަރުފިނޮޅު: ކުލި 390،000.00 ޑޮލަރު، ޓްރެއިނިން ފަންޑަށް 7،000.00 ޑޮލަރު\nމ. ސީދީހުރާ (މ. ސީދީހުރާ ވެލިގަނޑާ އެކު) ކުލި 1,5 މިލިއަން ޑޮލަރު، ޓޫރިޒަމް ޓްރެއިނިން ފަންޑަށް 120،000.00 ޑޮލަރު\nފ. އެނބުލުފުށި: ކުލި 3،6 މިލިއަން ޑޮލަރު، ޓޫރިޒަމް ޓްރެއިނިން ފަންޑަށް 150،000.00 ޑޮލަރު\nފ. ޖިންނަތުގައު: ކުލި ދެ މިލިއަން ޑޮލަރު، ޓޫރިޒަމް ޓްރެއިނިން ފަންޑަށް 200،121.00 ޑޮލަރު\nގދ. ކަނޑަހަލަގަލާ: ލީސް އެކުއިޒިޝަން ކޮސްޓުގެ ގޮތުގައި 2،8 މިލިއަން ޑޮލަރު، ޓޫރިޒަމް ޓްރެއިނިންއަށް 150،000.00 ޑޮލަރު\nގދ. ފެރޭތަވިލިގިއްލާ (ގދ. ދެކާނބަ، ގދ. ކޮޑެރެޓާ އަދިއާއެކު އެކު) ކުލި 702،000.00 ޑޮލަރު، ޓޫރިޒަމް ޓްރެއިނިން ފަންޑަށް 5،000.00 ޑޮލަރު\nމި އަހަރުގެ ބަޖެޓުގައިވާ ގޮތުން ރިސޯޓު ކުއްޔަށް ދީގެން މި އަހަރު ލިބޭނެ ކަމަށް ބެލެވެނީ 148 މިލިއަން ރުފިޔާ އެވެ. ނަމަވެސް މިހާރު އެވޯޑު ކުރި ރަށްތައް ނެގި ފަރާތްތަކުން 90 ދުވަހުގެ ތެރޭގައި އެކުއެޒިޝަން ކޮސްޓް ދައްކައިފިނަމަ ޓްރޭނިން ފަންޑަށް ދައްކާ އަދަދު ހިމަނައިގެން ބަލައިފިނަމަ ދައުލަތަށް 193 މިލިއަން ރުފިޔާ ލިބޭނެ އެވެ. އަދި ހަމައެކަނި ކުލިން ބެލިނަމަ 171 މިލިއަން ރުފިޔާ ލިބޭނެ އެވެ.\nމި ފަހަރު ރަށްތައް ބިޑްކޮށްފައިވަނީ ޓޫރިޒަމް މަދުންހުރި ހދ. އާއި މ. އަދި ފ. ގެ އިތުރުން ހުވަދު އަތޮޅުންނެވެ. މި ރަށްތަކުގެ ތެރެއިން އެންމެ ބޮޑު އަގެއް ހުށަހެޅީ 3.6 މިލިއަން ޑޮލަރު ހުށަހެޅި ފ. އެނބުލުފުށްޓަ ށެވެ.\nމި ސަރުކާރުން ވެރިކަމަށް އަައިފަހުން ރިސޯޓު ހަދަން މިހާތަނަށް އެވޯޑު ކުރީ އެންމެ ރަށެވެ. ނަމަވެސް މިހާރު ހަވާލުކުރި ހަތް ރަށަކީ މިހާތަނަށް ދޫކުރި އެންމެ ގިނަ އަދަދެކެވެ. މި އަހަރު ރިސޯޓު ހަދަން 20 ރަށޭނެ ކަމަށް ސަރުކާރުން ބުނެފައިވެ އެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + ޑރ. އަބްދުﷲ މައުސޫމް ފޮރިން އިންވެސްޓްމެންޓް ދައުލަތުގެ އާމްދަނީ\nއެންމެ ގިނަ ޓޫރިސްޓުން އައީ އިއްޔެ


މާފުށީ ހާދިސާ: ވީޑިއޯއިިން ނުފެންނަ މަންޒަރު! - Suvaadheeb\nއާޓިކަލް ޕޯސްޓްކުރީ ސުވާދީބު4މަސް ކުރިން فبراير 10, 2020 056\nމިދިޔަ ބުރާސްފަތި ދުވަހުގެ ހަވީރުގެ ވަގުތެވެ؛ ރަށު ޓޫރިޒަމްގެ މައިރަށް ކަމަށްވާ މާފުށީ މަގުމަތީގައި އަންހެން ފަތުރުވެރިއަކު ނިވާކަން ކުޑަ ހާލުގައި ރަށުގެ އާންމުންގެ ތެރެއަށް ދެމިގަތެވެ. އޭނާ “ގޮތްކުޑަކޮށްލައިގެން” ރަށުތެރެއަށް އަރައި އުޅެނިކޮށް އާންމުން އޭނާ “ފަހައި” ގަތެވެ. އަދި އޭގެ ފަހުން ފުލުހުން ގޮސް އޭނާ ހުއްޓުވައި “ހިފައި ހައްޔަރު ކުރަން” އުޅުނު ވީޑިއޯއެއް ބައިބައި ކޮށްގެން ސޯޝަލް މީޑިއާއަށް ވައްޓާލައި ބަޔަކު މީހުން ވެގެން ހުޅު ރޯކޮށްލި އެވެ. އޭގެ ފަހަށް އެ މައްސަލައަކީ ރާއްޖޭގެ އާންމު މާހައުލާއި ސިޔާސީ މާހައުލުގައި ވެސް އެންމެ މަތީ އޮތް އަދި އެންމެ ބޮޑަށް ހިޔާލު ތަފާތުވެ ބަހުސަށް ބަދަލުވި އެވެ. އަދި އެ ހާދިސާ ވަރަށް ބޮޑަށް ދުނިޔޭގެ ސަމާލުކަންް ދަމައިގެންފައި ވެއެވެ. ރާއްޖެ އޮތީ ދިވެހިންގެ ތެރެއަށް އިތުރުވި އެ މައްސަލައިގެ ސަބަބުން ވަރަށް ކަންބޮޑުވެފަ އެވެ. އަދި އޭގެ ސަބަބުން ރާއްޖޭގެ ޓޫރިޒަމާއި އިގްތިސޯދަށް ލިބިދާނެ ގެއްލުމަކަށްޓަކައި އެހައި “ދެރަ” ވަފަ އެވެ.\nއިނގިރޭސި ފަތުރުވެރިޔާ ހައްޔަރުކޮށް ބިޑި އެޅުވި މައްސަލާގައި ފުލުހުން ކަންކުރި ގޮތާމެދު ހިޔާލުތައް ދެކަފިވެ، ވަރަށް ބޮޑަށް ތަފާތުވެފައިވާއިރު، އޭގެ އެންމެ ބޮޑު ކަންބޮޑުވުމެއްގެ ގޮތުގައި ގިނަ ބަޔަކު ފާހަގަ ކުރަނީ އަންހެނަކު “އޮބައިގަނެގެން” ގަދަކަމުން ހައްޔަރު ކުރަން ފިރިހެން ދެ ފުލުހުން އުޅުނު ގޮތެވެ. އިނގިރޭސި ވިލާރާއި ބޭރު ދުނިޔޭގެ ބައެއް ނޫސްތަކުން އެކަން ރިޕޯޓު ކުރިއިރު އެކަމާ ގުޅުވައި ރާއްޖެއަށް ވަނީ ވަރަށް ބޮޑަށް ފާޑު ކިޔާފަ އެވެ. އޭގެ ސަބަބުން ރާއްޖޭގެ ނަން ހަރާބުވީ ކަމަށް ވެސް ރިޕޯޓްތައް ބުނެ އެވެ.\nއޭނާ ރިޕޯޓެއް ކުރީ ނިވާކަން ކުޑަ ގޮތަކަށް އަންހެނަކު މާފުށީ ތެރެއަށް އަރައި އުޅޭތީ އެއް ނޫނެވެ. އޭނާ ހުށަހެޅީ އެ އަންހެން މީހާގެ ފަރާތުން އައި މާރަމާރީއެއްގެ މައްސަލައެކެވެ. އެއީ އަންހެން އެ ފަތުރުވެރިއަކު އޭނާއާއެކު ހުރި ފިރިހެން ފަތުރުވެރިޔާ ގައިގައި ތަޅައި މާރަމާރީ ހިންގާ މައްސަލައެވެ. — އެއީ ނިވާކަން ކުޑަ ހާލުގައި ހުރި ސިސިލާ ރޯސް އާއި އޭނާއާއެކު ރާއްޖެ އައި ލޫކަސް ރާމޯސް އެވެ.\nއެ ސަރަހައްދުގައި ހުރި މީހަކު ނަން ސިއްރު ކުރާ ގޮތަށް ބުނި ގޮތުގައި އެކަން ކުރި ދެ ފުލުހުން އެކަކު އަނެކަކަށް ބުނަމުން ދިޔައީ “ބިންމައްޗަށް ވައްޓާ ނުލައި ބިޑިއެޅުވާށޭ” އެވެ. އަދި އެކަން ކުރުމުގެ ތެރޭގައި އަންހެން މީހާ އޭގެ ތެރެއިން ފުލުހެއްގެ އަތުގައި ދަތް އަޅައި ލޭ ކޮށައިލި އެވެ. އަދި ދެވަނަ ފުލުސް މީހާގެ ކޮނޑުގައި ވެސް ދަތްއެޅި އެވެ.\nފުލުސް އޮފީސް ތެރޭގައި ބައިންދައިގެން ޓޫރިސްޓު އަންހެން މީހއަށް ނަސޭހަތް ދިނުމަށް އޭނާއާއެކު ހުރި ފިރިހެން މީހާއާއި ފުލުހުން ކުރި މަސައްކަތް ވެސް ކާމިޔާބެއް ނުވި އެވެ. އަންހެން މީހާ ބުނަމުން ދިޔައީ ފުލުހުން މަސައްކަތް ކުރަނީ އޭނާ “އިސްލާމް ދީނަށް ވައްދާށޭ” އެވެ. އަދި އޮފިސަރުންނަށް ހަޅޭއްލަވައި އަޑު ގަދަކޮށް އެތަނުގައި ތިބި އޮފިސަރުންނަށް ވެސް ބައިނަލްއަގުވާމީ ކޯޓެއްގައި ދައުވާ ކުރާނެ ކަމަށް އިންޒާރު ދިނެވެ.\nމެންބަރުންގެ ނަމުގައި ނަޝީދަށް މައާފަށް ނޭދެވޭނެ: ނަޝީދު\nސުވާދީބު 1 އަހަރު ކުރިން يناير 3, 2019\nސުވާދީބު 1 އަހަރު ކުރިން دجنبر 12, 2018\nސުވާދީބު 1 އަހަރު ކުރިން دجنبر 19, 2018


Mahloof ah maru ge inzaaru dheefi\nމަހްލޫފް: އޭނާއަށް މަރުގެ އިންޒާރު ދިން ކަމަށް މަހްލޫފް ބުނޭ. (ދައުރު ފައިލް ފޮޓޯ/އަބްދުﷲ އަނޫފް ޖުނައިދު)\nމަހްލޫފަށް މަރުގެ އިންޒާރު ދީފި\nމަހްލޫފް ވިދާޅުވީ ބިރުދެއްކިޔަސް ނަތީޖާއެއް ހާސިލް ނުވާނެ ކަމަށް\nމުހައްމަދު މުޒައްޔިން ނާޒިމް\nބައިނަލްއަގުވާމީ ޔޯގާ ދުވަސް ފާހަގަކުރުމަށް މިދިޔަ އަންގާރަ ދުވަހު ގަލޮޅު ދަނޑުގައި ބޭއްވި ޔޯގާ ހަރަކާތް އިންތިޒާމްކުރުމުގައި ބައިވެރިވެވަޑައިގެންނެވި ޔޫތު މިނިސްޓަރު އަހްމަދު މަހްލޫފްގެ "ދުވަސް ދުއްވާލާނަން" ކަމަށް ބުނެ އޭނާއަށް ރޭ މަރުގެ އިންޒާރު ދީފި އެވެ.\nވީ ކިހިނެއް؟ - ޔޯގާ ހަރަކާތުގައި ހަމަނުޖެހުން ހިންގުމުގެ ސަބަބުން އިއްޔެ އިތުރު ބަޔަކު ހައްޔަރުކޮށްފައި ވަނިކޮށް، މަހްލޫފަށް މަރުގެ އިންޒާރު ދީފައިވަނީ ރޭ ދަންވަރު އެވެ. މަހްލޫފް ވަނީ އޭނާގެ ކުރީގެ ނަންބަރަށް މީހަކު ފޮނުވި އެ މެސެޖް ޓުވިޓާގައި ވެސް ހިއްސާކުރައްވާފަ އެވެ.\nތަފްސީލު - އެ މެސެޖްގައި ލިޔެފައިވަނީ، މަހްލޫފް "އިންޑިއާގެ ޕަޕެޓަކަށް ވެގެން" ޔޯގާ ހަލާލް ކުރަމުންދާ ކަމަށެވެ. އަދި އެއީ ބާތިލް ފިކުރެއް ކަމަށާއި މިއީ އޭނާއަށް ދޭ ގަދަ ފަދަ އިންޒާރެއް ކަމަށް އެ މެސެޖުގައި ލިޔެފައިވެ އެވެ.\nއެ މެސެޖުގެ ފޮޓޯއަކާ އެކު މަހްލޫފް ކުރެއްވި ޓުވީޓްގައި ވިދާޅުވީ، މިނިސްޓަރު ކަމަކީ މާ ގަދަ ކަމެއް ކަމަށް މެސެޖް ފޮނުވި މީހާއަށް ގަބޫލުކުރެވުނަސް، އެ މަގާމަކީ އޭނާއަށް އެއްވެސް މުހިއްމު ކަމެއް ނޫން ކަމަށެވެ.\n"ތިޔަ ކަހަލަ ކޮހެއްގެ އަތުން މަރުވެއްޖެއްޔާ ޔަގީނުން ވެސް އަޅުގަނޑު ވާނީ ޝަހީދަކަށް،" މަހްލޫފް ވިދާޅުވި އެވެ.\n"ބިރުދައްކައިގެން އެއްވެސް ނަތީޖާއެއް ހާސިލް ނުވާނެ."\nޔޯގާ ދުވަސް ފާހަގަކުރުމަށް ގަލޮޅު ދަނޑުގައި ބޭއްވި ހަރަކާތާ ދެކޮޅަށް އަޑުއުފުލި މީހުން. (ފޮޓޯ/އަލްހާރިޔަ)\nއެނގުން މުހިންމު - ޔޯގާ ހަރަކާތައް ހުރަސް އަޅައި ހަމަނުޖެހުން ހިންގީ ޕީޕީއެމް އާއި ސަލަފް ޖަމިއްޔާ އިން ކަމަށް މަހްލޫފް އެ ދުވަހު ތުހުމަތު ކުރެއްވި އެވެ. އަދި އޭނާ ވަނީ ސަލަފަށް ވަރަށް ބޮޑަށް ފާޑު ވިދާޅުވެ އެ ދުވަހު ވާހަކަ ދައްކަވާފަ އެވެ. ސަލަފާއި ޕީޕީއެމް އިން މަހްލޫފް ކުރި ތުހުމަތުތައް ދޮގުކޮށްފައިވެ އެވެ.\nއިތުރަށް ކިޔާލަން - މިއީ ބިރުވެރި މަންޒަރެއް؛ ރާއްޖެއަށް ގެއްލުން ބޮޑުވާނެ: މަހްލޫފް\nފަސް މަންޒަރު - ޔޯގާ ހަމަނުޖެހުމާ ގުޅިގެން ޖުމްލަ 10 މީހަކު މިހާތަނަށް ވަނީ ހައްޔަރުކޮށްފަ އެވެ. އޭގެ ތެރެއިން ހަތަރު މީހުން ހައްޔަރު ކުރީ ރޭގަ އެވެ. ހައްޔަރު ކުރި ހަތަރު މީހުންގެ ތެރޭގައި ޕީޕީއެމްގެ ހަރަކާތް ކޮމިޓީގެ މުގައްރިރު އަދި ހޯރަފުށީ ދާއިރާގެ ކުރީގެ މެންބަރު މުހައްމަދު އިސްމާއިލް އާއި ދެ ދީނީ އިލްމްވެރިން ހިމެނެ އެވެ.\nހަބަރުއަހުމަދު މަހްލޫފްޔޯގާއާ ދެކޮޅު ހަމަނުޖެހުންޔޯގާ


7 fuluhaku suspend koh Jinaaee thahugeegeh hinganee | Mihaaru\n08 ޖުލައި 2019 - 19:27 78 comments\nމާލޭގެ ގެއެއްގެ ތެރޭގައި މިދިޔަ ހުކުރު ދުވަހުގެ ރޭ ތަޅައި އަނިޔާކުރި މައްސަލާގައި ހަތް ފުލުހަކު ސަސްޕެންޑްކޮށް ޖިނާއީ ތަހުގީގެއް ހިންގަން ފަށާފައިވާ ކަމަށް ފުލުހުން މިރޭ ބުނެފި އެވެ\nފުލުހުން ނެރުނު ބަޔާނެއްގައި ބުނެފައިވަނީ މ. އުޖާލާގެ ބަލާ ފާސްކުރުމުގެ ތެރެއިން މީހަކަށް ފުލުހުން އަނިޔާ ކުރާ ވީޑިއޯއެއް ސޯޝަލް މީޑިއާގައި އާންމުވުމާ އެކު އެ މައްސަލަ ބެލުމަށް ކޮމިޝަނާ މުހައްމަދު ހަމީދު ޕްރޮފެޝަނަލް ސްޓޭންޑާޑްސް ކޮމާންޑަށް އަންގާފައިވާ ކަމަށެވެ. އެކަމަށް ހާއްސަ ޓީމެއް އެކުލަވާލައި ޖިނާއީ ތަހުގީގެއް ފަށާފައިވާއިރު ހަތް ފުލުހަކު ވަޒީފާ އިން ސަސްޕެންޑް ކޮށްފައިވާ ކަމަށް ބަޔާނުގައި ބުނެފައިވެ އެވެ.\nކޮމިޝަނާ ހަމީދު ވަނީ ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރުސީއެމް) އާއި ނޭޝަނަލް އިންޓެގްރިޓީ ކޮމިޝަނުން ވެސް އެ މައްސަލަ ބަލައިދިނުމަށް އެދިވަޑައިގެންފަ އެވެ.\nHayyaru kuri meehakah aniyaakuri fuluhunthakeh suspend kuran ninmaifi\nވީޑިއޯ އިން ފެންނަ ގޮތުގައި ކުލަ ހެދުމުގައި ތިބި ދެ ތިން ފުލުހުން ވަނީ އަތުންނާއި ފައިން މީހަކަށް ހަމަލާދީފަ އެވެ. އަދި ގަލަކުން ވެސް އެމީހާގެ ގައިގައި ޖަހަ އެވެ. އެނގިފައިވާގޮތުގައި ފުލުހުން ހަމަލާދީފައި ވަނީ ބިދޭސީއަކަށެވެ.\nފުލުހުންގެ ބަޔާނުގައި ބުނެފައި ވަނީ މަސްތުވާތަކެތީގެ މައްސަލާގައި އެގެއިން 36 އަހަރުގެ ބަނގުލަދޭޝް ފިރިހެނަކު ހައްޔަރުކޮށްފައިވާ ކަމަށެވެ. އަދި އެގޭގައި ދިރިއުޅޭ 28 އަހަރުގެ ދިވެހި ފިރިހެނަކު ވަނީ އޭނާ ހުރި ކޮޓަރީގެ ކުޑަދޮރުން ބޭރަށް ފުއްމާލައިގެން ފިލަން މަސައްކަތް ކުރަނިކޮށް ފުލުހުން އޭނާގެ ފަހަތުން ދުވެފައިގޮސް މަގުމަތިން ހައްޔަރުކޮށްފައި ކަމަށް ވެސް ބަޔާނުގައި ބުނެފައިވެ އެވެ.\n5 July 2019 vana dhuvahu fuluhun hingi drug operation aai gulhey press statement pic.twitter.com/uuFA60ZozG\n— Maldives Police (@PoliceMv) July 8, 2019\nފުލުހުން ބުނިގޮތުގައި އެ އޮޕަރޭޝަނުގައި މ. އުޖާލާގެ އިން ވަނީ ގާތްގަނޑަކަށް 461 ގްރާމްގެ މަސްތުވާތަކެތި ކަމަށް ބެލެވޭ ތަކެތި އަތުލައިގަނެފަ އެވެ.\nފުލުހުން ބުނީ ހައްޔަރުކުރި ދެ މީހުން ޑޮކްޓަރަށް ދައްކައި އެ މީހުންނަށް ފަރުވާ ދީފައިވާ ކަމަށެވެ. އަދި ފުލުހުން ކޮށްފައިވާ އަނިޔާ ކަމަށް ބުނެ ސޯޝަލް މީޑިއާގައި ދައުރުވަމުންދާ ފޮޓޯތަކަކީ މި ހާދިސާއާ ގުޅުންހުރި ފޮޓޯތަކެއް ނޫން ކަމަށް ވެސް ބުންޏެވެ.\nބަޔާނުގައި އިތުރަށް ބުނެފައި ވަނީ ފުލުހުންގެ ޕްރޮފެޝަނަލް ސްޓޭންޑާޑްސް ކޮމާންޑާއި މިނިވަން މުއައްސަސާތަކުން އެ މައްސަލަ ތަހުގީގު ކުރަނިކޮށް އެކަންކުރީ ވަކި ބައެއް ކަމަށް ބުނެ ސޯޝަލް މީޑިއާގައި ފުލުހުންގެ ފޮޓޯ ޖަހައި އެ މީހުންނަށް އެކި ގޮތްގޮތުން އިންޒާރުދީ ބިރުދައްކަމުންދާތީ، އެކަން ނުކުރުމަށް އިލްތިމާސް ކުރާ ކަމަށެވެ.\nގަވައިދާ ހިލާފަށް ފުލުހުން ކުރާ ކަންކަން ހުއްޓުވުމަށް ގިނަ މަސައްކަތްތަކެއް ކުރަމުން އަންނަ ކަމަށް ވެސް ބަޔާނުގައި ބުނެފައިވެ އެވެ.\nއިތުރު ލިޔުންތައް ޕޮލިސް މަސްތުވާތަކެތި މުހައްމަދު ހަމީދު (ޕޮލިސް ކޮމިޝަނަރު) ފުލުހުންގެ އަނިޔާ ފުލުހުން ކުރާ އަނިޔާއާ ދެކޮޅަށް ހަމަނުޖެހުން\nހަމަނުޖެހުމުގައި އަންހެނަކަށް އަނިޔާކުރި މައްސަލަ ބަލަނީ


އަސްލަމް މަރުވި މައްސަލަ ބެލުމަށް އެމްނެސްޓީން ގޮވާލައިފި\nހުޅުމާލެ ޖަލު. އަސްލަމް މަރުވި މައްސަލަ ބެލުމަށް އެމްނެސްޓީން ވަނީ ގޮވާލާފައި -- ފޮޓޯ: ކަރެކްޝަންސް\nހާއިޒް ޒަމީން· 21 ސެޕްޓެމްބަރު 2021\nހުޅުމާލޭ ޖަލުގައި ހުކުމެއް ތަންފީޒު ކުރަމުން ދަނިކޮށް މުހައްމަދު އަސްލަމް މަރުވި މައްސަލަ ދެފުށް ފެންނަ މިނިވަން ތަހުގީގަކުން ބެލުމަށް އެމްނެސްޓީ އިންޓަނޭޝަނަލް އިން ގޮވާލައިފި އެވެ.\nމަސްތުވާތަކެތީގެ މައްސަލައެއްގައި ތިން އަހަރުގެ ޖަލު ހުކުމެއް ތަންފީޒު ކުރަމުން ގެންދިޔަ ގދ. ވާދޫ / ޖަނަވަރީގެ މުހައްމަދު އަސްލަމް (40 އަހަރު) މަރުވީ މިމަހުގެ 13 ވަނަ ދުވަހު އެވެ.\nއެމްނެސްޓީ އިންޓަނޭޝަނަލް އިން ނެރުނު ބަޔާނެއްގައި ބުނެފައިވަނީ އަސްލަމް މަރުވި މައްސަލާގައި ހޮސްޕިޓަލުން ދީފައިވާ މަރު ސެޓްފިކެޓްގައި މަރުވި ސަބަބު ބަޔާންކޮށްފައި ނުވާ ކަމަށެވެ. އަދި އަސްލަމް މަރުވުމުގައި މޯލްޑިވްސް ކަރެކްޝަނަލް ސާވިސްގެ އިހްމާލެއް އޮތް ކަމަށް އެ އިދާރާއިން ނުދެކޭ ކަމަށްވެސް ބަޔާނުގައިވެ އެވެ.\nއެމްނެސްޓީން ބުނީ އަސްލަމް ޖަލަށް ވެއްޓި ހޮސްޕިޓަލަށް ގެންދިޔަ ކަން އަސްލަމްގެ އާއިލާ އަށް އެނގުނީ ވެސް މީހެއްގެ ފަރާތުން ކަމަށެވެ. އަދި އަސްލަމް މަރުވި ސަބަބު ނޭނގުމަކީ އިންތިހާއަށް ކަންބޮޑުވާ މައްސަލައެއް ކަމަށެވެ.\nއެމްނެސްޓީގެ ބަޔާނުގައި ބުނެފައިވަނީ ރާއްޖޭގެ ޖަލު ތަކަކީ ލާއިންސާނީ އަނިޔާ ދިނުމާއި ގައިދީންނަށް ރަނގަޅު ފަރުވާގެ ހިދުމަތް ނުދެވޭ ތަންތަނުގެ ތާރީހެއް އޮތް ތަންތަން ކަމަށެވެ. އެހެންކަމުން ގައިދީންނާ ދެކޮޅަށް ހިންގާ އަނިޔާތައް ހުއްޓާލައި ގައިދީންނާ މެދު ރަނގަޅު އަމަލުކުރުމަށްވެސް ގޮވާލާފައިވެ އެވެ.\nފަތުރުވެރިކަމުގެ ދާއިރާގެ އިސް ވަޒީފާތަކުގައި ދިވެހިން މަދު: ނައިބް ރައީސް\nމިބަޔާނުގައި ވަނީ މިދިޔަ އަހަރުގެ ސެޕްޓެމްބަރު މަހުގެ ހަވަނަ ދުވަހު ވައްކަމުގެ މައްސަލައެއްގައި ހައްޔަރު ކުރި އަހްމަދު ސިރާޖު ކިޔާ މީހަކަށް ފުލުހުން އަނިޔާކުރި ކަމަށްވެސް ބުނެފަ އެވެ. އެހެންވެ ސިރާޖަށް އަނިޔާކުރި މައްސަލަ ބެލުމަށްވެސް ގޮވާލާފައިވެ އެވެ.


Fassi Vaa Minvaru Madhu Kurumah Sunku Negun Madheh Nukurey - NEOC - Vaguthu\nފައްސިވާ މިންވަރު މަދު ކުރުމަށް ސުންކު ނެގުން މަދެއް ނުކުރޭ- އެންއީއޯސީ\nކޮވިޑް-19 އަށް ރާއްޖެއިން ފައްސި (ޕޮޒިޓިވް) ވާ މީހުންގެ މިންވަރު މަދު ކުރުމަށް ސުންކު (ސާމްޕަލް) ނަގާ މިންވަރު މަދުނުކުރާ ކަމަށް ނޭޝަނަލް އިމަޖެންސީ އޮޕަރޭޝަންސް ސެންޓަރ (އެންއީއޯސީ) އިން ބުނެފިއެވެ.\nރާއްޖެއިން ކޮވިޑް-19 އަށް ފަހަކަށް އައިސް މަދު ބަޔަކު ފައްސިވަމުން އަންނާތީ އެކި ފަރާތްތަކުން އަންނަނީ ސަރުކާރުން އެ އަދަދު މަދު ކުރުމަށް މަދުން ސުންކު ނަގަމުން އަންނަ ކަމަށް ވިދާޅުވެފައެވެ.\nމިކަމާއި ގުޅިގެން މިރޭ އެންއީއޯސީގެ ތަރުޖަމާނު މަބްރޫކު އަޒީޒު ވިދާޅުވީ، ރާއްޖެއިން ކޮވިޑް-19 ނެތިގެން ދިޔައީ ކަމަށް އެ ސެންޓަރުން ނުދެކޭ ކަމަށާއި ފައްސިވާ މިންވަރު މަދު ކުރުމަށް ސުންކު ނަގާ މިންވަރު މަދުކުރާ ވާހަކައަކީ ދޮގު ވާހަކައެއް ކަމަށެވެ.\nމިދިޔަ މަހުގެ 31 ވަނަ ދުވަހުން ފެށިގެން މިއަދުގެ 18:00 އަށް 5734 ސާމްޕަލެއް އެއް ނަގާފައިވާ ކަން ފާހަގަ ކުރަމުން މަބްރޫކު ވިދާޅުވީ ފުރަބަންދަށް ދީފައިވާ ލުޔާއި އެކީ ގިނަ މީހުން ފައްސި ނުވަތަ ނައްސިވާ ކަން އެނގޭނީ ދުވަސްކޮޅެއް ފަހުން ކަމަށެވެ.\n"31 މޭ އިން ފެށިގެން 1 ޖޫންގެ ހަގަޑި ސުންމިނެޓާއި ހަމަޔަށް 835 ސާމްޕަލް، 56 ޕޮޒިޓިވް ކޭސް ފެނިފައިވޭ. 1 ޖޫން6ގަޑި ސުންމިނެޓުން ގެ2ޖޫން ހަގަޑި ސުންމިނެޓަށް 704 ސާމްޕަލް 12 ޕޮޒިޓިވް.2ޖޫން އިން3ޖޫންގެ ހަގަޑި ސުންމިނެޓާއި ހަމަޔަށް 618 ސާމްޕަލް،9ޕޮޒިޓިވް ކޭސް.3ޖޫން އިން4ޖޫންގެ ހަގަޑި ސުންމިނެޓާއި ހަމަޔަށް 685 ސާމްޕަލް، 24 ޕޮޒިޓިވް ކޭސް.4ޖޫން5ޖޫން ހަގަޑި ސުންމިނެޓަށް 957 ސާމްޕަލް، 11 ޕޮޒިޓިވް ކޭސް.5ޖޫން އިން6ޖޫން ގެ6ޖެހުމާއި ހަމަޔަށް 725 ސާމްޕަލް ނެގި 18 ޕޮޒިޓިވް ކޭސް ފެނިފައިވޭ." މަބްރޫކް ވިދާޅުވިއެވެ.\nމަބްރޫކު ވިދާޅުވީ، ކޮވިޑް-19 އަށް ޓެސްޓު ކުރުމަށް އައިޖީއެމްއެޗުގައި ގެންގުޅޭ ދެ އެކްސްޓްރެކްޝަން މެޝިނުގެ ތެރެއިން އެއް މެޝިން ހަލާކުވެފައިވާ ކަމަށާއި އެ މެޝިން ހެދުމުގެ މަސައްކަތް ކުރަމުން އަންނަ ކަމަށެވެ.\nމި ދެ މެޝިނުން މީގެ ކުރިން ދުވާލެއްގެ މައްޗަށް 700 ޓެސްޓް ހެދެއެވެ. އެހެން ނަމަވެސް މިހާރު ހެދެނީ 500 ވަރަކަށް ޓެސްޓެވެ. މިއީ ފައްސިވާ މީހުންގެ އަދަދު މަދުވާ ކަމަށްވެސް ދިމާވެދެނެއެވެ.\nރާއްޖެއިން މިއަދާއި ހަމައަށް ކޮވިޑް-19 އަށް 1901 މީހަކު ވަނީ ފައްސިވެފައެވެ. އޭގެ ތެރޭގައި ހިމެނެނީ 637 ދިވެހިންނާއި 1264 ބޭރު މީހުންނެވެ.\nޖޫން 7, 2020 00:24\nތިބުނާ ސުންކެއް ނެގިޔަސް ޓެސްޓް ނެހެދެންޏާ ކީއްކު ރާނީ ޓެސްޓްހެދީމަތާ ޕޮޒިޓިވް/ނެގެޓިވް އެނގޭނީ\nޖޫން 7, 2020 03:19\nހޫހޫން. މީ ބޮޑު އަނގައެއް\nޖޫން 7, 2020 07:48\nނަގާ ސާމްޕަލްތައް ވާއެއް ނުވާއެއް ނޭގި ގެއްލޭ ވާހަކަވެސް އަޑުއިވޭ، ދުވާލަކު 5000 ސާމްޕްލްވެސް ނެގިދާނެ އެކަމަކު ދުވަލަކު 100 ޓެސްޓް ހެދޭނަމަ، ކުރާނެ ކަމެއް ނޯންނާނެ.\nޖޫން 7, 2020 10:00\nމިކަންވެސް ނިމިގެންދާނީ ބޮނޑުނަގުލަށް ކަން ޔަގީން. އެބަޔަކު ބޭނުންވާކަންކަން އެބަޔަކަށް ހާސިލްވެއްޖިއްޔާ އޯކޭ. ރައްޔިތުން ވަރިހަމަ ކިތަންމެ ބިކަ ހާލެއްގަ ޖެހުނަސް. ފެސިލިޓީސްތަކާ މެޝިނަރީތަކުން ބޮޑުބައި އެތެރެ ކޮށްލެވިއްޖެ. މިހާރު އާދައިގެ އަރިދަފުސް ރޯގާއަކަށްވުރެ ކޮވިޑްގެ ބާރު ދައްކަމަށް ބެލެވޭހެން ހީވާންފަށައިފި.


މަޤާމުގެ ގިންތި އަދި މުއްދަތު\nވަގުތީ / ވަޒީފާ ހަމަޖެހޭ ދުވަހުން ފެށިގެން 1 (އެކެއް) އަހަރު\nހަމަޖެހިފައި އޮންނަ އުޞޫލުގެ ދަށުން އިތުރުގަޑީގެ ފައިސާ ދެވޭނެއެވެ.\nމޯލްޑިވްސް ޕެރަލިމްޕިކް ކޮމިޓީގެ އޮފީސް\n1. 'ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n2. 'މަތީ ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދައްވެގެން 'ސީ' ގްރޭޑް ލިބިފައިވުން.\n3. މަޤާމުގެ މަސައްކަތާ ގުޅޭ ތަޢުލީމީ ރޮގަނކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުން.\nކޮމެޓީއަށް ލިބޭ ލިޔެކިޔުންތައް ކޮމެޓީގެ ވެރިއެއްގެ މަޝްވަރާގެ މަތިން ބެލެހެއްޓުމާއި ޖަވާބު ތައްޔާރުކުރަންޖެހޭ ލިޔުންތަކުގެ ޖަވާބު ތައްޔާރުކޮށް އެ ޖަވާބު ތައް ފޮނުވުން.\nމޯލްޑިވްސް ޕެރަލިމްޕިކް ކޮމިޓީ ގެ އަހަރީ ރިޕޯޓް ތައްޔާރުކުރުމަށް ބޭނުންވާ މަޢުލޫމާތުތައް ހޯދައި، ސެކްޝަންގެ ވެރިއެއްގެ ލަފަޔާއެކު އަހަރު ރިޕޯޓް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\nމޯލްޑިވްސް ޕެރަލިމްޕިކް ކޮމިޓީ އަށް އަންނަ ލިޔެކިޔުންތައް ފައިލްކޮށް ބެލެހެއްޓުން.\nމޯލްޑިވްސް ޕެރަލިމްޕިކް ކޮމިޓީ ގެ އެސް.އޯ.ޕީ އާއި ވީކްލީ އަޕްޑޭޓް ހެދުން.\nއޮފީހުން ބާއްވާ ޖަލްސާތަކާއި އެކިއެކި ރަސްމިއްޔާތުތައް ނުވަތަ ޙަފްލާތަކުގެ ލޮޖިސްޓިކްސް އިންތިޒާމްތައް ހަމަޖެއްސުން.\nސްޓޮކްގެ އެންމެހައި މަސައްކަތްތައް ކުރުން.\nއޮފީސް ޔައުމިއްޔާ ލިޔުމުގެ އެންމެހައި މަސައްކަތް ކުރުން.\nއޮފީހުގެ ގިނަ ދުވަސްވީ ލިޔެކިޔުންތައް ކަނޑައެޅިފައިވާ ޤާނޫނާއި ޤަވާއިދުތަކާއި އެއްގޮތްވާގޮތުގެ މަތިން އަރުޝީފު ކުރުމާއި ނައްތާލުމުގެ މަސައްކަތް ކުރުން.\nއަހަރީ ވާރކް ޕްލޭން، ބަޖެޓް ތައްޔާރުކުރުމުގެ މަސައްކަތް ކުރުން.\nސެކްޝަންގެ މުވައްޒަފެއް ސަލާމް/ޗުއްޓީ އެއްގައި ހުރެއްޖެ ހާލަތެއްގައި އެ މުވައްޒަފެއްގެ މަސައްކަތްތައް ކުރުން.\nމޯލްޑިވްސް ޕެރަލިމްޕިކް ކޮމިޓީ ގެ ޑޮކިއުމަންޓްސް ޑިޖިޓަލައިޒް ކުރުމަށް އައި.ސީ.އެމް، ބަޖެޓް، ޕްރޮކިއުމަންޓް، އެޗް.އާރުގެ ފައިލްތަކުގެ ޢަދަދު ހޯދުމާއި ކުރިއަށް އޮތް އަހަރަށް ބޭނުންކުރެވޭނެ ފައިލްތަކުގެ ޢަދަދު ހޯދުން.\nސެކްޝަންގައި މަސައްކަތްކުރާ އެހެން މުވައްޒަފުންގެ މަސައްކަތްތަކުގައި އެހީތެރިކަން ފޯރުކޮށްދިނުން.\nހާސިލުކޮށްފައިވާ ތަޢުލީމާއި ތަމްރީނަށް ބަލއިގެން. 40 މާރކްސް\nމަސައްކަތުގެ ދާއިރާއިން ލިބިފައިވާ ތަޖްރިބާއަށް ބަލައިގެން. 10 މާރކްސް\nޤާބިލްކަން ކަށަވަރު ކުރުމަށް އިންޓަވިއު ކޮށްގެން. 50 މާރކްސް\nފުރިހަމަ ކޮށްފައިވާ މޯލްޑިވްސް ޕެރަލިމްޕިކް ކޮމިޓީގެ ވަޒީފާއަށް އެދޭ ފޯމް.\nމުއްގަތު ހަމަނުވާ ދިވެހިރައްޔިތެއްކަން އަންގައިދޭ ކާޑުގެ ސާފު ކޮޕީ ( އަސްލާ އެތްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ އަސްލު)\nވަފީޒާގައި އުޅުއްވާ ނުވަތަ އުޅުއްވާފައިވާ ފަރާތެއްނަމަ އަދާކުރައްވާ ނުވަތަ އަދާކުރެއްވި ވަޒީފާގެ މަސްއޫލިއްޔަތު އެނގޭނެ ރަސްމީ ލިޔުމެއް ( އަސްލާ އެތްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ އަސްލު)\nވަޒީފާއައް ކުރިމަތިލާ ފަރާތުގެ މަސައްކަތް ބެލެހެއްޓެވި ސްޕަވައިޒަރަކު އެފަރާތެއްގެ މަސައްކަތާމެދު ދެކޭގޮތުގެ ލިޔުމެއް.\nލިބިފައިވާ ތައުލީމީ ސެޓްފިކެޓްތަކާއި ޓްރާސްކްރިޕްޓްތަކުގެ ކޮޕީ (އެކްރިޑިޓް ކޮށްފައިވާ ސަނަދާއި އަސްލާ އެތްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ އަސްލު)\nއިޢުލާނުގައި ބަޔާންކޮށްފައިވާ ހުރިހާ ލިޔެކިޔުންތައް ފުރިހަމަ ނުވާ އެޕްލިކޭޝަންތައް ބާތިލުވާނެއެވެ.\nއިންޓަވިޔު ކުރެވޭނީ އިޢުލާނުގައި ބަޔާންކުރެވިފައިވާ މަޤާމަށް ޝަރުތު ހަމަވާ ކެންޑިޑޭޓުންގެ ތެރެއިން ޝޯޓްލިސްޓް ކުރެވޭ ފަރާތްތަކާ އެކަންނެވެ.\nމަޤާމަށް ނުހޮވޭ ކެންޑިޑޭޓުންނަށް ސިޓީ ފޮނުވޭނީ އިންޓަވިއުކޮށް ނިމުމަށް ފަހުގައެވެ. މިމަޤާމަށް ހޮވޭ މުވައްޒަފަކު މަސައްކަތް ކުރައްވަން ޖެހިވަޑައިގަންނަވާނީ 8:00 އިން 16:00 އަށެވެ.\n3 ޑިސެމްބަރ 2019 ވާ އަންގާރަ ދުވަހުގެ މެންދުރު 14:00 ގެ ކުރިން، ހުރިހާ ޑޮކިއުމަންޓެއް މޯލްޑިވްސް ޕެރަލިމްޕިކް ކޮމިޓީގެ އީމެއިލް އަށް ފޮނުވުން އެދެމެވެ. އީމެއެއިލް:\nމަޢުލޫމާތު ސާފުކުރުމަށް ގުޅާނީ، 7776125/7709181 ނަންބަރު ފޯނާއެވެ.\nމި މަޤާމަށް ހޮވޭ ކެންޑިޑޭޓަކު ވަޒީފާއަށް ނުކުންނަ ތާރީޚުން ފެށިގެން ފުރަތަމަ3މަސް ދުވަސް ބެލެވޭނީ، ވަޒީފާގެ ޕްރޮބޭޝަން މުއްދަތުގެ ގޮތުގައެވެ. މި މުއްދަތުގެ ތެރޭގައި މުވައްޒަފުގެ މަސައްކަތުގެ ފެންވަރާއި، މަސައްކަތުގެ އަޚްލާޤަށް ބަލައި، އެއްވެސް ނޯޓިސްއެއް ދިނުމަކާއިނުލައި، ވަޒީފާގެ އެއްބަސްވުން އުވާލައި، މުވައްޒަފު ވަޒީފާއިން ވަކިކުރުމުގެ އިޚުތިޔާރު މި ކޮމެޓީއަށް ލިބިގެންވެއެވެ.